
I. Slika života, 


Pred očima ti puklo sinje, duboko, nepregledno more. Mirno 
i prozirno, glatko i staklenasto kao da upija sunčane zrake, 
koje se po njegovoj plavetnoj površini skližu i prelijevaju u tisuće 
šara. Domalo nečujno sletio odnekle lahor i tiho namreškao, na- 
borio onu staklenu površinu u milijune naborića raznobojnih, 
pjenušastih, koji zazujiše tihu, nerazumljivu pjesmu kao tajni odjek 
nevidljive harfe. Zvuci postaju sve zamamljiviji ; lahor te sve to 
milije draška, a oni naborići dopuzli do tvojih nogu u obliku 
srebrnastih valova. Gledaš, slušaš i osjećaš nešto tajno, veliko i 
neizrecivo. Nestaje te u toj veličini, zamamljivosti i čarobnoj goli- 
cavosti osjetila i živaca. Ti si se slio, ujedinio s milinom, veličinom 
opojne ljepote i sklada, koji te zove samo duši razumljivom pje- 
smom: Dođi, dođi! Otkrit ću ti čare i milje, koje ti na goloj, 
suhoj obali tek naslućuješ! Vidiš li, osjećaš li, koliko ti sami pogled 
na me godi! A kada budeš sa mnom, u meni, otvorit ću ti dvore, 
razasut ću ti darove, o kojima ni sanjao nijesi ! Dođi i poČni ži- 
vjeti novim, bajnim, rajskim životom ! 

Otplovio si. 1 puna, nađuta jedra na lakoj lađi i radosni 
osmjeh vedroga neba i šum srebrnih valova sličio je tvojim gru- 
dima, punim nada, osmjehu tvoje vedre i poletne duše, zujanju 
slatkih obećanja, što ih dočaravala razdragana mašta. Nijesi ni 
mislio na slabu ljusku, laganu lađicu, kojoj se onako sretan po- 
vjeri. Ta more te tako zamamno pozivalo ! Zar u onome zamamnom 
pozivu mogaše biti prevare ? 

Baš kada u crvenu žaru sunce zapadalo, a tebi se pričinjalo 
kao da ti dovikuje, gle, i ja hrlim u plave, tihe mirne valove ... . 
onua se u isLi čas pouiže iz daleka crna planina na nebu kao 
stooka avet plamnih zjenica, koje se po njoj stadoše vijugati poput 
plamenih zmija, koje su hrlile s nebosklona prema tvojoj lađi- 
ljuski šumom razorna vihora. 

U što ti se tada promijeni ona čarobna površina ? Kakovu 
li pjesmu vrtoglavicu zavijahu oni jutrašnji nabori a sada ogromna 
vodena brda, što bacahu tvoju ljusku nebu pod oblake ? Strah i 
očaj pred groznom, neumoljivom silom, pred bezdankom propasti, 
udari te šapom, koja probudi u tebi zakopanu iskru otpora i 
borbe proti navali one storuke srde. Tada si oćutio silu grube 
nemani a i sposobnost svojega duha. Okušao si slast borbe i 
upoznao si, da te ona može uzdržati protiv sile. Oćutio si, kako ti 
napor rvanja jača mišiće i ulijeva novu snagu; uvjerio si se, kako 
tvoj um predusreće zamke i navale; osjetio si, kako ti srce po- 
nosno zakuca nakon svakoga tvojega protuudarca u podmukle 
zamahe oluje i vihara. 

Satrven naporom i besanicom gledaš opet sinje more sa 
hridi, koja te goni od sebe, a more dozivlje i svojom ljepotom 
i svojom strahotom. Ta ti si tek tisući dio njegovih tajna okusio ! 
Gle otoke i na njima bujne gradove, koji bliješte sjajem znanja, 
umjetnosti, ljepote i bogatstva! Stotine se tebi poznatih vraćaju 
otuda obogaćeni prosvjetom i pripovijedaju ti, da je tamo izvor 
sreći! Rugaju se tvojemu strahu pred morem i kažu ti, da je 
borba, što je ti okusi one strašne noći, pravi put k sreći. 

Ostao si na raskršću : ili na hridi uvenuti ili na more u 
borbu! 1 tvoj razum razloži: u njemu sam; bez njega nema me I 
Da ga sretan preplovim i dođem do cilja, koji me neodoljivom 
snagom privlači, vuče i tjera, red mi je da se pripravim, ojačam 
i oboružam onim sredstvima, što me u prvoj borbi spasoše od 
nemani morske. 

Volja te je vukla na more, kada ti srce za njim zakuca, 
pošto ti razum otkri njegovu ljepotu ; a kada ti otkri more svoju 

strahotu, volja te nagna na borbu, kada ti srce zaigra za spasom, 
pošto ti razum doviknu, da bez borbe nije izlaza iz olujne noći. 

Pogađaš li, što je more i čija je slika! Ta davno ti jeGun- 
dulić u „Suzama sina razmetnoga" uskliknuo: 

Ah, nije život ljudski drugo 
Neg smućeno jedno more, 

Neg plav jedna, ku u dugo 
Biju veli kako gore; 

ali veliki pjesmik otkri nam u tim stihovima jednostranu sliku 
mora-života, jer ni život, kao ni more, nije sama „smućenost", 
nego je izmjena neprekidna : tišine čarobne i oluje kobne, a iz 
tih se mijena rađa ona zbilja, što je životom nazivljemo. Srodnik 
po duhu Gunduliću tu zbilju potpunije izreče stihovima : 

.... Taj svijet ti nije pak 6 

Ni raj ti nije! rodi trnom, cvijetom; 

Trn i cvijet; oluja i tišina; smjeh i plač; pjesma i jecaj; 
zdravlje i bolest redaju se kroz dane života, kao što se dodiruju 
noć i dan, zima i premaljeće u pučini života, u koji si došao, iz 
kojega ne možeš, pak se moraš s njime upoznati, za nj se pri- 
praviti, da te ne uspava tišina u varave sanke, kao da je ona 

sama život, a da te opet ne prepane oluja, kao da je ona jedina 
život. 

I u oluji i u tišini života skrivaju se ljutice zmije, koje 

vrebaju na te, a opet u jednoj i drugoj kliju klice tvojoj sreći 

i zadovoljstvu, pak ti treba rano veoma rano doći do spoznaje, 
koje su klice a koje se ljutice. Teško ih je u tvojim godinama 
raspoznati, ali se ne plaši ! Onaj, koji te postavi u nepreglednu, 
tajnu pučinu, sada zamamljivu, sada kobnu, On te je i oboružao 
doličnim snagama: uma, srca i volje! Ta tri dara, ako ih njeguješ 
i usavršuješ, bit će ti obrana, provodiči kroz „trnje i cvijeće". 

* * 

❖ 

Čuj me! Evo ću ti otkriti tajnu! U tebi se skriva nešto, na 
što valjda nijesi nikada ni promislio. Ti si stalno proštio Mažu- 

ranica „Smit Smail-age , Šenoino „Zlatarevo zlato“, Vojnovića 
„Trilogiju “ ? Ti si vidio Bukovčevu sliku „Preporod" ili Rendićev 
kip u Dubrovniku, koji prikazuje Gundulića ? Je si li čuo za pre- 
poroditelje hrvatske svijesti Gaja, Pavlinovića i Klaića ? Znaš li, 
što su na polju znanosti stvorili: Bošković, Rački i Jagić? Je si 
li čuo, koliki je bogataš u Americi naš Mihanović ? Zastalno znaš 
i to, kako su naši stari Dubrovčani umjetnošću, državničkom zna- c 

nošću i bogatstvom takmili se s najbogatijim i najnaprednijim f 

gradovima ondašnjega svijeta! Ti učiš povijest Grka i Rimljana. i 

Kolnco si velikih umova : filozofa, pjesnika, državnika, vojsko- , | 

vođa upoznao! Koliko poštenih, kreposnih, uzornih pregalaca f 

niže ti se pred očima! Jedan gine za domovinu, drugi umire za * 

istinu, treći^ pregara sve za dobro i sreću svoje obitelji ili svoga 
bližnjega ! Što ti duša ćuti, kad se zagledaš u te zvijezde u ta I 

sunca, što svijetle kroz vijekove ljudskom rodu? A što bi bilo 
čovječanstvo bez njih? f 

Pa gle ! Svi ti besmrtnici bijahu kao i ti. Nađoše se i pri \ 

tišini čarobnoga mora i pri oluji bezdanoga jaza ; nađoše se u 
moru-života sa stotinu želja i tisuću nevolja ; čas je ljuska-lađa 
njihova tijela mirno plovila, čas o hrid udarala, ali ona tri dara : 
um, srce i volja učini ih jačim od svih zamamnih ljutica otrovnica, 
i oni tim trima sredstvima, postadoše veliki, jaki, silni, da se 
običnim smrtnicima, koji ta tri sredstva u sebi zakopaju, čine ne- 
dostižnim idealima. 

Hoćeš li ti postati krepostan, umam, velik ? Hoćeš li biti 
zvijezda svojoj obitelji, rodu, čovječanstvu? Možeš, ako hoćeš! 

U tebi je tajna: um, srce i volja; tajna, kojom sve možeš! Ali 
tu tajnu treba samo valjano upotrijebiti. Kako ? 

Pokušat ću da ti kažem. 

II. Tvoj dvojaki život. 

Malo prije pokazao sam ti sliku života, ali jesi li dosada 
ikada piomislio, u čemu se sastoji tvoj život, što je tvoj život, 
što si ti ? Najobičnija je pojava kod tebe i većine odraslih, zre- 
lijih ljudi, da se najmanje staraju za ono, što im je najbliže i što 
im je svakidanje. A što nam je bliže od nas samih : našega tijela 
i naše duše? Pak što si opazio i kod sebe i kod drugih? Go- 
vorite o školi, o praznicima, o knjigama, o susjedu, o radu i 
stotinu drugih stvari, a kada se upitaste : što sam ja, čemu sam 
ja, što je moj život, što ga provodim u školi, u praznicima, s knji- 
gama, sa susjedom, u radu? Znaš li? Teško ćeš mi odgovoriti, 
jer znam, da nijesi naviknut razmišljati o onome, što si i što 
svaki čas proživljuješ ! 

Kada ogladniš, kako je sladak komad kruha; kada se na- 
trčeš, kako slatko zaspeš; ugodno li je izići na čist vazduh iz 
pokvarena i zadušna po školskim dvoranama, pak se prošetati poljem 
ili zaveslati po moru ! Disanje , probava, kretanje i spavanje to je 
tvoj tjelesni život. No ti se sjećaš svojih doživljaja i onoga, što 
si u školi čuo i naučio ; razumijevaš što čitaš ; promišljaš, mozgaš, 
kako ćeš što bolje riješiti matematički zadatak, kako ćeš jezično 
i pravopisno što dotjeranije pripovjediti sadržaj svoje hrvatske 
zadaće ; moliš se Bogu za roditelje i za se ; zamišljaš svoje i nji- 
hovo veselje, ako jednom s uspjehom budeš dovršio nauke, ka- 
kovim će ponosom gledati oni na te, a ti njima i domovini zbo- 
rom i tvorom postati ponos i dika! To je rad tvoga uma, tvoj 
umni život. Ali u isto vrijeme prati neprekidno umni tvoj rad čas 
radost, čas žalost prema ugodnosti ili neugodnosti, koju proživljuješ 
u tome radu ; trpiš zbog nevolja svojih a žalostiš se radi tuđih ; 
ljubiš prijatelje i ljude, koji ti hoće dobro i za te se staraju; 
mrziš zlikovce, podlace i licemjerce ; smiješ se duhovitoj šali svoga 
druga, plačeš radi nesreće svoje i bližnjega ; tješiš sebe i dru- 
goga. Eto ti rada tvojega srca, to je čuvstvovanje. No čuvstvo- 
vanje ne ostaje samo pri sebi, nego strjelovitom hitnjom prelazi u 
htijenje ili se svom snagom brani, da se ne bi-dogodilo ono, što mu se 


— 10 — 

ne sviđa. Zrelu, crvenu trešnju hoćeš daubereš: odvraćaš pogled 
od gnjile jabuke! Taj vjerni drug čuvstvovanja zove se volja ili 
htijenje. Ta tri nerazdruživa činioca pojavljuju se svakoga trena 
kroz naš život, pak je teško odrediti, koji se prije, koji kasnije 
pomolio, a sva tri zajedno očituju našu dušu, naš duševni život. 

Dakle ti proživljuješ od poroda do pokopa dvojak život : 
tjelesni i duševni, a duševni je uza sva tri oblika : uma, srca i 
volje opet jedinstven, jer se ne će obično pojaviti rad jednoga 
bez rada drugoga. A i tjelesni život čvrsto je zauzlan s duševnim, 
pak svaka pojava prvoga odrazuje se na drugome : pospješuje 
ili sprečava život tjelesni onaj duševnoga života. To opažaš svaki 
Čas. Boli li te zub, možeš li sabrano učiti ? Je si li se ožalostio 
radi nesreće u kući, ne osjećaš li, da ti je i tijelo oslabilo ? Kada 
si zdrav, kojom lakoćom učiš i čitaš! Kada se od srca nasmiješ, 
kako ti je i tijelo lagano i ugodno. 

Taj neprekidni niz tvojega proživljavanja, taj nerazdruživi 
spoj tvoje duše i tvojega tijela, o kojemu si svijestan, da je to, 
otkada znadeš za se, ono što zoveš : ja, a što ti drugi vele : ti, 
to je tvoj život, to si ti ! 

T^ je ono čarobno i kobno more, kojega ti sliku iznesoh 
malo prije rekavši ti, da si u njemu i da ne možeš iz njega! No 
ni to nije dosta! Ti si pozvan da ga preploviš, da sagradiš svoju 
lađu, kojoj ćeš biti krmilarom. Do jakosti tvoje lađe, do krmilarske 
tvoje vještine stajat će tvoja sreća ili nesreća: hoćeš li prkositi 
oluji ili ćeš potonuti u bezdanu ! Lađa je tvoje tijelo, a krmilar 
je tvoj duh. Obojici se hoće upute i ustrajne vježbe, prije nego 
će zaploviti morem života. 

Uzgajanje, učenje i iskustvo upućuje te i vježba, a ja ću 
pokušati da te upozorim, da ti je malo, ako se sam ne uzgajaš 
i ne učiš više, nego ti škola može dati. 

Sada znadeš što si, pak vidi, što imaš činiti, da postaneš 
ono, što imaš biti. 

III. Spoznanje duševnoga života. 

Proučavanjem čovječjega bića u cijelosli njegove pojave : 
tijela, uma i čuvstvovanja s voljom (fizičkoga, intelektualnoga i 
moralnog života) bavi se znanost u najnovije vrijeme osobitim 
pregnućem i ustrajnim trudom. Od polovice prošloga stoljeća 
napreže se ljudski duh, da na temelju pojava i činjenica dokuči 
i protumači naš duševni život, a da uzmogne čovječanstvo 
upriličiti i svoj postupak u uzgajanju mlađih prema zahtjevima 
čovječje duše u njezinu razvitku skoro od poroda pak do muževne 
dobi. To proučavanje od starih vremena zove se psihologijom 
(naukom o pojavama i činjenicama naše duše). x ) Ta je nauka 
dosta pokročila, ali ipak još je u tisuću pitanja u zametku. Pri- 
vlaČivost i čar te nauke dvostruk je. Sto je zanimljivije i potrebitije 
nego što bolje upoznati ono, što čini tebe bićem, koji se čovjek 
zove? Duša je tvoja tebi, što je sunce zemlji. Ona ti je i svjetlost 
i toplina, ali nije izvan tebe, kao što je sunce nad zemljom, nego 
je u tebi, ona je ti! Drugi je čar u tome, što je možeš ti sam, 
neposredno, uvijek, bez ičije pomoći proučavati, a to proučavanje 
dovodi te do najveće koristi i sreće, što je može čovjek da zamisli. 

Možeš li ti njegovati cvijetak, biljku, stabalce, ako ne znaš 
kakovo tlo, kakovu vrućinu i kakovu hranu ono treba? Može li 
netko odgojiti koju mu drago domaću životinju, a da mu ostane 
zdrava, korisna i pitoma, bez razumna postupanja i njegovanja? 
Kako će moći odrasli, pa bili oni roditelji, nastavnici, svećenici, 
poglavice zadruge, da ljudski odgajaju, upućuju, savjetuju, zapo- 
vijedaju i vladaju, ako ne poznaju ljudske duše ? 

I ako si tek zenuo na svijet, zastalno te već dosada upeče 
i ubode nepristojna psovka, uvredljiva riječ; ožalosti te nepravedan 
ukor ili neodmjerena ocjena ; potišti te preziran pogled, osoran 
odgovor. Je li poznavao tvoju dušu — i uopće ljudsku — onaj, 


J ) Neki psiholozi nazivlju je: naukom o pojavama i činjenicama unu- 
trašnjega svijeta ili neposrednoga iskustva. Možemo reći, da su to razna 
imena istih djelovanja, t. j. pojava naše duše. 

koji se prema tebi tako vladaše? A zašto je ne upozna i osta 
neznalica najosjetljivije bitnosti tvojega i čovječjega bića? Zato, 
jer nije nikada zavirio u svoju dušu! Da bude je proučavao, bio 
bi zastalno doznao za njezinu protančanu osjetljivost, i onda bi 
se čuvao, da ne udari nezgrapnom rukom u najnježniji živac. U 
njemu je zakržljalo, otupilo, zamrlo ono, što je moralo da se 
razvije, izoštri i zaplamti. Takova bića, pa bila ne znam u kojemu 
položaju i staležu, otrov su svojemu, a što je još gore, tuđemu 
životu. 

Bi li ti htio takov biti ? Prolaze te srsi, kosa ti se ježi i 
na samu pomisao! Cijelo tvoje biće progovara kroz tvoje oči: 
Bože zakloni ! A ja ti velim, da ćeš i ti onakov postati, a može 
biti i još gori. ako ne počneš odmah danas proučavati i ispitivati 
svoju dušu, i ako ti to ne postang najvažnijom i najmilijom nau- 
kom, zanimanjem i zabavom. 

Proučavajući pojave svojega unutrašnjega života, upoznat ćeš, 
što tvoje biće hoće, na što si sklon i što ti se ne da ; što ljubiš a 
što mrziš ; što ti ugađa i što ti se ne sviđa ; kako bi htio, da se 
drugi prema tebi vladaju; što kod tebe pametni i pošteni ljudi 
odobravaju a što osuđuju ; što ti vjerske i ćudoredne nauke do- 
puštaju i što zabranjuju; na što te roditelji i uzgojitelji upućuju; 
što si u dobrim i uzgojnim štivima naučio ; koji predmeti raširuju 
i obogaćuju tvoje znanje; koje su posljedice stigle nemarne, ras- 
kalašene ; koja je sudbina pala na nerazborite, ohole i prkosite. 

To će biti spočetka tek malena ispitivanja, a što se budeš 
svaki dan sve to više vježbao i što tvoja obrazovanost bude 
ras'a učenjem, čitanjem, promatranjem sebe i svoje okoline, uz 
iskustvo na svojim i tuđim leđima, postat ćeš vještim posmatra- 
čem, okatim sucem, umjetnikom u introspektivnoj metodi *), prou- 
čavanju samoga sebe i steći ćeš moć, da poznaš i pravedno pro- 


b od engleske riječi: introspektion (izg. intrspekšn) što znači : gledati 
u unutrašnjost, a prema tome ispitivanje samoga sebe, t. j. svojih unutrašnjih, 
duševnih pojava. 


suđuješ tuđe mišljenje i djelovanje. Proučavanje vlastite duše 
temelj je psihologiji. 

Tako su radili najveći umovi, najveći pjesnici, vojskovođe, 
govornici, propovjednici i uzgojitelji. Rekoh najveći, jer mislim 
na one, "koji su djelovali na preporod ljudskoga mišljenja i dje- 
lovanja, upravo zato, što su proučivši svoju dušu našli ključ, kako 
će otvoriti sebi pristup u tuđe duše. Poznata je ona: progovorio 
mi je iz duše, kojom naš narod hoće da kaže : što mi je davno 
ili sada ležalo na srcu, otkri netko bolje nego bih ja bio otkrio. 

Tko jasnije, priprostije i utješljivije progovara tvojoj duši od 
Spasitelja u evanđeoskim pričama? Istu utjehu, istu nauku, istu 
okrepu nalazi u toj nauci i mudrac i učenjak i neuki seljak; nije 
ta mudrost ni visoka za neuka ni niska za učena, a svakoga 
osvaja i uvjerava. Odakle Evanđelju ona tajna moć, da što se 
više vremenom od njegova postanka čovječanstvo udaljuje, postaje 
mu ono bliže i svježije? Zašto je ono svim dušama pristupno? 
Zato, jer je djelo Onoga, koji je najbolje ljudsku dušu poznavao. 
Nitko joj ne može onako progovoriti, jer je nitko i ne može 
onako upoznati, pa ni govoriti s njome, kao što je mogao On. 

Umovi, koji stekoše ime prvaka u nastojanju k ljudskom 
razvitku, poretku i napretku, progovoriše tisućama i milijunima, 
otvoriše vidike u nepreglede prostore, otkriše svjetove; ali svim 
ljudskim dušama, kroz sva stoljeća, ne će i ne mogu postati onako 
bliski, onoliko potrebni za dobrobit, sreću i mir čovječjega roda, 
kao što je život i nauk Spasiteljev. Ali ipak njihovi trudi ostaju 
velika dobrobit, jer ili postaviše temelje k našem daljem razvitku 
ili nam sagradiše duševne zgrade, u kojima danas uživamo bla- 
godat prosvjete, znanja i umjetnosti. No da ih upitamo, što bijaše 
poticalo i poluga tolikim naporima i ustrajnom trudu, zastalno 
bi nam odgovorili : promatranje, proučavanje naše duše, koje nas 
dovede do toga, da upoznamo njezine želje i moći i potrebe mi- 
lijuna; trudimo, da pomognemo i zadovoljimo i — koliko možemo 
— usrećimo i našu i tuđu dušu, koja čezne za istim, za čim je 
čeznula i naša, pak ugađajući svojoj ugodismo i vašoj i potakosmo 

vas, da ne zastanete ondje, gdje stigosmo, nego da nastavite ondje, 
gdje mi prestadosmo. 

Tako vam odgovaraju u svojim djelima, mislima, tvorevinama 
i Gundulić i Mažuranić, Preradović i Senoa, Đalski i Kranjčević ; 
Bošković, Rački, Nodilo i Jagić; Strosmajer, Gaj, Pavlinović i 
Klaić; tako govore kipovi Rendićeva i Meštrovićeva dlijeta, 
tako slike BukovČeva i Tišovljeva kista; takove vam misli rađa 
đakovački hram, zagrebačka akademija i „Matica Hrvatska" ; u 
takovo vas razmišljanje zanjiha glazba Lisinskoga, Zajca i Hatzea; 
u takovo vas raspoloženje unese naše narodno blago, što ga 
stvori darovita duša našega puka bilo u pjesmi, priči i zagoneci, 
bilo u vezivu i tkanju 

Je li potreba da nabrajamo tekovine onih dvaju naroda, 
kojih povijest učiš u školi i koji nam u znanosti i umjetnosti 
ostadoše učiteljima do danas? Sto su Grci i Rimljani zamislili i 
učinili, a mi još danas udivljenjem promatramo, učimo ili im po- 
dražujemo, to nas privlači, osvaja i zanaša, kao da je naše, kao 
da bismo i mi onako nešto htjeli stvoriti? Otkle to sljubljivanje 
davne starine s našom sadašnjom, otkuda to razumijevanje duša, 
koje rastavljaju toliki vijekovi? Zašto nam je djelo Leonidovo s onom 
šakom junaka u Termopilskom klancu tako puno čara kao i djelo 
Zrinjskoga pod Sigetom ili vaše braće i vaših otaca na mutnim 
valovima Soče ? Zašto je Homer pun privlačivosti i Vergilu i 
i Dantu i — tebi ? S istoga razloga, s kojega ti je Preradovićeva 
pjesma „Putnik" bila draga još u pučkoj školi, pak ti ju je milo 
čuti sada i bit će ti ugodna, kada ti bude i trideset i šezdeset 
godina, a čitat će je rado hrvatska duša, dok bude hrvatskoga 
jezika. I Preradovićeve pjesme kao i Ilijada i Odiseja nikle su 
iz duše, koja je poznavala sebe, a po spoznanju same sebe znala 
je, što će ljudskoj duši ugoditi i što će joj uvijek ugađati, pak 
se nije prevarila. 

Naga je istina, da su oni, koje čovječanstvo nazva genijima 
u umjetnosti koje mu drago ruke, bili ujedno i duboki poznavaoci 
svoje i tuđe duše. A kako bi čovječanstvo moglo da vidi sebe ; 
svoje misli, želje, strasti i najskrivenije, tako jasno naslikane i na- 


pisane, da tvorci tih djela ne prodriješe u najzabitniji kutić svoje 
duše, da onda upoznadu i najlaganiji kucaj ljudskoga srca uopće ? 
Zašto je onako velik Vojnović u „Sutonu" (II. dijelu „Trilogije ')? 
Zašto držimo Schakespeara (Sekspira) najvećim pjesmikom ? Zato, 
jer je „Suton" psihologija tragedije jednoga pokoljenja, kojega 
je duševne trzaje Vojnović proučio najprije u svojoj duši, pak 
zato su razumljivi i nama, ako i ne pripadamo tome pokoljenju, 
budući da su to jecaji ljudske duše, koja bi se u istim prilikama 
jednako ispoljavala. Sto je Vojnoviću pošlo za rukom u nekoliko 
slika, to je Shakespeara u tisuće! Prvi je zdenac, u kojem se 
lice duše ugleda, a drugi je jezero, u kojemu se lica ljudskih 
duša vide. 

Čim te je sreća nanijela na nauke, a drugima tisućama tu 
sreću uskratila, prva ti je dužnost: proučavati i njegovati prvi 
uvjet tvoga napretka i uspjeha, jedinoga nosioca tvoje budućnosti 
— vlastitu dušu. To ti je „condito sine qua non" ! Možeš se 
provući kroz srednje i više škole ; možeš i steći lijep položaj, 
ugodnu službu, sve samo učeći i slušajući ; možeš doći i do ve- 
like časti : ali ni tebi, ni tvojoj obitelji, a najmanje domovini od 
tebe nikakove koristi ! Ti ćeš biti puki stroj, koji će se hraniti i 
braniti, koji će samo sebe imati pred očima, koji će opstojati, 
ali ne će živjeti. Bit ćeš kao naslonjač, kojemu je pravo, da li 
tko na njemu sjedi ili ne sjedi, da li je u jednom kutu sobe ili 
drugome; trebat će te, dok se ne prodereš. Ako pak upoznaš 
svoju dušu, ti ćeš drukčije i za nešto drugo učiti. Ne ćeš se 
boriti za ocjenu niti ćeš gledati da samo prođeš ; ne ćeš gledati 
Jda predmete učiš za nastavnika i pri svršetku mjeseca ili godin 
adi — ispita; ne ćeš biti skladan i poslušan samo, dok je okoe 
starješina, roditelja ili učitelja nad tobom! Ti ćeš i poslije samih 
nekoliko sedmica proučavanje sebe postati drugim bićem; mar- 
ljivim, iskrenim, poletnim, odlučnim i samostalnim ; tvoja će ti se 
budućnost otvoriti jasnom i preglednom, jer ćeš joj ti dati pravac, 
a ne ona tebi : u mladim godinama bit ćeš čovjek ! 

Je li to moguće? Hajdemo da vidimo! 

IV. Tjelesni život. 

Je si doživio dana i noći, kada ti je glava gorjela ; negdje 
te protiskivalo, usta ti žeđala ; nijesi mario za hranom, jedino si 
želio leći, jer te umornost i slaboća bijaše savladala. Može biti 
da ti je to potrajalo i dana i mjeseci ; valjda je bolest bila i po- 
gibeljna, pak te od nje izbavi skrb i njega tvojih roditelja i znanje 
liječnikovo. Dok bijaše u vrućici, morahu te strahovite slike ča- 
sovitih sanjanja, a tvoja oslabljena uda ne mogoše se ni micati; 
htio si vikati a nijesi imao glasa, htio si bježati, ali noge te iz- 
davale ; mrzli te znoj oblivaše, kada promisli, da će to dugo 
trajati, a ježuri te prolazili čujući, da je tek sat poslije ponoći, 
a ti mislio, da je već zora! — Pomalo boli jenjale a muke i 
patnje stišavale i ti se našao u toku oporavljenja. Mogao si sjesti 
uz prozor i pogledati na vedro nebo, s kojega sunce obasjalo 
i ogrijalo polje, po kojemu tvoji drugovi skaču i pjevaju. O, da 
ti je bilo moguće među njih! Kako ti se onda uzdah vinuo Sve- 
višnjemu: „Povrati mi zdravlje \“ Vidje i upozna, kako je strašna 
ona avet, što je zovemo — bolest. Sinu ti pred očima milina i 
i ljepota, blagodat i vrijednost — zdravlja. 

Jesi li proživio takovih trenutaka? Ako nijesi, blago tebi! 
Teško ćeš onda razumjeti, što ti sada rekoh, ali ćeš me ipak 
jednom razumjeti ! Ako si bio tako sretan dosada, ipak bit ćeš 
vidio u kući, u susjedstvu bolesne čeljadi ; bit ćeš čitao na blijedim 
licima i upalim očima : ah samo časak zdravlja, a oduzmite nam 
sve — sve ostalo ! Pomisli, da i ti već danas, sutra možeš još 
gore jaukati od njih. Sjeti se, da tu veliku dragocjenost — zdra- 
vlje — nosiš u vrlo tankoj posudi, koja se može svaki čas da 
razbije ! 

Ako ti se zdravlje pokvari, ako tvoje tijelo postane bolesno, 
nije onda ni tvoja duša više ono, što je bila. Oslabi sposobnost 
tvojega mišljenja i pamćenja; ohladi čuvstvovanje prema najmilijim 
stvarima ; omlitavi volja i pregnuće, fi si onda kao uvela biljka, 
koja se je spustila prema zemlji i čeka časak, — jedan, dva 
da postane zemlja. 


Od pamtivijeka uočio je čovjek tvrdu svezu između duše 
i tijela, nerazdruživi utjecaj njezin na nj a opet njegov na nju, 
pak je i nastojao, da uzdrži tijelo zdravo uvjerivši s? iskustvom, 
da bez tjelesnoga zdravlja nema ni duševnoga. Stoga i nasta 
ona : Zdrav duh u zdravu tijelu. Njegu tijela osobito dotjeraše 
Grci ne napustivši uzgoj duha i stvoriše ono divno načelo je- 
dinstva u uzgoju čovjeka : Kalokagatije, ) nastojeći po uzgoju 
mladeži stvoriti idealno-savršena čovjeka s tjelesnim i duševnim 
zdravljem, koji će čil i svjež težiti za svim onim, što je lijepo i 
dobro. Odatle u onoga naroda ona vedrina mišljenja i suđenja, 
ona ljepota u umjetnosti, ona nedostiživost sklada između duha i 
tvari. Kod Rimljana već popušta idealna harmonija, d >k se kroz 
srednji vijek izrodi u nesklad, koji zanemaruje uzgoj tijela na 
štetu duha. U novije doba počelo se uzdisati za uzorom grčkoga 
primjera, pak se opaža i nastojanje aa se približe harmoničnome 
uzgajanju, no to su još pokušaji, koji će se svakako s vremenom 
usavršiti. 

Čuvanje i njegovanje tjelesnoga zdravlja treba da ti bude 
uvijek pred očima isto onako kao i čuvanje i njegovanje duševnoga 
zdravlja. Ti nijesi samo duh niti samo tijelo nego oboje zajedno, 
pak ti zdrav razum naređuje, da tu svojinu, taj posjed, što se 
s riječju: ti zove, čuvaš i usavršuješ, jer je to ona lađa i onaj kr- 
milar, koji će te povesti kroz more života. 

Sjeti se svih velikana, što ti ih spomenuh malo prije, pak 
mi reci, bi li oni išta učinili za naše dobro, da budu bili bolesni? 
Jadnika, kojega izjeda sušica, ispija vrućica, glođe besanica, 
pak bio nadaren sa tisuću talenata, može li podići želja rada i 
stvaranja? Njegova će ga darovitost još više gristi, jer će vidjeti, 
kako taj božanski dar iščezava i mrije zadušen u bolima tijela, 


a ) Iz riječi za/.bg =■ lijep vM = i, <c;od)''>~ — dobar na- 
praviše složenicu yi(iAoyj\y(u) i ( c, koja znaci : bitnost, osebine poštena 
čovjeka, t. j. poštenje i čestitost spojene sa skladnom vanjštinom; 
ljepota tijela spojena s plemenitošću duha. 

a osobito onda, ako je svojom krivnjom ili slabim staranjem nanio 
sam sebi te boli. 

Tko se je kržljav rodio, privikne se nevoljama, jer pravoga 
zdravlja nije nikada ni poznao; tko ga svojim nemarom ili ludim 
hirima izgubi, taj mora da dođe do očaja, jer zna, koliko je blago 
izdubio, i to svojom krivnjom. Tu je on zajedno i sudac i osu- 
đenik, zločinac i žrtva zločina! Koga jadnik da prokune, osim 
sebe samog r a ! Sama pomisao: da budem onu prokletu želju, da 
ugodim strasti, za čas cigli ugušio ; da budem sebe svladao u 
onom trenutku, i upitao se, može li mi to štetovati zdravlju : bio 
bih se svladao, i danas bih zdrav i veseo bio ! 

Pogledajte u mutne oči stotina nevoljnika, što u mlade- 
načkim godinama naliče starcima slomljenih uda, bez poleta i 
zanosa, bez čuvstva i volje, pak ih upitajte, što ih tako pokosi? 
Odgovorit će vam: „Nijesmo nikada pomislili, što smo! Uputismo 
se u život ne znajući ni što je duh ni što je tijelo. Mišljasmo da 
je dosta, da smo tu, a za naš život starat će se roditelji, škola, 
društvo, država. Tako ostadosmo neiskusna stvorenja ne naučivši 
se upoznavati sami sebe, i upućivati sami sebe, da svi činioci 
izvan nas ne mogu nam dati ni stoti dio onoga, što moradosmo 
sami sebi dati, a to je spoznanje samoga sebe! Sada se nađosmo 
sami, ostavljeni, izgubljeni uza sve one činioce, jer sva njihova 
pomoć, bez naše vlastite pomoći, puka je sjena! Zaklinjemo vas, 
počnite odmah, odmah spoznavati i proučavati, braniti i njegovati 
duh i tijelo. To neka vam bude svakidanji posao! Sve upute i 
nauke, koje vam daju činioci, koji su izvan vas, ostat će prazne, 
ako vi sami ne uđete u se, ako ne postanete ispitivačima, istra- 
živaocima i učiteljima svoje duše i svoga tijela. Nikakovi uzgo- 
jitelji, nijedne škole ne će upoznati vaše mane i vaše vrline, vaše 
želje i strasti. To vi sami možete. Nitko vam na svijetu ne može 
dati upute, koja odgovara vašem tijelu, vašemu duhu nego vi 
sami, jer nitko u posebna skrovišta vaša ne može zaviriti. Svaki 
je od vas za se „mikrokozam'*, x ) pa kolikogod vi sličili drugim 

J ) pizoog = malen, zoo/ioz = svijet (čovjek) prema makro- 
kozam (uhaooz velik) veliki, t. j. vanjski svijet, svemir. 

i ljudima, i kolikogod upute namijenjene vašoj braći, vrijede i za vas, 

ipak za ona vaša skrovišta duše i tijela, ne može nitko znati nego 
| vi, pa nitko s njima uporaviti nego vi sami ! — Mi zato sada do- 

znadosmo, ali je naša lađa razlupana i naš se krmilar već topi, 
: nama nema više pomoći! Zaklinjemo vas, spasite se vi !“ 

To je vapaj vaše nastradale braće, koja bi htjela da vas 
sačuvaju od jada, u koji ona upadoše. 

Vi ste još navrijeme, samo što prije dajte se na nauku — 
upoznavanja samoga sebe. Vaš duh i vaše tijelo neka budu prvi 
predmeti, što ćete tih — otkada se probudite dok zaspete — 
neprestano proučavati, jer su to dvije, ili dvije u jednoj knjizi, 
koju uvijek imate uza se, koja vam je vazda otvorena, samo se 
naučite nju učiti ! A i morate ! Nije kud kamo, htjeli ili ne htjeli, 
\ nje se ne možete odreći: pred vama je, u vama je i za vama! 

i Ne učite li je — propadoste, učite li je — spašeni ste! 

V. Čuvanje zdravlja. 

Već sam spomenuo, kako se čovjek najmanje bavi onim, 
što mu je najbliže i kako najkasnije upoznaje ono, što bi imao 
najprije da upozna: sebe, svoju bitnost. To je očevidno svakome, 
koji umije g-ledati. Tek se dijete obuklo u duge gaće, već uči i 
grčki i latinski, povijest i zemljopis, matematiku i prirodopis; već 
čita romane i novine; jedva Čeka da postane slobodnim građa- 
ninom ; sanja o službi, časti i što lagodnijemu i unosnijem polo- 
žaju. To nije čudo ; takovim ga čini obitelj, društvo a katkada i 
sama škola. Mladić nije imao kada da pomisli na se i na ono, 
što mu je najbliže, jer spomenuti činioci, čim je među njih stupio, 
odvratiše ga od sebe samoga natovarivši na nj svoje misli, svoje 
težnje i otpraviše ga stazom, kojom oni idu. Kako stariji uopće 
ne navikoše baviti se najbližim, nego i oni bijahu upućeni u 
mladosti u najdalje, nađoše se izvan sebe, presađeni ili u davne 
starine ili u daleke krajeve, ostavivši sebe (promišljanje o sebi i 
svojoj svojini) drugome ili pukom slučaju. Ako igdje, to ovdje 
možemo primijeniti onu narodnu: pleti kotac kao i otac! Ako 
naiđemo na izuzetak, koji se uzvisio nad staloženu okolinu, nazvat 
će ga čudakom, koji je izišao iz brazde ! 

Sto je bliže čovjeku od njegova tijela i koji mu preči posao 
nego da čuva zdravlje? Sto je bitnije čeljadetu od njegova duha 
i potrebitije nego da ga usavršuje? U kojim se školama mladić 
upoznaje svojim tijelom i svojim duhom? Kao da neki slijede 
načelo obuke i uzgajanja: počnimo što je moguće više iz daljega, 
a do najbližega, ako dođemo i ne dođemo ! — Eno u srednjim 
školama najprije valja učiti na pr. grčku i rimsku povijest, a svoje 
domovine i države — šio je moguće kasnije ! Latinskom jeziku 
daje se veća važnost nego živim jezicima, a opet tuđim živim 
zajedno s mrtvima više nego materinskom ! Uči se o životinjama, 
što žive u Africi, o biljkama u Americi, a domaće, što ih mladić 
vidi svaki dan, ne zna im ni za ime! Zna, koliko teži kit, a 
kakovo je to stvorenje morski jež ili školjka ili morski spuž, to 


— 21 — 

neka uče naši ribari ! — Kulturu, državno uređenje, građanska 
prava i dužnosti starih naroda valja napamet znati, a kulturu, 
državne uredbe, prava i dužnosti svoga naroda i države, kojoj 
učenik i naš narod pripada, to će valjda učiti buduća pokoljenja, 
kada mi budemo pripadali među mrtve narode! 

No — kada je tako uređeno, ti uči sve to, jer takovu znanju 
ne možemo poreći vrijednosti, ali ti nastoj da svojom marljivošću 
i dobrom voljom počneš odmah zarana upoznavati i ono, što ti 
je preblizu, da ti kasnije ne postane predaleko! Ja sam ti već 
spomenuo, da ni društvo ni škola ne može ti dati sve ono, što 
ti za život treba, pak je tvoja dužnost, da se što prije sam za 
se postaraš, a kasnije ću te uvjeriti, kako je mnogo toga vršiti 
i učiti preko propisanih dužnosti i nauka, ako ćeš postati čo- 
vjekom. 

Ti si uvjeren, da je tebi tvoje tijelo najbliže i da ti je 
zdravlje dragocjeni dar, pak ti nalaže dužnost savjesti i razbo- 
ritosti, da upoznaš tijelo, a da mogbudeš uščuvati njegovo 
zdravlje, koje ti je uvjetom uspješna učenja, mirna i zadovoljna 
đakovanja, sretne i plodonosne budućnosti. No da uzmogneš 
njegovati tijelo, valja da doznaš, kako je ono izgrađeno, što 
priječi što li uvjetuje i unapređuje njegov razvitak, što mu je 
prijatelj što li neprijatelj njegova opstanka, kako ćeš onda ti 
upriličiti svoje vladanje prema njemu. O prvome i drugome ja 
ću ti preporučiti dvije knjižice na našem jeziku, koje su ti od 
velike potrebe, pak valja svakako da ih proštiješ, jer će te nau- 
čiti što ti moraš znati o svome tijelu, a u drugu ruku primamit 
će te sama želja saznanja spojena s neprocjenjivom korišću. Kako 
ćeš u njima naći, što ti je potrebito da znaš o sastavu tijela i 
njegovoj njezi, to ne ću ovdje govoriti o tome dalje, nego ću ti 
odmah spomenuti knjige, a onda ću nadodati neke opće napo- 
mene o zdravlju. 

Knjige su : Dr. B. Peričić : Somatologija i higijena čovjeka. 
Zadar 1913. 

J. P. Miiller: Moj sistem. Na dan 15 minuta rada za zdra- 
vlje. Po njemačkom izdanju preveo Josip Prikril. Zagreb 1913. 

No i bez tih knjiga možeš postati zaštitnikom i liječnikom 
svoga tijela. Prvo je načelo zdravlja : spriječiti ili odstraniti bo- 
lest. Ona na te vreba u vazduhu, koji udišeš, u hrani svakida- 
njoj, iz ljudi s kojima govoriš i općiš i čak su joj klice u tebi 
samome! Niti je bilo niti će biti čovjeka, kojega ona ne prati 
kao sjena zastopice. Ali tko na nju misli, dok nas kao mora ne 
pretisne? Pa i bolje je, da na nju ne mislimo, jer ne bismo ni 
trenutka bili mirni strepeći pred njome i videći je i ondje, gdje 
je nije. Koliko ljudi od samoga straha pred bolešću oboli zbilja, 
a koliko opet njih rugajući se s njome i ne dajući joj važnosti 
uludo nastrada ! Najbolje je pogledati istini u lice, pak se držati 
ove: bolest me može zaletjeti kao i svaka nenadnja i red je ču- 
vati se svega, čime bih je mogao sam sebi nametnuti, a dođe li 
kao grom iz vedra neba, onda u ruke Božje ! 

No i ako ti je bolest javna i tajna pratilica, znaj i to, da 
je tvoj tjelesni sastav tako uređen, da pri pojavi nametnika i 
štetnika tijela, pojave se u isto vrijeme u tvojemu organizmu 
stotine braniča, koji poput domaće vojske brane svoju domovinu 
od tuđinskoga napadaja. To ćeš biti vidio i u samoj prirodi. Dok 
si bio još djetinjasto okrutan, bit ćeš kada zarezao perišem u 
koru stabla, ne znajući da time nanosiš grdnu štetu zdravlju i 
opstanku njegovu, pak ako si malo poslije pogledao onu brazgo- 
tinu, zastalno si opazio, kako ona pomalo prevlači onu ranicu 
novom koricom i brazgotina se sve to više suzuje praveći kao 
krasticu, koja će joj ozledu braniti. Kad se i ti nehotice porežeš, 
najprije ti krv ranicu opere i odmah se ranica pokrije tek vidlji- 
vom prevlačicom, dok ti se sutra kožica na prorezu opet ne 
združi, a mala pruga ostane ti još koji dan uspomenom, da una- 
prijed budeš pametniji s perišem. A da ti je moguće pogledati u 
pluća, želudac i napose u krv! Sto bi tu ugledao! Stotine i hi- 
ljade života i bića nevidljivoga carstva bori se za smrt i opstanak 
jednoga velikoga carstva, koje se zove — - tvoj život, tvoje tijelo. 

Pogledaj bojnu lađu oklopnjaču naše hrabre i nepobjedive 
mornarice! Nad njom se nebo smrklo; pod njom i preko nje 


valovi kao brda. Sukljaju iz njezinih dimnjaka gusti stupovi dima, 
a sa nje zjaju grla od ocjela i čelika. Tisuće života na njoj upe- 
rilo oči na zasjede, što joj s mora, s kraja i s neba prijete. Ona 
juri kao jedan život, kao jedno tijelo spravno na sve nenadnje, a 
one tisuće života na njoj ne vide se i ne čuju iz velike daljine. 
A što bi ona, kada se suoči i sukobi s neprijateljem, da nije na 
njoj onih tisuća, koje se iz daljine i ne vide?! 

Takovo je donekle i tvoje tijelo. Ljudskom vidu ono je 
jedno, oboružano biće protiv zasjeda, ali su u njemu tisuće bića 
nevidljivih i tebi i drugima, što će se ljuto poklati sa svim ne- 
prijateljima tvoje lađe. 

Uza te braniče ipak bi čovjek nastradao, da nije naučio od 
najvećega učitelja, koji se zove iskustvo, kako će se pripraviti i 
oboružati protiv bolesti. I bojna bi nebojša uza sve topove i 
mornare zaglavila, da nije na njoj pametna i iskusna zapovjednika. 
Naš zapovjednik neka bude razbor, a škola : — iskustvo tuđe i 
vlastito. 

VI. Četiri izvora zdravlju. 

Četiri su glavna izvora zdravlju : vazduh, hrana, kretanje i 
počitak (spavanje). Do pametne upotrebe tih izvora stajat će 
naše tjelesno zdravlje, koje će onda povoljno utjecati i na naš duh. 

Prvi je izvor najvažniji, kako si već učio u pučkoj školi, 
gdje si već i čuo, kako djeluje udisanje Čista vazduhu na ko- 
lanje krvi, na probavu i t. d., a opet to sve kako utječe na 
svježost mišljenja, veselo raspoloženje i dobru volju. To znaš, a 
stariji znadu i još bolje, pa ipak kako svi zajedno zanemarujemo taj 
izvor, koji nam u toliku bogastvu pruža najviše blago na svijetu ! 
No još je smješnije i po nas kobnije, što mi, koji se poncsimo 
prosvjetom i obrazovanošću, toliko smo natražnjaci i neznalice, da 
izbjegavamo taj prvi izvor sreće i zdravlja ! Predočimo sebi našu 
mladež (a i odrasle) po gradovima ; proračunajmo, koliko smo 
sati u postelji, u školi, u kafani, uredu, kinematografu i uopće 
zatvoreni među četiri zida, gdje nas je katkada, na pr. u školi, po 
30-40 zajedno ! Koliko vremena ostaje za kretanje na čistu vaz- 
duhu ? A k tome kuda se onaj sat ili po sata krećemo? Većim 
dijelom opet među četiri zida — samo malo veća i što nemaju 
pokrova, — t. j. kroz naše gradske tjesnace, nazovi-ulice ! Ostat 
će nam na dan 1-2 sata za udisanje zdravlja, jer ostalo vrijeme 
ne udišemo vazduh nego gutamo otrov, pa i to, kao preko volje 
dobijeno vrijeme, upotrebljujemo za polu-otrov isparina zadušnih 
dučanćića i još koje čega. Tko se rodio u gradu, prilagodio se 
— da tako rečem — zakonom priljubljivanja i prilagođivanja 
okuženu zraku, kao što ima biljka, koje rastu i uspijevaju i po 
kaljužama ; ali dijete, koje dođe sa čista seoskoga i primorskoga 
vazduha, već kroz nekoliko mjeseci izgubi onu lijepu svježinu 
i šaru obrašćića, po kojoj si pisati mogao, pak eto ti od njega i 
žuta i bijela gospodičića, slabunjava i lijena, bez svježine duha i 
tijela. 

Cijelu si noć prespavao, nijesi gladan, dobro si odjeven, a 
ipak tijelo ti teško, drjemovan si, lekcija ne ide u glavu, nešto 


ti fali, a ne znaš ni sam što. Što? Nijesi se nasrkao izvora 
svojemu zdravlju, pak stoga i spavanje i hrana te ne okrijepi! 
Krv ti navalila u glavu, pa kako će ti pamet biti svježa? Onaj 

sat, što si se skitao po ulici, kako ćeš da te osvježi? Isti izlozi, 

ista lica — stoput viđena, — prašina pločnika, zapah pokvarena 
vazduha, hoćeš li da to razvedri tvoju dušu? — Sjeti se, kako 

ti je bilo, kad si se po koji sat naveslao po moru ili proskakao 

po šumi i polju ili se našetao po slobodnoj prirodi! Kako si 
slatko večerao, kako si spokojno spavao, kako si dragovoljno 
učio i lako pamtio! -- Pogledaj seljaka, mornara i uopće čovjeka, 
koji se kreće i živi u čistu vazduhu, a nema ni polovicu tvoje 
hrane, a nije ni vidio, a kamoli nosio tako toplih odijela i uopće 
ne zna, što je maženje tijela, — pogledaj ga, kako mu zdravlje 
iz lica progovora, kako mu ni vjetar ni kiša ne smeta, kako mu 
je najdraže, kad je ljeto vruće a zima studena. A ti ? Je li vru- 
ćina — smeta; je li studeno — smeta; je li oluja — djeluje na 
živce! — Zašto? Koža ti odviknu utjecaju blagotvorna djelo- 
vanja čistoće i okrepe vazdušne i prilagodi se pokvarenoj i 
otrovnoj isparini, pak ono, što bi moralo biti manom i rosom 
nebeskom, posta ti uzrokom nahlade, kašljucanja i protiskivanja. 

Sto ti bježiš od izvora zdravlja, nijesi kriv. Na to navede 
te primjer starijih. Je li malo zastudilo, brže bolje zatvaraju pro- 
zore i onako neprozračenih sobica ! Bože, zakloni, spavati otvo- 
renim prozorom ! Ako si sio uz otvoren prozor, majka će i otac 
na te, da ćeš uhvatiti upalu pluća! — - Kuda ti se stariji šetaju? 
Znadu li, što je nekoliko kilometara izvan grada? Događaj je u 
njihovu životu, ako su se na nogama potrudili do bližnjega sela! 
— Pak što bi drukčije i ti? Ne znaš pravo ni hodati a već bi 
htio dvokolicu-koturaču ; ljutiš se da nema u nas tramvaja, jer ti 
je predaleko do škole, do crkve, osobito ako je malo kiše ili 
vjetra. 

Mislim da nigdje na svijetu nema djetinjastijega straha od 
vazduha, kao kod nas u Dalmaciji po gradovima. Kako tek nejaku 
dječicu čuvaju od zraka i vjetra! Kako ih zamataju i umotavaju 
i čuvaju ! Stoput brižnije negoli od svih uroka i vještičinih očiju ! 

A nigdje se više i posljedice ne osvećuju nego kod našega 
gradskoga pomlatka. Najbolje ih označuje pojam riječi ,-gospo- 
dičič“, kojim naš seljak često puta nazivlje blijeda, nerazvijena i 
slabunjava gradskoga mladića. Sto će biti sutra od njega u buri 
i oluji života? Kakav će od njega da bude porod? Pokoljenje 
kržljavaca i mekušaca. 

Što rade drugi napredniji narodi, koje sudbina prikova u 
gradski pokvareni vazduh? Uhvate li po sata slobodno vremena, 
bježe iz grada u šumu, u polje, u planinu; majka nosi ili u ko- 
licima vozi novorođenče, a može li da gmiže, već bježi i samo u 
perivoj ! Je li nedjelja, grad će opustošiti ; prava seoba naroda ! 
Tek svanulo — sve bježi na vazduh, na sunce. Ne gleda se tu, 
je li ljeto ili zima, da li kije snijeg ili puše vjetar, samo može li 
se u vazduh i na sunčanje. Nema šumice, nema brda ni livade u 
okolici, nema jezerca ni potoka, što ne poplave ta ..gospoda". 

I zbilja prava gospoda, jer ih je prosvjeta i naobrazba uputila, 
gdje je izvor zdravlju; gdje okrepa i poticaj za trudni i ustrajni 
rad, što umni što tjelesni, na koji su prikovani u gradu. — Kako 
je taj svijet veseliji, vedriji, čiliji ! Državnici, učenjaci, književnici, 
profesori, učitelji i uopće oni, koji po osam-deset sati na dan 
sjede u uredima i sobama, mislio bi, da su zaboravili hodati, a 
kad tamo, oni će ti po 4-8 sati hodati, 20-30 kilometara preva- 
liti od šale, uspeti se na vrhunce od tisuće metara ; jaki, plećati, 
laki i okretni opet po deset sati u duševnu poslu, prignuti nad 
knjigama, aktima ili u školi, u uredu kao da nije ništa ni bilo ! 
Što ih učini takovim? Nađoše izvor okrepi i pomlađivanju, pak 
ga i upotrebljuju što god više mogu. Kako je njima onda ugodan 
trud, kada znadu da slijedi odmor, koji je ujedno uživanje i pri- 
bavljanje nove snage, novih pobuda ! Osam dana trude, ali svaki 
dan ima koji sat udisanja čista vazduha, a praznik i svetac 
taj je samo za izvor zdravlja određen, pak ta „gospoda " go- 
spodski ga i uživaju i ne bi ga zamijenili nijednim užitkom u 
gradu. 

Smijemo li mi ostati pri starome, kada je to staro kobno 
po nas i po naše pokoljenje? Jesmo li toliko utučeni, da ćemo 


hotimice i promišljeno ostati ubojicama svojega zdravlja, svojega 
tijela i duha? Ne smijemo! 

Zaludu je, čovjek teško prima nešto kao istinu, ako se sam 
nije o njoj uvjerio. Dijete ne će da se okani žerave, dok se ne 
opari; ne vjeruje da je nešto slatko ili gorko, dok ne okusi. 
Teško ćeš i ti meni vjerovati, da je vazduh tolika blagodat, dokle 
sam ne okušaš. Eto pokušaj i uvjeri se. Dat ću ti nekoliko na- 
putaka, pak ako me poslušaš, ne ćeš zastalno ništa izgubiti niti 
će ti štetovati, a o koristi sudi poslije sam. 

1. Sve slobodno vrijeme, koje ti je preteklo od vršenja, 
školskih dužnosti, upotrijebi u vršenje dužnosti prema svome 
zdravlju ! Svaki ćeš dan imati barem 2-3 sata slobodna. To 
vrijeme moraš provesti u čistu vazduhu i, ako je moguće, na 
suncu. 

2. Bježi od gradskih ulica, jer u njima udišeš bolest. Moraš 
li kroz njih proći, drži to kao teret, na koji si prisiljen, a ne kao 
zabavu, koja ti koristi. 

3. Možeš li i vršenje dužnosti spojiti s užitkom čista vaz- 
duha, kao na pr. učiti pri otvorenu prozoru ili u perivoju ; po- 
navljati napamet proučenu građu šetajući se u polju ili uz more 
ili na moru u lađi, ne propusti te blagodati. 

4. Počni se privikavati da spavaš s otvorenim prozorom 
najprije ljeti i nastavi u jeseni i u zimi. 

5. Gledaj da ti čisti vazduh prodire do kože po svemu 
tijelu; stoga ne nosi tijesnih odijela; gimnasticiraj u sobi dobro 
prozračenoj u samim gaćicama od kupanja, a ljeti pri kupanju 
leži na sunce, spočetka malo a kasnije, kada se privikneš, možeš 
i duže vremena. 

6. Kada si na sasvim čistu zraku (osobito na otvorenu 
moru ili polju) udiši što možeš dublje i duže. Ako si umoran ili 
je zrak hladan, udiši kroz nas, ali isto neka su ti udisaji duboki 
i trajni. 

7. Ako si došao radi zabave ili odmora u prostorije zadi- 
mljene ili zagušljive, uteći iz njih; pregori takovu zabavu, koja ti 



28 


truje krv; ako moraš ostati, onda zahtjevaj da se prozori bar za 
nekoliko vremena rastvore. 

8. Gdje bio da bio, radio što radio, danju i noću, u ljetu 
i u zimi, upitaj u svakoj prigodi samoga sebe: što udišem, 
zdravlje ili bolest, okrepu ili zarazu? Ne ću bolesti, gdje sam 
gospodar zdravlju ; zašto ću se hraniti otrovnom hranom, kada 
je preda mnom i za me obilje najzdravije i najkrepčije blagodati ! 

9. Savjetuj, opominji i upućuj mlađe i neiskusnije od sebe 

0 koristi i potrebi, da, o prvome uvjetu i izvoru zdravlja. 

* * 

* 

O kretanju, hranjenju i spavanju napomenut ću ti najglav- 
nije, jer ni prvo ni drugo ni treće ne treba da ti preporučujem, 
ali svakako i ako sve troje pripravno i dragovoljno vršiš, lako 
možeš zabrazditi, pa mjesto da li bude to troje izvorom zdravlja, 
može ti postati uzrokom bolesti i tjelesne i duševne. 

Otkada te majka povila, od onda još ne možeš da miruješ; 
to je prirodni zahtjev tvojega organizma, tvojega razvitka, tvojega 
bića. Zdravo a mirno dijete teško je i zamisliti. Brižnu roditeljskom 
oku pokunjeno dijete znakom je blize bolesti. Pametna majka i 
ako vikne na dijete da miruje, ne uzimlje tu zapovijed nikada 
ozbiljno. Pedagozima i nastavnicima najteže je pitanje: kako će 
uzdržati djecu mirnu u školi. Gdje nije mira, nema ni skupljenosti 
ni pomnje, a bez pomnje uzaludna je pouka! 

Sjećaš li se, što ti je bila najveća muka u pučkoj školi? 
Mirno sjediti! A koja ti je najviša napast i sada, da ti izbjegne 
koja najvažnija riječ u tumačenju profesora ? Možeš li i nekoliko 
casaka sjediti a da ne makneš nogom ili rukom? Taj prirodni 
zakon poznaješ dobro, ali ga još bolje razumiju oni, koji te uče 

1 uzgajaju, pak stoga i ulaže svu svoju snagu nastavnik psiholog, 
da te učini mirnim, sada zanimivim tumačenjem, sada ugodnim 
pripovijedanjem ; čas živahnim opisivanjem, čas zornim predoči- 
vanjem ; katkada oštrim pogledom i ozbiljnom opomenom, kat- 

a Um J e snom doskočicom ili šaljivom upadicom. Stoga i školske 
e naređuju odmore poslije svakoga sata pouke; stoga do- 

nekle lakši predmeti slijede za težima. No najviše se pomoglo 
prirođenom nagonu za kretanjem time, što je u novije vrijeme 
postala gimnastika obaveznim predmetom, a svrha joj nije samo 
kretanje, nego da ti ujedno tijelo učini gipkim i okretnim, da 
stečeš lakoću i spretnost u hodu, u okretaju, u pozdravu ; da 
tvoje kretnje postanu pristojne, skladne, lijepe ; da tvoja cijela 
vanjska pojava odgovara uzgoju, obrazovanosti tvojega duha. Uz 
gimnastiku lijepo pristaju i školske šetnje u društvu s tvojim na- 
stavnicima. Krećeš u se u čistu vazduhu, razgovoraš se o zani- 
mivim stvarima ; upozoruju te na prirodne pojave, na ljepote 
tvoje domovine i države ; na biljno i životinjsko carstvo ; dokučuješ 
božansko uređenje svemira, dižeš se poletom duše do Stvoritelja ! 

No ta su kretanja odmjerena; dopane te po koji sat na 
sedmicu. To je premalo za te. Čuo si malo prije o potrebi čista 
vazduha i nastoj uvijek da u slobodno vrijeme spojiš jedno 
s drugim. Kreći se na dan dva, tri sata, ali na čistu vazduhu, 
jer drukčije od kretanja nije ti koristi. 

Evo ti nekoliko naputaka. 

1. Cim si se (zarana !) ustao, operi tijelo vodom i gimna- 
sticiraj najmanje četvrt sata, ako si spavao s otvorenim prozo- 
rom; ako nijemi, rastvori ga, jer gimnasticiranje u pokvarenu zraku 
štetno ti je ! 

2. Cim se dočepaš polja — trči, preskakuj, penji se ! Je si 
li pri moru, plivaj, veslaj ! Poslije plivanja izvali se na sunce, ali 
— kako ti prije rekoh — spočetka pomalo a kasnije sve to više. 

3. Nikada se ne boj kretanja na suncu! Zakloni glavu la- 
ganim šeširom, a ostalo tijelo neka sunce žeže! Nastoj riječju i 
primjerom iskorjeniti nerazboriti običaj kod nas šetanja kasno 
uvečer! Zar nam je zdravije mjesečanje od sunčanja! Dan i sunce 
je za kretanje i šetanje, a noć je za spavanje i počitak. 

4. Svaki praznik neka ti bude dan izleta. Hodaj 3-4 sata. 
Obadi okolicu: njezine rijeke, brežuljke, brda i planine; a preko 
velikih praznika obiđi — dokle god možeš doprijeti na nogama 

cijelu svoju pokrajinu. Ne smije ti ostati nepoznatim nijedan 

lijep vidik, gradina, vodopad, spilja, potok, šuma, gora. A tek 
more i otoci ! — Jesi li rođen u zagorju, dogovori se s drugom 
iz primorja, da ćeš dopustom svojih roditelja polovicu praznika 
ti k njemu u primorje, a polovicu on k Tebi u krš — u zagorje. 

5. Veliki praznici neka su ti velika okrepa zdravlja, da 
kroz cijelu školsku godinu ostaneš svjež, čio i veseo duševno i 
tjelesno. Odmah na početku praznika posavjetuj se s nastavni- 
cima, s roditeljima, s pametnim ljudima, što bi bilo najbolje da 
vidiš u svojoj pekrajini najprije, pak onda po prostranoj tvojoj 
državi. Drži svaki dan praznika kao najdragocjenije blago, koje 
ti je Bog udijelio za tvoj tjelesni i duševni razvitak i ujedno ti 
ga poklonio, da izoštriš osjetila u opažanju prirode, u upozna- 
vanju domovine i države, da se uvjeriš o njezinoj ljepoti, pak da 
je braniš kao ženicu oko svoga, i ljubiš kao najsvetiju pradje- 
dovsku tekovinu, kojoj ti postaješ sinom i braničem! 

6. S tim ugodnim i zdravlju prijatnim putovanjem spoji 
uvijek i duševno veselje i umni razvitak. Znaš li povijest svojega 
rodnoga mjesta, svoje pokrajine, domovine i države ? Nemoj, 
molim te, na put, ako to nijesi već pročitao ! Naći ćeš savjetnika 
u svojem učitelju povijesti. Upitaj učitelja geografije, prirodnih 
znanosti ; kakovo je geografsko tlo, kakova je geološka osobina 
toga kraja ; kakovih bi ruda mogao tamo naći i vidjeti ; kakovih 
biljka, kukaca mogao bi tamo sakupiti i kako bi ih pametno 
sačuvao ? Upitaj učitelja hrvatskoga jezika, na što ćeš paziti, 
kada se razgovaraš sa stanovnicima onoga sela, varoša i su- 
sjedstva; kako ćeš zabilježiti koju poslovicu, pjesmu, pripovijetku; 
kako ćeš doznati za narodne običaje, mišljenja, igre; kako ćeš 
se vježbati da upoznaš psihu svojega naroda. Eto tako ćeš upo- 
znati i svoju dušu : je si li naklon prirodnim ili jezičnim ili kojim 
drugim znanostima; tada ćeš ih zarana zamilovati. Kad to dvoje 
— - okrepu tjelesnu i zabavu duševnu — spojiš, proći će ti praznici 
u tren, a tvoje tijelo očeličilo, duh se obogatio i na nove vidike 
privikao, pak se ne ćeš plašiti školske godine, nego ćeš je ra- 
došću dočekati, da te još dalje povede u carstvo spoznavanja i 
umnoga obogaćivanja. 


Hranjenje u tvojim godinama ne treba da ti preporučujem ; 
želudac djeluje savršeno, pak ti puno ne prebireš, samo ako što 
Bog i kuća dade! No upravo stoga, što su ti zubi i želudac 
zdravi, napast je uvijek nazočna, da izvor tvojemu zdravlju — 
hrana ne postane izvorom bolesti tjelesne i duševne. Kakogod 
dojenče ručicama grabi za svaki predmet, koji naliči sladoru ili 
kruhu i stavlja ga u ustašca, i tako bi samo pojelo svoj otrov, 

da nije majčina oka i skoka, tako i tebi treba oko tvojega ra- 

zuma, da sam sebi ne budeš uzrokom bolesti nerazboritom, 
neumjerenom ili nezdravom hranom. 

Ako se sada ne navikneš veći dio dana biti gladan negoli 
sit; ako se zarana ne budeš zadovoljavati sa suhim kruhom, po- 
vrćem i voćem ; ako se u mladim godinama ne privikneš misliti, 
da ti ne živiš da jedeš , nego da jedeš da možeš živjeti; ako se 

ne budeš svaki dan vježbao, da ne jedeš nego kada si gladan, 

da ne piješ nego kada si žedan, i to samo toliko, dok odstianiš 
glad ili žeđu; ako se tvrdo rre uvjeriš, da ti je samo toliko 
hrane korisno u koliko te ne smeta u duševnom i tjelesnom 
radu : onda teško tebi za tvoju budućnost, jer ne ćeš biti zado- 
voljan s onim, što ti Bog i kuća da ; ne ćeš jesti da živiš, nego 
ćeš živjeti da jedeš; glavna će ti misao biti — pun želudac; 
postat će ti duh robom tijela i ti ćeš više naličiti četveronožnim 
stvorenjima negoli umnim bićima. 

Je li dostojno razumna bića, da iz puste potrage za hranom 
preobrazi samoga sebe? Je li mu cilj života, da samo misli na 
hranjenje i tovljenje tijela? Je li razborito, da sredstvo našega 
uzdržavanja preobratimo u svrhu i cilj života? To je um ljudski 
kroz vijekove osuđivao i osuđuje, pak uvijek upućuje čovjeka, da 
mu hrana bude tek sredstvo, koje će mu tijelo krijepiti i jačati, 
da bude zdravo i svježe, a da nikada ne omlitavi duha neu- 
mjerim ili pretjeranim hranjenjem tijela. 

Uzalud je! Mi živimo dvojakim životom, a najteža je stvar 
sačuvati umjeru između ta dva života ; najveći dio ljudi prione 
životinjskom životu, a mali ostatak priljubi se duševnome. Koji 
je dostojniji čovjeka, ti već znaš (a kasnije ćemo se o tome 


opširnije prorazgovoriti) ; ali zašto veći dio umnih stvorenja udara 
stramputicom, koja mu se nikako ne pristoji ? Zato, i zato jedino, 
što zamlada — baš u tvojim godinama! — rđavim primjerom 
starijih postade robom želuca. Postane li želudac gospodarem 
duhu, tako ga poda se smota, tako utuče u njemu svaki polet 
za uzvišenijim i plemenitijim, da nema u vidljivu svijetu nesret- 
nijega roba od duha, a opet nema groznijega tirana do tijela, 
koje zavlada duhom. 

Dođe Božić, krsno ime ili koja druga svetkovina, pa pri 
obilju jela — videći kako se i drugima omiče — ne štediš ni ti ! 
Prigode beru jagode! Ne misliš, koliko ti želudac može podnijeti; 
ne promišljaš, da je i on stroj — ali ne od željeza! — koji može 
samo određenu količinu podnijeti i probaviti, pak da svaki su- 
višak smeta njegovu radu, pače spriječi njegov rad, a spreča- 
vanje toga rada ostalom je tijelu gotova bolest, koja se očituje 
u tromosti, lijenosti i pospanosti duha. Ako se je to dogodilo i 
koji put, štetno je, no ako se to ponavlja, duh stane da otu- 
pljuje, a tijelo zahvaća prevlast, koje će onda poput nezaularene 
životinje iz jedne štete u drugu ; jedna će lagodnost porodili 
drugu, jedna će strast primamiti drugu ; ti ćeš se naći u okovima 
onih nevolja, koje si nekada osuđivao u drugima i nijesi mogao 
shvatiti, kako razumno biće može uživati u kaljuži, koja duši i 
duh i tijelo! 

Sudbonosno je upravo u našem životu, što na oko ovako 
mali uzroci urađaju velikim posljedicama. Dobro se najesti i na- 
piti koji put, — pak da to može imati takovih kobnih poslje- 
dica? Takove malenkosti, sitnice! Da, sitnice, to je ono tragično 
u tako savršenim stvorenjima kao što su ljudi. Zar se naš život 
ne sastoji iz sitnica i trenutaka? I upravo o pametnoj ili ludoj 
upotrebi tih situica, tih trenutaka visi naš život o tankoj niti. 
Nije li jedan trenučani skok mnogima skrhao vrat? Nije li jedna 
naprobava tisućama bila uzrokom srčane kapi? Nije li milijunima 
»jedan časak radosti" donio „tisuće dana žalosti" ? 

»No to su izuzeci, to su nepravilnosti u inače pravilnom 
životu, gdje malenkosti ostaju malenkosti"’ odgovoraš mi po- 


smijehom. Ali ja ostajem pri svojoj i uporno tvrdim držeći se 
iskustva i povijesti, da su ti izuzeci pravila i da nema tih 

malenkosti u našem životu, nego je sve veliko i važno, što se 
god tiče našega tjelesnoga i duševnoga zdravlja, a jedno i drugo 
isprepleteno je tisućama i milijunima sitnica i malenkosti, koje 
vuku ogromne posljedice za sobom. Takove su i sama jedna 
neumjerenost u jelu i piću, jer ne će ostati osamljena, nego će 
pobuditi tijelo na druge užitke, koji će nas namečiti na pona- 
vljanje sve dotle, da im se više ne ćemo moći oteti i tada, kada 
upoznamo, da nas vode rubu propasti, jer tjelesne strasti — koje 
bile da bile — što više izjedaju to više primamljuju. Pogledaj 
pijanca! Njemu je vino i rakija već prelagano piće; njemu se 
hoće žeste za gorenje! Pogledaj kartaša! Izigrao je i zadnju 
paru ; malo mu je ; proigrat će i kuću ; zaigrao bi i glavu, samo 
kad bi mu je htio tko da uzme! Netko proda svoju školsku 
knjigu da kupi slatkiša, a prevari roditelje, da ju je izgubio ; 
uspjelo mu je! Drugi put ukrade knjigu svojemu drugu za istu 
svrhu ; treći će put iz novčarke majčine, a četvrti će put i iz 
crkve, ako bude mogao. Taj će se dovući i do javnoga života, 
pak što će mu biti da pokrade i tuđi imutak, da se krivo zakune, 
da proda sebe, izda domovinu, samo ako je lako doći do novca, 
koji pribavljaše spočetka slatkiše a poslije masna jela i lijepa 
odijela ! Da, ona malenkost spočetka, slatkiš nameči ga na stotine 
drugih tjelesnih slatkoća, koje ga upućivahu na krađu i zločinstva. 

Otkle ona rak-rana na društvenom životu : robovanje tijelu ? 
Navikavanje u mladosti na slatke i masne zalogaje ; kićenje i 
čičkanje tijela skupim odijelima i nakitima ; popuštanje tijelu u 
lijenosti i neradu dovede dosta ljudskoga društva, da se ili 
krađom ili prodavanjem ljudskog porosa i duše dočepa novca, 
bez kojega ni prepuna želuca ni bogata ruha. 

Upitajte taj izrod, zašto provodi takav život ? Odgovorit će 
bez rumenila u licu, jer im ponos i stid ljudski već davno uginu 
pod petom : treba se hraniti i odijevati ; oskudijevati i truditi 
nijesmo se naučili ; jednom pogazismo obraz ugušivši ukor sa- 

vješti, a drugi i treći put ona se više i ne javi, dok nam ne 
postade trgovanje dušom i tijelom — običnim zanatom ! 

Eto to su one malenkosti u popuštanju lagodnostima i j 

ugodnostima tijela: njegovu hranjenju i kićenju. Doista: mali 

uzroci a velike posljedice ! 

S hranjenjem skopčana su i dva okrutna neprijatelja, dva 
crva zubata, što rastaču najviše ljudski rod. Tko bi rekao, da 
će čovječanstvo svojim napretkom i razvitkom doći do toga, da 
izabere dva najgora iskopajnika zdravlja kao dva najmilija druga i 

životu ? Tko bi pomislio, da će alkohol i duhan, taj očiti otrov, 
gutati čovječanstvo kao kakov izvor zdravlju i sreći ? Statistika 
dokazuje, da više ubija čovječanstvo alkohol nego najkužnije 
bolesti i najstrašniji ratovi. Da užitak alkohola ništi i hara one, 
koji mu se podaju, užasan je bič po ljudski rod, no još je užas- 
niji u tome, što porod alkoholičara podnosi najkobnije od poslje- 
dice grijeha svojih roditelja. Padavica, sušica, ludilo, tupogla- 
vost i stotine drugih mora guši i truje crne dane nesretnika, 
kojima roditelji bijahu odani alkoholu. Cijele pokrajine i narodi 
venu od godine do godine od pokoljenja do pokoljenja, a tu- 
đinac trezmen i štedišan prisvaja njihovo stanje i imanje, dok 
nekdašnji gospodari ne postanu slugama ili izginu u otrovu po- 
razna užitka. Srećom počelo se u novije vrijeme sve to više 
uviđati ubitačna posljedica pijanstva, pak ustala i štampa i obra- 
zovana ruka da širi misao suzdržavanja od otrovna pića i bla- 
goslovile posljedice ne će izostati. 

Kod naše mladeži pa i djece opaža se nažalost da se sve 
to više meči na pušenje; malo pomažu oštre opomene i kazne; 
hoće u svojoj nezrelosti da počinja samoubojstvo. Svaki će skoro 
čovjek priznati, da mu je prva smotka naudila, ali daj malo 
danas, daj malo sutra, naviknu se junak na otrov kao da je med ! 

Nema opet razborita čovjeka, koji ne će priznati, da mu pušenje 
smeta, ali odreći ga se malo će tko. Priznaje da je to uzrok 
kataru, neprobavi, vrtoglavici ; priznaje k tome, da za taj otrov 
troši na mjesec 30-40 kruna, priznaje da će se radije odreći 
večere, ručka negoli nikotinskoga otrovna dima, ali taj ga otrov 


tako opio i zasužnjio, da on više nema snage da mu se opre. 
Ne može ni govor povesti, ni pero umočiti pa ni misliti, ako 
mu dim ne suklja na nos i na usta! 

To je upravo onaj kobni ujed koje mu drago tjelesne 
strasti, da što nas više ubija i truje, to nas više mami i podra- 
žuje, dok ne postane drugim našim ,,ja“. Mi nijesmo onda više 
ona stvorenja razumna, u kojima bi imao da vlada divni sklad 
ljepote i dobrote, nego smo sama, puka strast u nagoj svojoj 
rugobi i truležu. Životinja je onda od nas mnogo ljepša i savr- 
šenija, jer ne može nikada da se izobliči tako kao čovjek, koji 
je postao potplatom strasti. 

Eto to su one sitnice i malenkosti, koje si ti čas prije 
branio ! Smotka, čašica višnjevice i slatkiš sitnice su i ostale bi 
sitnice, kada ne bi u nama posijale sjeme neugasive žeđe, koja 
se s vremenom pretvara u požar, koji guta živote i narode ; koji 
goni na pazar i ljudsku put i ljudsku dušu! 

Hoćeš li ti izbjeći toj zarazi ? Smijem li to i upitati ? Tko 
bi u ponor smrti, kada se pred njim izvila divna bašta života? 
Ta bašta nudi ti svježe i zdrave hrane, koja te pomlađuje i 

ozdravlja. Beri tu hranu i uživaj je; nitko ti ne brani da guteš 

med i piješ mlijeko, ali ti dovikuje i razborit čovjek i nerazbo- 
rita životinja : bježi od otrovi i od očite smrti, kada si stvoren 
da živiš zdrav i sretan ! — Evo ovako ! 

1. Dok si još u sretnim godinama, kada ne grizeš još kruh 
svojim zubima, t. j. drugi se staraju da ti ga pribave, a ti dor 
laziš na gotovo, budi zadovoljan s onim, što da Bog i kuća. 
Daje li ti kuća u obilju, a ti se privi kni samo onda što pojesti, 
kada si gladan, a ne jedi nikada do sitosti ! Vidjet ćeš i sam, 
da ti sitost smeta okretnosti duha : ne možeš učiti ; trom si u 
mišljenju! To je znak, da ti obilje hrane smeta. Kada ti je kaput 
težak, svučeš ga; kada su ti cipele tijesne, ne nosiš ih. Tako 

učini i s hranom. Smeta li vedrini tvoga duha — odstrani je. 

Drži uvijek na pameti, da kad si se odrekao dobra zalogaja - — 
a nijesi gladan, — da si učinio dva dobra djela duši i tijelu; 
prvo je, što nijesi opteretio želuca, koji lakše probavlja što je 

manje pretrpan, a lakša probava nagrađuje te svježinom i ugodnim 
raspoloženjem ; a drugi je, što se vježbaž u velikoj kreposti, koja 
je potrebita svakome, tko hoće da postane čovjekom, a ta je: 
pokoravanje tijela duhu, koji pomalo jača volju, da se tako pri- 
vikne odricanju, koje čeka u životu svakoga na svakome koraku. 
Jesi li se uvježbao odreći se suvišna zagriska, oćutjet ćeš spo- 
sobnost svoje volje, koja će se u kasnijem životu, u mnogo jačim 
napastima, nametnuti gospodaricom svim pogubnim strastima i 
zamkama. 

2. Čuvaj se čestih mesnih i masnih jela! Kruh, povrće za- 
činjeno maslinovim uljem ; mlijeko, voće svake ruke, po koje 
jaje, maslac i med kadikad, riba kuhana s dvije, tri kapi ulja 
neka ti je najmilija hrana. Piće? Voda! Kad si god u prigodi, 
da samo i okusiš alkohol, pomisli prije, da pred tobom stoji 
otrov, koji ti nude oni, koji su već njime otrovani, pak u neznanju 
ponajviše hoće i tebe da otruju. Sjeti se i pređašnje moje opo- 
mene, da ta jedna čašica (kleta malenkost!) može te navesti u 
napast da postaneš obožavalac bukare i čuture kroz cijeli život 
sa svim onim posljedicama, što ih pijanstvo sa sobom donosi. 
Uzdrži se ! Pobijedi prvi, podmukli nasrtaj jaka neprijatelja i vi- 
djet ćeš, kako postaješ gorostasom već poslije prvoga muškoga 
pokušaja. 

3. Nemoj ništa jesti, dok nijesi zaslužio! Ne uzmi ručka, 
dok nijesi izvršio dužnosti prema Bogu, roditeljima i samome 
sebi: dok se nijesi pomolio za roditelje, za svoj narod i za se; 
dok nijesi ponovio ili naučio lekciju ili što dobro pročitao. Objed 
si već zaslužio, kada si tri, četiri sata pomnjivo sjedio u školi, a 
večeru, kada si se prošetao dobro po čistu vazduhu i naučio 
lekciju za sutrašnji dan. A preko praznika ? Kad si sto više vre- 
mena upotrijebio za ono, što ti rekoh, dok sam govorio o čistu 
vazduhu i kretanju, uz ponavljanje naučenoga gradiva kroz školsku 
godinu i korisna čitanja. 

4. Kadagod primakneš zalogaj ustima, sjeti se, da uzimlješ 
okrepu tijelu i da ti je to samo sredstvo a nikada cilj ! Sjeti se, 
možeš li svoj zalogaj podijeliti sa svojim bližnjim, možeš li uta- 


— 37 

žiti glad kojega bijednika, koji valjda zaslužuje taj zalogaj više 
nego ti, ali bolest i siromaštvo ne dopuštaju da zasluži ! Možeš 
li koju mrvicu spremiti, da je daruješ ptičici, koja ti onako lijepo 
pjeva, a sada — zimi — nema gdje da nađe hrane ! I onaj po- 
dijeljeni komadić kruha i ona mrvica bit će vježba u najljepšoj 
društvenoj kreposti i potrebi : u samolisti i sučuvstvu ! Bog zna, 
dug je život, a sreća prevrtljiva, ne ćeš li i ti trebati jednom 
tuđe samolisti i sučuvstva tvojega bližnjega?! 

5. Zdravi zubi veliki su pomagači i čuvari zdravlja, jer što 
više i bolje prozvačemo hranu (a to mogu samo zdravi zubi !) 
stoput lakše probavljamo. Stoga njeguj i čuvaj zube kao veliku 
dragocjenost. Operi ih poslije objeda i večere a izjutra barem 
promućaj slanom vodom, ali ne zaboravi ujedno i grlo dobro 
izgrgoljati. 

* * 

* 

Spavanje je najugodniji počitak i najzdravije odmaranje za 
duh i tijelo. U tvojim godinama hoće ti se 7-8 sati spavanja, jer 
ti umno trudiš, a umni trud u tvojoj dobi traži obilat i duševni 
i tjelesni počitak, koji ti može samo mirni i slatki san da pribavi. 

Gledaj odmjeriti vrijeme, da nekoliko sati prije spavanju 
lagano večeraš. Stari su govorili : kratka večera — dug život ! 
Teška večera smeta ugodnu i zdravu spavanju. Prije spavanja 
nemoj čitati ; dan je za čitanje i učenje ! Nauči se rano poći u 
postelju, a i rano iz nje skočiti. Kad ne spavaš ne stoj u njoj ! 
Navikni se tvrdom voljom i odlukom odrediti sat, kada ćeš se 
probuditi i vidjet ćeš, kako ćeš se u to vrijeme i probuditi, ali 
se odmah i skoči i dovikni postelji: do viđenja! Ne učiniš li to 
veselo i pripravno odmah, san će postati tvojim gospodarom a 
ne ti njegovim, pak sve lijepe odluke napisa ti ožegom po 
mrazu! Tu ti je opet dobra prigoda da vježbaš volju u tvrdoj 
odluci. Priuči je danas malo, sutra malo i ne ćeš ni opaziti, 
kako ti ona postaje poslušna, dok ti i u teškim odlukama nt 
postane vjernim i odanim slugom. Kolika će razlika nastati između 

tebe i onoga nećkala, što se ne vježba u pokoravanju svoje volje 
svojemu razumu; tebi će se on pričiniti kao štene, koje gospo- 
darica-volja tegli za sobom na užetu! 

* * 

* 

Eto se pozabavismo pitanjem našega tijela pazeći da dođemo 
do uvjerenja, kako se dosada malo postarasmo za njegovo zdra- 
vlje, koje je uvjet našem blagostanju i duševnoj sreći. Ako se ti 
zadovoljiš samo time, što si pročitao moje razlaganje, onda bi 
bolje bilo, da ga nijesi ni pročitao, jer si valjda izgubio koji sat 

vremena, koji si mogao upotrijebiti u šetnju ili učenje ; ali ako 

si stao pomišljati o pojedinim napomenama ispitujući, jesu li moje 
misli na mjestu, zaslužuju li, da ih primijeniš u svome svakidašnjem 
životu, a što je glavno, ako si odredio odlučno, da ćeš vlastitim 
iskustvom ispitati, da li zbilja moji napuci o kretanju na čistu 
vazduhu, o umjerenu hranjenju, o dovoljnu spavanju, o duboku i 
ustrajnu udisanju, o gimnasticiranju i t. d. osvježnju i krijepe 
tijelo, a opet ta svježina i okrepa da li djeluje na te, da lašnje 

pamtiš, bolje shvaćaš, ugodnije slušaš i uopće, da li ti je duh 

postao vedriji, ćud veselija a volja jača: onda tek to, što si 
pročitao, bit će po te od velike koristi, jer ne ćeš niti odbijati 
niti primati tuđih misli, dok se o njima nijesi uvjerio, jesu li dobre 
ili rđave, pak ćeš ih ili primiti ili ćeš ih popraviti i upotpuniti. 
Tako koristiš i sebi i drugome; tako se ljudsko mišljenje okolo 
dobrobiti i napretka čovječanstva popunjuje, izmjenjuje, množi i 
usavršuje ; tako ti postaješ skrbnikom umnim nad sobom samim i 
suradnikom oko njege cieloga ljudskoga roda. 

Počni odmah danas. Večeras prije počitka odluči, da ćeš 
jednu ili drugu moju napomenu sutra izvršiti; izvršuj je odlučno 
i veselo ; uvečer se ispitaj, kako si je vršio i kako ti je koristila. 
Tako ponavljaj nekoliko dana pridružujući treću i četvrtu prepo- 
ruku. Bilježi ukratko svaki dan u svoju bilježnicu, koliko si 
ustrajao i kako ta ustrajnost djeluje na tvoj duh i na zdravlje. 
Korist i napredak jamčim ti potpunim uvjerenjem. Tvoje bilješke 
više će ti koristiti za život negoli stotine bilježnica (grčkih i la- 

tinskih riječi, matematičkih formula ili životopisa i djela pisaca), 
koje i onako mehanički mrčiš i radosno paraš ! Bilježnica, u kojoj 
ćeš vidjeti početak i napredak svoga umnoga staranja za vlastitu 
i tuđu sreću, više će ti vrijediti i više će te veseliti negoli debeli 
svesci tuđih misli, koje ćeš na se tovariti kroz život. 

Ti ćeš me najbolje razumjeti, kada izvršiš, što sam ti pre- 
poručio. Čekam tvoju vijest! 

Sada hajdemo u duševni svijet! 

VII. Spoznavanje (umovanje). 

Držiš na krilu seku, koja je tek počela govoriti, miluješ 
njezine ružične obraščiće, promatraš joj iskrene i nevine poglede, 
dok najedamput ne odbi sat, u koji se moraš požuriti u školu i 
tvoje draganje prestade. Seka će plačući: „Ostani! Kuda ćeš" ? 

- U školu. 

-- - Zašto? 

- Da učim. 

— A zašto učiš? 

Ti umukneš, a ona će opet: ,,I ja ću s tobom" ! 

— Ne možeš. 

— A zašto ne mogu ? 

Ti pobjegneš, jer znadeš, da bi oni „zašto" učinili da izgubiš 
cijelo jutro. 

Dođeš u razred, a crna daska i zemljovid nijesu na starome 
svojemu mjestu, pak ćeš ti i tvoji drugovi : a zašto to premjestiše ? 
Nijesu vaši upiti ni svršili a u sobu će unići nastavnik fizike mjesto 
učitelja hrvatskoga jezika. Vi se svi pogledajte i očima pitate : 
Zašto? — „Od sutra vaš će razred biti na drugom katu, gdje 
je dosada bio sedmi razred. “ — „Zašto, gospodine" ? — „Tako 
je naređeno" ! — I vi biste još koji „zašto", da ne opaziste na 
ozbiljnu licu učiteljivu, da vam dalje ne će odgovarati. 

Što sadrži ona upitna riječca, što je tvoja sekica, ti i stariji 
od tebe svaki čas izgovaraju ? Sadrži ključ, kojim se otvori i otvara 
i otvarat će se sav svijet spoznavanja. Ona je dokazom, da ti 
misliš i da je u tebi klica, koja ti nikada ne će dati mira, klica 
želje za spoznanjem svega. 

Otkada znaš za se, znaš da misliš i osjećaš, kako bi htio 
doznati stotinu stvari, da je moguće odmah, sada! Sjediš u vrtu. 
Iz tvornice zazviždi nešto nalik na zvižduk želježnickoga stroja ili 
paroplova i tebi je pred očima ona želježnica, kojom si lani pu- 
tovao ili parobrod, kojim si u ovaj grad dovezao. To je rad du- 
ševni, što ga zovemo predočivanjem. Predmeta davno nestalo pred 


tobom, a ti ga igak vidiš! To se dogodi nehotice, ali ti možeš 
i hotimice sebi predočiti sve, što si vidio, čuo, okušao i opipao. 
Rekne li tkogod: opiši mi crkvu u Trogiru, Šibeniku ili Đakovu ; 
opiši mi Kačićev spomenik u Makarskoj ili Zagrebu, ti skupiš 
misli i napneš pažnju, pak ti svaka pojedinost spomenutoga pred- 
meta sine pred očima i ti opisuješ kao da je predmet pred tobom. 
Nesamo to nego ćeš se sjetiti i onoga druga, koji je s tobom 
gledao onu crkvu ili onaj kip, past će ti na pamet, kakovo je 
vrijeme bilo i još stotina drugih sitnica, koje su se u isto vrijeme 
događale. Pa još nešto ! Kad si vidio koju drugu, priprostitu seosku 
crkvicu ili koji maleni kipić, na kojemu nijesi mogao razaznati ni 
što prikazuje, pade ti na um ona veličanstvena zgrada trogirska 
ili lijepi spomenik zagrebački. Eto ti združivanja tvojih predočaba 
po sličnosti (analogiji) ili po suprotnosti (kontrastu.) Sjediš u 
razredu. Sat je hrvatskoga jezika. Prošlih ste satova pročitali „Smrt 
Smail-age Cengića" i uživali u ljepoti pjesničkoga nadahnuća i 
stvaranja, a danas će profesor da protumači, zašto je Mažuranić 
mogao spojiti ona tri elementa; staroklasični, dubrovački i narodne 
pjesme u onako savršeno jedinstveno djelo ! Vaše je iščekivanje 
u napetosti, vi se pretvoriste, što no riječ, u samo uho i oko ; 
ne mičete se i slušate cijeli sat, koji prođe u tili čas. Zašto u 
vama ta napetost, ta ugodnost i uživanje? Bi li se to moglo u 
vama dogoditi, da ne budete prije pročitali „Smail-agu" ? Ne bi 
nikako ! Eto to je primanje novih predočaba, novih spoznanja 
na temelju starih. Stare kao da su došle u susret svojim novim 
družicama, pa se zagrliše, jer su srodne i tako se sljubiše, da 
se više ne će rastati. To je zakon apercepcije , bez kojega nema 
shvaćanja, nema zanimanja. — Skupili se drugovi oko tebe, jer 
znadu da umiješ lijepo pripovijedati. „Bilo je to davno, kada stari 
Dubrovčani običavahu priređivati svetkovinu na čast slobodi . . . .“ 
počet ćeš ti i pripovjedit ćeš sadržaj Gundulićeve „Dubravke", 
koju si još predlani pročitao i dobro se sjećaš sadržaja. To je 
sjećanje tvoje pamćenje. — Primiču se praznici! Trudio si se, 
učio si, vladao si se pošteno i skladno. „Ako i ne prođem s od- 
likom, bit će svjedodžba dobra. Roditelji će biti sretni. Još go- 

dinu ili dvije pak eto i ispita zrelosti! U Zagrebu, Pragu ili 
Beču na sveučilišta! Poslije liječnik, profesor, odvjetnik . . J 
tako se redaju slika za slikom, vidik za vidikom.... a ti se sve 
s nekim razgovaraš, dokazuješ, pitaš, pobijaš! A tko je to, tko 
se tobom razgovara ? Ti sam sobom ! Tko te prenese u budućnost, 
tko ti otvori i cvjetne gradove i bujni život i stotinu slatkih 
sanja ? To je mašta (fantazija). 

Jučer prođoše tri stranca pokraj tebe govoreći njemački i ti 
pomisli: to su Nijemci. Zašto? „Svi ljudi obično govore svojim 
materinskim jezikom; ljude nazivljemo po imenu njihova materin- 
skoga jezika: i ja sam pravo pomislio, da su to Nijemci", odgo- 
vorit ceš ') To je zaključivanje na temelju suđenja i poimanje. 
Ti imaš pojam o hrvatskom jeziku, jer ga ne ćeš zamijeniti ni- 
jednim drugim jezikom. Sudio si : Hrvat govori hrvatski a Nijemac 
njemački i tako dođe do spomenutoga zaključka. Taj rad naše 
duše zovemo mišljenje , a očituje se u poimanju, suđenju i zaključi- 
vanju. Nauku o pravilnim oblicima mišljenja zovemo logikom a 
tko razumno misli, velimo mu da logično misli, da je razuman čovjek. 

Tvoje mišljenje ide i dalje i ti razložiš: „Ja imam pojam o 
hrvatskom jeziku, poznajem njegova bitna obilježja, ali ako ću da 
pišem i govorim pravilno svojim jezikom, valja da upoznam sve 
^ epote u Potankostima, da dotjeran do savršenosti; ti za- 
mišljaš poznavanje jezika u najsavršenijem obliku, a to zamišljanje 
pojmova u savršenom obliku zovemo idejom. Ako nađeš stvarenu 
tu ideju, koja se ispoljava u umjetničkom djelu, nazvat će je idealom. 
Taj rad tvojega duha, da može zamišljati ideje i stvarati ideale, 
zovemo umom. Tvoj um ide i dalje i traži svemu uzrok i početak 
i dolazi do spoznaje samoga Boga; pita se za vlastiti cilj svome 
opstanku i upriličuje svoje djelovanje prema zakonima Božjim i 
ljudskima dovodeći u sklad umovanje i vječne zakone prirode i 


’) Hoće li tako stranci i o nama 
jezikom, na pr. u Dalmaciji talijanskim! 
i našu Dalmaciju hrvatskom zemljom!? 


suditi, kada nas čuju govoriti tuđim 
Hoće li nas onda nazvati Hrvatima 


i ćudorednosti i tako usavršuje, obogaćuje i oplemenjuje u sebi 
onu najplemenitiju klicu, što je zovemo : savjest. 

Taj duševni rad, koji sam ti letimice spomenuo po imenima, 
kojima ih psihološka nauka nazivlje, tek je jedan rad tvojega 
duha, to je: umovanje ili spoznavanje, no ostaje još čuvstvovanje 
i htijenje (ili volja). Zasada zadržimo se kod umovanja, pak ćemo 
onda prijeći na čuvstvovanje s voljom 1 ), premda se u životu du- 
ševnoga rada ne pojavljuju ta svojstva odjelito niti redom, kojim 
ih postavismo, nego ih nauka radi lašnjega pregleda odjeljuje i 
po redu prikazuje. 


*) U drugom svesku, koji će doskoro izići. 

VIII. Nastavak o spoznavanju (umovanju). 

Vidio si, koji su glavni radovi tvojega umovanja. Oni te 
prate, otkada znaš za se, ali jesi li se ikada upitao, koja je svrha 
tome opsežnome i neprekidnome radu? Je li samo zato, da te 
zabavlja, da ti prije prođe vrijeme ili je za nešto drugo? Može 
biti da nijesi nikada ni promislio: čemu moje suđenje i zaključi- 
vanje; čemu pamćenje ili fantazija ; zašto združivanje spoznaja; 
zašto stvaram ideje i ideale? Ako si djelovanje tih činilaca valjda 
i upoznao katkada kod velikana u našoj i svjetskoj povijesti, jesi 
li pomislio, da te činioce i ti imaš u sebi može biti jednog ili 
drugoga u većoj mjeri negoli je koji umnik ili umjetnik imao, 
kada bijaše u tvojim godinama i u tvojim prilikama? Ti znaš, da 
se hoće pjesniku, slikaru i glazbeniku velika osjetljivost, jaka 
mašta, a opet učenjaku suđenje, zaključivanje i pamćenje, dok 
jednome i drugome hoće se dara ustrajnosti, sabranosti, ukusa, 
mišljenja i uopće umovanja. Čuo si da darovitost malo vrijedi 
bez marljivosti, da često puta marljivost nadoknađuje darovitost. 
To ti je sve poznato, ali jesi li tu spoznaju primijenio na se? 
Ako nijesi, onda se može reći tebi, da nijesi još zavirio u knjigu, 
koja se zove: poznaj samoga sebe! Ta je knjiga u tebi samome, 
uvijek ti je otvorena, možeš je čitati svaki čas! Čitanjem te knjige 
dolaziš do pravoga shvaćanja svojega ,,ja“‘ Možeš ti proći srednju 
školu s odlikom i još u njoj pročitati sve, što je najljepše u našoj 
knjizi; možeš najboljim uspjehom dovršiti sveučilišne nauke ; možeš 
se kasnije podati znanosti i umjetnosti i steći u tim granama ime; 
ostati ipak neznalica; ne ćeš koristiti ni sebi ni bližnjemu; bit 
ćeš lutka u tuđim rukama i hirima svojih strasti, ako nijesi proučio 
i ako svaki dan ne proučavaš najvažniju nauku — samoga sebe! 

Prava nauka započinje kod svakoga čovjeka onda, kada 
započne proučavati svoje mišljenje i usavršivati ga, jer će mišljenje 
uporaviti čuvstvovanjem i voljom, a ovo je tvoje pravo ,,ja“ sva- 
koga čovjeka, to je njegova individualnost. Kako će čovjek čuv- 
stvovati i što će htjeti, treba da odredi njegovo mišljenje, a ako 
ono nije zdravo i velikim i ustrajnim vježbanjem postalo okretno 

i odlučno, ostat će robom, sluškinjom i čuvstva i volje; naprotiv 
ako je u čovjeku zdravo mišljenje, pa sve neka ga srce koji put 
zanese ili volja časkom prevari, odmah će se javiti onaj umni 
sudac oštrim upitom: je li to dobro što zaželjeh, što nčinih? 

Trnovita je i bregovita to staza: uporaviti svojim mišljenjem, 
ali je ono što i vladar državi, otac obitelji. Gdje nije umna vla- 
dara, teško državi; gdje nije pametna oca, naopako obitelji; gdje 
nije zdrava mišljenja, ajme čovjeku! Treba li ti za to primjera? 
Ti ih dosta znadeš iz povijesti, a znaš ih iz svakidašnjega života. 
Nijesi li se ti sam koji put na se naljutio viknuvši : Oh, da bu- 
dem to prije znao! Taj je ukor na svome mjestu; dobar je znak 
po te, jer si uvidio, da je u tebi bila moć i snaga, da ne učiniš 
ono nepromišljeno djelo, samo da budeš se prije sjetio one moći 
i upitao je za savjet. Ta je moć tvoje mišljenje, prosuđivanje, 
ispitivanje, koje valja da upotrijebiš prije svake riječi, prije sva- 
koga djela, prije svake odluke. Ne navikneš li se na to, uvijek 
ćeš ostati isti; srtat ćeš po mraku, dok ti sunce sije; gledet ćeš 
a ne ćeš vidjeti ; slušat ćeš, a ne ćeš čuti. 

Kada Spasitelja propeše na križ, što je rekao? „Oprosti im, 
oče, jer ne znadu što čine“ ! Njegovo božansko oko vidje dušu i 
srce svojih ubojica, pak ih ne osudi po njihovu djelu nego im 
se smilova i moljaše za njih, jer ne pomišljahu što činjahu. I ako 
ne znađahu, tko je On, ne promisliše ni oni, koji ga osudiše, ni 
oni, koji osudu izvršiše, zašto to čine. Gomila, raspaljena krivim 
i lažnim kuckanjem, klicaše: propni ga, propni! Nije pitala, da li 
laž ili istinu rekoše o Njemu opsjenari i gatari, a suci nijesu pi- 
tali, je li pravedan zahtjev zavedene gomile ; nijesu mislili ni jedni 
ni drugi što čine ! Nenavikli razmišljanju, bijahu oni robovi strasti, 
hira, časovite, glupe halabuke; duh njihov otupljen robovanjem 
tijelu, lijen na razmišljanje, jednako tromošću i bešćutnošću izvaljuje: 
propni kao: popij čašu vode! Ksenofont u obrani Sokratovoj 
čudi se, kako mogoše suci osuditi na smrt najpravednijega i naj- 
kreposnijega čovjeka, koji ne bijaše ništa skrivio! I mi se danas 
divimo Sokratovoj mirnoći, kojom ispija otrov i zgražamo se nad 
bešćutnosti sudaca, koji ga osudiše, a ne promišljamo, da je So- 

naviknu na zdravo mišljenje. To vidiš ti najbolje na samome sebi. 
Tebi je nešto zabranjeno i ne ćeš to učiniti, kad se bojiš, da bi 
te mogao netko vidjeti ili bi se moglo doznati, da si to učinio; 
ti vršiš zabranu od straha pred kaznom ; ali čim se pogibao kazni 
odmakne, ti zabranu prekršiš. No ako su te srećom stariji upu- 
tili, t. j. doveli te do toga, da zdravo misliš, ti ćeš kod svake 
zabrane otprilike ovako umovati: starješine su moji drugi rodi- 
telji; oni će mi nešto zabraniti, što bi moglo meni štetovati ; ja 
sam mlad i neiskusan, pak mi se ona stvar, što mi je zabraniše, 
čini sitnicom, ali oni pametni i iskusni vide u onaj sitnici moju 
nesreću, pak ne bih li bio luđak, ka ne bih poslušao one, koji 
hoće da me spase od nesreće! Tako za te prestade zabrana; ti 
vršiš savjet svoga razuma; ti u starješini vidiš prijatelja, a u za- 
brani — blagodat! — „Da, da“ — odgovorit će valjda koji 
prijatelj šibe „to će reći koji dobro uzgojeni mladić, koji već 
umije logično misliti; ali stotine drugih ne razumiju razloženja ; 
za njih je kazan, jer se jedino nje boje“. — „Nije tako, prija- 
telju ! Kazan je najlagodnije sredstvo uzgajatelju, pak zato i do- 
nosi najmanje koristi. Ja mislim na normalno razvijenu djecu, pak 
tvrdim, da takovu djecu lašnje ćemo naučiti zdravu mišljenju 
negoli čitanju, pisanju i računanju. Kada bi pučke škole, pak 
onda srednje i njima slične najviše važnosti davale tome, da djecu 
uče zdravu mišljenju, može biti imali bismo manje učenih, ali 
više pametnih; manje književnika, ali više imućnih posjednika; 
manje novinara, a više obrtnika ; manje govornika, a više rade- 
nika ; manje beskućnika, a više samostalnih ljudi . 

Činit će se tebi, da ja malko pretjerujem, što svu nesreću 
u Čovječanstvu svaljujem ne nestašicu zdrava mišljenja, pak da 
vidim popravak i boljitak ljudskome rodu, ako počne smatrati, 
da je prva nauka, da je najpotrebitije sredstvo za našu sretniju 
budućnost : privikavati djecu od najranije dobi na zdravo mišljenje. 
Može biti da i pretjerujem, ali *dođoh do toga uvjerenja (pa sve 
neka je i pretjerano) i učenjem i čitanjem i razmišljanjem, a što 
je glavno, i iskustvom vlastitim. Na dugo bih zašao, kada bih 
potanko u potvrdu svojega uvjerenja, stao navađati stotine i sto- 


tine primjera, a ne znam, bi li ti i koristilo, da ti namećem svoje 
mišljenje, kada držim, da je mnogo bolje, da ti sam i učenjem i 
čitanjem i iskustvom staneš ispitivati, je li moja tvrdnja pretjerana, 
a ja ću te samo uputiti, da ti bude lašnje uporaviti tvojim mi- 
šljenjem, da ti ono postane najmilija zabava, a o plodu toga 
ugodnoga truda, sudit ćeš sam kasnije. 

Da, ti sam moraš suditi. Bit ćeš i dosada opazio, da ti često 
stavljam upite, da ti ostavljam dosta misli, da ih ti upotpuniš ili 
njihovu vrijednost istražuješ. A zašto? Jer hoću da te naviknem 
na veoma potrebitu za te krepost, što je pedagozi zovu: sarno- 
radinost. I ako je čovjek ±o)OV jro/.c/j’n' (društveno biće), pak 
čovjek čovjeka pomaže i teško bi bilo čovjeku proživjeti i jedan 
dan bez tuđe pomoći, ipak najgore prolazi na svijetu onaj, 
koji ne zna sam sebi pomoći. Svaka majka nastoji da njezino di- 
jete što prije prohoda, da se nauči stati na svojim nogama. Je 
li zato majka okrutna, što čini da se slabašne nožice djeteta na- 
piru? Da ga ne navikava, valjalo bi joj ga još u petoj godini 
nositi, kada druga djeca već u školu sama idu! Kao što majka 
instinktivno postupa s djetetom, da mu se učvrste noge, tako bi 
roditelji i uzgojitelji imali od najranije mladosti nastojati da naviknu 
djecu i mladež u svemu na samoradinost i samostalnost. Nažalost 
i na veliku štetu budućnosti cijelih naroda radi se uopće protivno. 
Dobar dio mladeži sve do 16., 18. i 20. godine nema nikakove 
samostalnosti, ne zna zapravo ni obući se, ako ne pomaže sestra 
ili majka, a kamoli da bi se sama postarala za hranu, odijelo i 
druge stvari, za koje će se morati da brine, a za vlastiti opstanak. 
Ta pogrješka u uzgoju ljuto se osvećuje već u školi : prepisivanjem 
zadaća, prišaptavanjem, kriomčarenjem, što sve s godinama pre- 
lazi u naviku a onda u potrebu, bez koje stotine i tisuće parasita 
i muktiša ne bi mogli da opstoje. Kako se ne navikoše na trud sa- 
mostalan, zakržljaše duševno, a sve im duševne moći sjatiše se u 
jednu podlu umjetnost: licemjerstvo, kojim se bez truda i bez 
sposobnosti veoma lagodno ide pače penje do najunosnijih polo- 
žaja. Sto su ljudskoj zajednici ti trutovi nametnici, kakov kvar 
nanose narodu i državi svjedoči povijest, a najviše osjećaju oni, 

kojima uzgoj i obrazovanost, ponos i dostojanstvo ljudsko ne do- 
pušta da se upriliče puzavim pijavicama. 

Otkloni, Bože, od našega naroda tu kugu! Ti, koji si određen, 
da danas, sutra budeš dobrotvorom svojega naroda u ovome ili 
onome položaju, privikni se u svemu na samoradinost i samostalnost 
najprije zdravim i samostalnim mišljenjem, a kad si se u tome 
navikao, osovit ćeš se na svoje noge, pouzdat ćeš se u svoje 
mišice i „bit ćeš svoj“, a tvoje djelovanje bit će za dobro tvoje 
domovine i države! 

IX. Kako ćeš primijeniti svoje umovanje. 

Otkada čovjek stupi u dob ruzuma, odonda kao da mu i 
priroda i društvo udari pečat na čelo : „ Odgovoran si za svaku 
svoju riječ, za svako svoje djelo' 1 ! Prema tome načelu sudi dru- 
štvo čovjeka. Izuzetak prave jedino nejaka djeca i obnormalna 
čeljad. A zašto čovječanstvo odsječe samo sebi tako oštar zakon ? 
Jer se uvjeri, da je čovjek uopće gospodar i da mu je slobodno 
prije svake riječi i prije svakoga djela odlučiti, hoće li tu riječ 
izustiti ili ne će, hoće li ono djelo učiniti ili ne će. Po čemu mi 
svi sudimo druge ljude, pak ih nazivljemo : oholima ili poniznima, 
iskrenima ili licemjernima, poštenima ili nepoštenima? Po njihovu 
govorenju i djelovanju. Mi ne znamo što netko ima u glavi, što 
osjeća i što čuvstvuje; mi smo čuli, što on reče, mi smo vidjeli, 
što on učini i odmah njega osudismo po govoru i po djelu, jer 
zaključujemo, da je on imao prije pomisliti, kakova je ona riječ, 
kakovo je ono djelo; no kada je on takovom pripravnošću i la- 
koćom čuvstva to učinio ili rekao — a pri sebi je, — onda je 
to plod njegove promišljenosti, njegova čuvstva i njegove volje: 
on je onakov u duši, kakov je u riječi i djelovanju. — Čovjek 
može misliti, govoriti i djelovati tisuće stvari, koje ljudi ne će ni 
čuti ni vidjeti; ne dopire do toga ni ljudsko uho ni oko, ali ga 
ne ostavlja i nazorice slijedi oko i sud vlastite savjesti, koji je i 
oštriji i pravedniji negoli sud ljudi. Tko ga misaon ne poznaje? 
Odakle one pečal u nama za prestupke, koje nitko ne pozna osim 
nas samih; odakle ona sladost utjehe za dobročinstva i plemenita 
djela, koja nam ne će nitko ovdje nagraditi, nego ćemo valjda 
za njih još i nezahvalnost doživjeti? Čiji je to glas, koji čujemo 
u srcu i na javi; čije je to oko, koje nas tako duboko i pronicavo 
promatra, a u njegovoj zjenici zrcali se i ogleda sve naše najtaj- 
nije kao u čistu ogledalu? Može mi znanost dokazivati, kako se 
to u čovječanstvu razvijalo i usavršivalo; kako je tome pridonosilo 
društvo svojim razvitkom i svojim zakonima; ali njezin postanak, 
zametak i klicu ja vidim u postanku svoga bivstva, pak joj je 
izvor u onome Izvoru, kojemu ćemo davati razlog za svaku svoju 

riječ i za svako svoje djelo. Usadio nam je našega suca: našu 
savjest naš Stvoritelj, čije nas oko grije i nad nama bdije, pred 
kojim ne sakrismo i ne zatajismo ništa, jer nam On još prije 
društva i društvenih zakona udari žig kroz našu savjest: „ Odgo- 
voran si za svaka svoju riječ i za svako djelo svoje u ! 

Kada je tako, da u sadašnjosti i u vječnosti valja nam od- 
govarati za ono, što govorimo i činimo, koji će biti prvi zahtjev 
našega umovanja? Da ono uvijek bude vladaocem našega srca 
i naše volje; da ništa ne poželimo, na išta se ne odlučimo, pa 
ni na ciglu jednu riječ, ako prije ne upitamo naš um i našu sa- 
vjest: smijemo li tako govoriti, smijemo li tako djelovati? 

— Sto? Onda cijeli dan ne bih mogao ni otvoriti usta, jer 
bi mi trebalo uvijek umovati, smijem li i jednu riječ izustiti; tre- 
balo bi mi dane i noći mučiti se mišlju, hoću li ovo ili ono učiniti? 

— Da! Bolje ti je cijeli dan ne otvoriti usta negoli i jednu 
ludu riječ ili uvredu ili psovku ili klevetu izustiti! Kome si šte- 
tovao, kada si sate i sate pomišljao, kako ćeš pametno, skladno, 
istinito i pravedno govoriti? Koristio si sebi mnogo, jer si se za- 
bavio najkorisnijom stvari, a svome bližnjemu nijesi nanio nika- 
kove štete, nego si mu koristio davši mu dobar primjer, da muči, 
ako nema što pametno ili korisno da reče. Učinio si još nešto 
važno po svoju budućnost! Takova promišljanja spočetka trajat 
će nešto duže, ali poslije nekoliko sedmica ili mjeseci skratit će 
se trajanje, dok poslije jedne godine postat ćeš gospodarom svojih 
riječi. Misliš li valjda da je to mala stvar : postati gospodarom 
svojih misli i riječi? 

Ja ti već prije rekoh, kako te u duši zaboli, kada netko 
stariji i obrazovaniji izreče koju uvredljivu riječ proti tebi ili 
tvojim mislima, pak te uvrede ne ćeš zaboraviti kroz cijeli život. 
Za te takovo stvorenje nije više dostojno ni da se obazreš na nj. 
Takovu čeljadetu, i ako se ne ćeš osvetiti, jer ti to tvoja plemenitost 
i uzgoj ne dopušta, ne ćeš više ni pristupiti kao i stotine drugih, 
kojima on što slično učini ; on će se naći osamljen i ostavljen, 
pak ne znam, kako će mu biti, kada ga sutra nevolja ili bolest 
snađe ! Kakov ćeš sud ti izreći o njemu, ako te tko bude pitao 

za savjet, zaslužuje li na pr. taj čovjek, da mu se nešto učini, 
udijeli ili pomogne ? Ne će li tvoje istinite riječi o njegovu vla- 
danju prema tebi biti odsudne za ovu ili onu njegovu priliku ili 
nepriliku ? Ne će li ista sudbina i tebe snaći, ako ne budeš 
mjerio svoje riječi prema drugome? Kako djeluje na te tuđa u- 
vreda, tako će isto i tvoja djelovati na druge, pak iste posljedice 
ne će izostati ! 

U društvu si svojih drugova. Ima jedan, koji rado pretresa 
i nastavnike i nenazoČne drugove a katkada i same njihove obi- 
telji. Čuo je od nekoga, da je nastavnik nešto učinio, što se ne 
slaže s njegovim dostojanstvom i položajem, pak će to tebi i dru- 
govima pripovijedati kao gotovu istinu. Vi ćete svi: „Aha, takov 
je on! Gle ti njega! Nama propovijeda marljivost, skladnost, po- 
slušnost; daje nam oštre ocjene; kori i kazni — a kad tamo ion 

kao i mi “ Sutra će ta vijest od usta do usta po svemu 

mjestu dvojstruko veća, opširnija i potpunija letjeti, prema tome, 
kako je tko bujnije mašte i dužega jezika. Njemu u obraz ne će 
to nitko reći iz obzira ili straha, a većina će ga držati onakovim, 
kakovim ga učini ona vijest. Nije prošlo ni mjesec dana a njemu 
će u pohode brat ili prijatelj iz najdaljega mjesta pokrajine. 

— Sto se, po Bogu brate, o tebi govori! 

— O meni? Što? 

— To i to, tako i tako. Ta to već i vrapci po krovovima 
znadu ! 

Jednik se uhvati za glavu i ne može da se domisli, je listo 
takovo i pomislio a kamoli rekao ili učinio ! Daj ti taj požar 
sada ugasi! Traži klevetnika? Gdje? Ta svi o tome govore! 
Brat će mu ili prijatelj vjerovati, da je nevin, ali tisuće, a osobito 
oni, koji ga krivim okom gledaju, niti će za čas posumnjati o 
njegovoj krivnji, pa sve da bi mu bilo moguće pred njima se 
kleti i preklinjati, da nije to ni pomislio. Porugljivo će čak uzvi- 
knuti : da ga ne peče, ne bi se toliko ni pravdao ! I jadnik po- 
stade žrtva; njegov pošten glas, bez njegove krivnje, kod stotina 
i tisuća potamni ! Zašto ? S nepromišljene ili lakoumne nečije do- 
sjetke i šale, koju drugi primiše kao suštu i nagu istinu! 

Snađi se ti sada u koži toga nevinoga nesretnika. Promisli 
njegovo raspoloženje. Ne bi li bilo bolje, da bude mu tko i naj- 
dragocjeniju stvar ukrao ili da bude u nj samokres upalio negoli 
što mu odnese pošteno ime. Strašno je i pomisliti, da netko od 
šale ubije bližnjega! Tko ne bi ustao, da se krivac nađe i da glavu 
za glavu xlade? A što su svi oni, koji prouzročiše i sudjelovaše 
ubojstvu poštena glasa svoga bližnjega, — sve iz same šale, dan- 
gube ili zavisti? Zar nijesu i oni ubojice jedne duše, srca, mira i 
sreće jednoga čovjeka, obitelji i porodice ?! Koliko stotina čestitih 
ljudi, žena i porodica tako strada pogođene u dušu iz sramotne 
busije lakoumnih i zlobnih brbljavaca i blebetuša ! Ako gdje na 
svijetu treba smilovanja i samilosti, zaštite i obrane, najoštrijega 
suda, — to bi na prvome mjestu trebalo za te patnike i nesretnike. 

Kako ćemo tu zarazu spriječiti ? Najkorjenitiji je lijek : pri- 
viknuti se na pravilno umovanje. Kako ? Kadagod čuješ, da se o 
bližnjemu zlo govori, upitaj, bi li tako taj govorio o bližnjemu, 
da je bližnji tu nazočan? Bi li mu u oči to rekao? Nije li to on 
čuo opet od nekoga drugoga, koji je opet čuo od trećega ? A 
da si ti sam što slično i učinio, bi li ti bilo drago, da se to 
pripovijeda i razglasuje? — Jesi li ti tako dosada umovao? 
Ako nijesi, počni odmah danas; za te neka postane pravilo, da 
odmah, čim čuješ klevetati bližnjega, odrješito upitaš: „Jesi li ti 
to vidio, jesi li svojim ušima čuo ? Pa ako i jesi, je li ti dužnost, 
da to nama kazuješ ? Pa baš ako hoćeš i kazivati, dopusti mi, 
da ja sutra upitam onoga, je li to rekao ili učinio, kako ti kažeš !“ 
Ako nijesi toliko odvažan, a ti, gdjegod se namjeriš na pretre- 
sanje tuđih poslova, odaleči se, pa ako te upitaju, zašto odilaziš, 
odgovori : „Imam dosta i pred svojim vratima da pometem, a 
kamoli ću se za tuđe smeće starati ? Vidite slamku u tuđemu 
oku, a ne vidite gredu u vlastitome ? !“ 

Ali neka to ne budu puste riječi nego plod tvojega umo- 
vanja i uvjerenja! — Može li učeniku da ostane vremena da se 
bavi tuđim poslovima ? Promisli na svoj raspored vremena : ko- 
liko si sati u školi ; koliko ti treba vremena za pripravu i za či- 
tan J e , pak što ti ostade vremena i za tvoje dužnosti prema zdra- 


vlju, da se krećeš na čistu vazduhu ili da gimnasticiraš, a kamoli 
da ideš gubiti vrijeme oko tuđih stvari ? K tome hoće se tebi 
skupljenosti, sabranosti i promišljanja o svome napretku, usavrši- 
vanju, ispravljanju mana i strasti, pak ako se staneš zanimati za 
druge, izgubi ti vrijeme za se samoga! Pomože li tebi štogod, 
što ti znaš, kako drugi u kući žive, čime se zanimaju ; da li su 
siti ili gladni, da li se oblače ovako ili ouako? Sto tebi od toga? 
Pa neka i to, samo kad ti ne bi štetovalo svraćajući pažnju i 
sabranost tvoga duha (koju ti toliko trebaš za učenje, promišljanje 
za dobro tvoje duše i tvojega tijela) na trice pušljive vrijednosti! 
A što je najgore: naviknut ćeš se pomalo odalečivati se od sebe, 
zaboravljati sebe na štetu samome sebi i još — ne štetu dru- 
gome, jer će društvo dobiti jednoga — prosti mi — brbljavca, 
mutikašu više ! 

Hajde reci mi, koga si čuo, da najviše pretresa druge? Od 
koga obično doznade za nevolje, golotinje bližnjega? Je li od 
pametna, poštena i kreposna čovjeka? Valaj nijesi niti ćeš! To 
si čuo obično od besposlenika, lijenčina, zlobnika, neznalica, lice- 
mjeraca i varalica. Može biti, da si katkada čuo od čeljadi, koja 
se tebi prikazivahu ili činjahu kreposnicima, učenima ili obrazo- 
vanima ; ali budi uvjeren i ne ćeš pogriješiti, ako unaprijed budeš 
držao najgorim zlikovcima one, koji proti bližnjemu govore. 

Razlikuj dobro! Ako je netko počinio javnu sablazan, na pr. izdao 
domovinu, državu, upropastio svoju obitelj, ocrnio tuđe poštenje 
ili što slično; tko ne će na toga planuti, tko te ne će upozoriti 
na to, do koje propasti može stići čovjek, koji izgubi strah Božji 
i sram ljudski! Javno i poznato svakome zločinstvo može svatko 
da kori i žigoše, ali stotine nevolja i slaboća, kojima smo svi 
podložni i u koje možemo svi svaki čas upasti, da ide netko 
razglasivati, da tobože sebe istakne, kako on to osuđuje a dru- 
goga ponizi: može li biti krepostan, pametan, uzgojen i obrazovan 
u pravom smislu riječi, ako tko što takovo čini? Nikako! Mo- 
žemo li ga držati pravim kršćaninom ? Kakav je on kršćanin, kad 
ne će da vrši najuzvišeniju Krstovu nauku : „Ne učini drugome, 
što ne bi htio da tebi drugi učine“. Bi li on htio, da drugi nje- 

gove mane i nevolje, bez kojih nije čovjeka na svijetu, iznosi 
pred druge? Da, on će svoje i omašnije mane i grđe strasti 
trojstrukim plaštem prekriti i svakoj će čak naći opravdanje, a 
bližnjemu, ako se je i prekrstio, naći će zamjerku. Čuvaj se ta- 
kovih skakavaca pustošnika! — Ti, pa sve da si vidio i čuo 
štogod, što otkriva slaboću ljudsku tvojega bližnjega, pomisli, 
da i ti sutra možeš štogod stoput gore učiniti, pak se čuvaj da 
to učiniš a ujedno prekri plaštem evanđeoske i bratske ljubavi 
tuđu golotinju. Ako možeš, opomeni u četiri oka svoga bližnjega, 
savjetuj ga, izliječi ga; ako ne možeš, moli se Bogu za nj, da 
mu on pomogne, ali ne pomisli nikada, da si ti bolji od njega, 
jer u tome času možeš postati mnogo gori! 

Kako ćeš još umovati o onome, što imaš govoriti? Nije 
samo mana tvoje dobi, nego ćeš je naći i kod starijih i pametnijih 
od sebe, da lako govoic o svemu i svačemu, kao da su svu 
mudrost svijeta popili, a kad tamo, bolje bi bilo, da budu mu- 
čali ! Kolikima možemo svaki dan reći onu latinsku : si tacuisses 
philosophus mansisses! *) Sto ćeš opaziti? Mislioci, učenjaci, stru- 
kovnjaci ne će se nikada stidjeti da kažu, da ne mogu o nekom 
predmetu govoriti, jer se ne bave njime, a i o svome predmetu, 
koji proučavaju od mladosti pa u njemu i posijediše, govorit će 
i pisati najvećim oprezom, da ne bi im štogod izmaklo, što ne 
odgovara istini ili u čemu nijesu sasvim stalni. Oni i dvadeset do 
četrdeset godina provedoše u proučavanju neke znanosti ili čak 
u desetom ili dvadesetom dijelu te i te nauke, pak će ponizno 
priznati, da znadu nešto, a da u toj istoj nauci ima još stotine 
stvari, o kojima se oni ne će usuditi ni da pisnu. A drugi tek 
što su proštili koji podlistak u tko zna kakovim novinama ili čuli 
koje predavanje o najzakučastijem pitanju, već dignu glavu i na- 
glaskom akademika-učenjaka o tome govore i govore kao da su 
prvi auktoritet u Evropi! Nijesu li slični oni mom djetetu, koje 
uzjaši na komad štapa pak misli, da je na bijesnu doratu, ili kada 

b Du budeš mučao, bio bi ostao filozofom! Ili slobodnije preve- 
deno: Jezik za zube, kada ne znaš govoriti! 

napravi lađu od papira, stavi je u vijedro vode i dušući u nju 
slika u svojoj mašti, kako lađa plovi puna svijeta, dok mu je 
jedan kraj vijedra Split a drugi Dubrovnik, a on je brodu u isto 
vrijeme kapetan, koji daje zapovijedi i upravlja njezinim pravcem! 
— Eto takova su i ona stara djeca — pa bilo im ne znam ko- 
liko godina — koji hoće da govore o stvarima, u koje se ne 
razumiju. 

Naiđoh više puta na dobroćudne roditelje, koji mi rekoše 

0 svojem sinu ili kćerki, što bijahu pet-šest godina u kojoj školi 
izvan pokrajine, da pišu i govore već savršeno (njihova riječ: 
perfektno) tri, četiri jezika! Zbilja? Njima možemo oprostiti na 
takovoj krilatici, jer ne znadu značenja riječi — perfektno, a 
možemo oprostiti i njihovoj djeci, koja im rekoše, da znadu te 
jezike ne znajući uopće, što će reći : znati neki jezik. Ti sada na 
pr. u četvrtom razredu gimnazije prevodiš Cezara i postogod 
Ovida, poslije četiri godine učenja latinskoga jezika, pak ćeš 
valjda pomisliti i kome reći, da znadeš latinski, a kad budeš u 
osmom prevoditi Tacita i Horaca, vidjet ćeš, da si u četvrtom 
razredu mislio, da poznaješ bolje latinski negoli pred ispite zre- 
losti. Ako se na sveučilištu dadeš na učenje klasične filolo- 
gije, opazit ćeš pred profesorskim ispitom za srednje škole, da 
opet poniznije misliš o svojoj spremi o latinskom jeziku negoli 
mišljaše pred maturu; a poslije deset-petnaest godina učiteljevanja 

1 poučavanja u školi i pripravljanja i učenja toga jezika još ćeš 
skromnije izraziti se o svome poznavanju latinskoga jezika negoli 
onda, kada napravi profesorski ispit. Sto? Zar čovjek poslije 
15-20 godina ustrajna učenja nazaduje mjesto da napreduje u 
kojoj nauci? Bože zakloni! Ustrajno i temeljito učenje nekoga 
predmeta koliko nas god obogaćuje, toliko nam više otvara šire 
vidike, otvara dublje riznice neiscrpiva blaga, koje što više crpamo, 
to više i više niče budeći u nama novu i svježu želju za potpu- 
nijim i svestranijim spoznanjem a ujedno nas upoznaje s nepo- 
bitnom istinom stare rečenice : vita brevis — ars est longa ! *) 

x ) Život kratak — a umjetnost dugačka ! 

Zato i jesu svi pravi trudbenici na nepreglednom polju i znanosti 
i umjetnosti najponizniji i najskromniji ljudi; zato oni i govore, 
da se bave nekom znanošću ili umjetnošću, da je proučavaju, ali 
nikada ne će reći, da je znadu, a kamoli da je znadu savršeno ! 
Tako i stari grčki filozofi ne nazvaše sebe mudracima, nego 
skromno rekoše, da su prijatelji mudrosti: filozofi. 1 ) Tako i le- 
genda o prvom slavenskom učitelju-apostolu sv. Cirilu veli, da je 
izabrao sebi za vjerenicu — Sofiju : mudrost ! Tko mudrosti po- 
stade prijateljem ili je odabra za vjerenicu, taj stupi u hram 
„divnog podnebesja“, gdje sunce otvara vidike istine i ljepote, 
kojima se ustrajnim trudom, zanosnim pregaranjem i jasnim uvje- 
renjem naše nesavršenosti pomalo približujemo upoznajući uzvi- 
šenost istine, dobrote i ljepote. Tko se tim vrhuncima, obasjanim 
vječnom svjetlošću, samo jedamput približio, dobro razlikuje, što 
će reći : znati, što li ne znati ! Tko ostade u kotlini, kamo sunce 
nije ni zavirilo, što da zna o vidicima preko nepreglednih ravnica, 
preko neizmjernoga mora? Njemu je lokva — pučina; njemu je 
pedalj zemlje — oranica! 

Tko se bavi naukom, zna dobro, da je njegovo pravo učenje 
onda tek započelo, kada je — kako obično ljudi vele — dovršio 
nauke! Sto ti mogu dati sve srednje, učiteljske i više škole? 
Mogu te uputiti u učenje, dati prve temelje nauke, naučiti te, 
kako valja učiti. Tek poslije „svršenih škola“ započinje zapravo 
škola i učenje. Nije li smiješno čuti, kad netko, koji se odreče 
učenja, nekim dostojanstvom govori : učio sam prirodopis u gimna- 
ziji, imam ispite zrelosti iz grčkoga; učio sam pedagogiju u pre- 
parandiju ; slušao sam filozofiju na sveučilištu ! A što znaš, čovječe, 
iz tih nauka? Zar nijesi ti sam svjedokom, da kroz nekoliko 
mjeseci, kroz jednu godinu, ispuši tvoje znanje ! Sto ti osta u 
glavi i uopće što ostaje u pameti od onih pustih predmeta, što 
ih učimo u raznim školama, ako naučenu građu ne ponavljamo, 
popunjujemo i usavršujemo ? Treba li ti za to dokaza? — A što 
da reknemo o onima, koji nijesu uopće nikada ni učili kojega 

') (f f/.og ~ prijatelj, a nocpia = mudrost. 


— 59 — 

predmeta, a isto hoće da govore o njemu nekim auktoritetom? 

Ne ću ti oduljiti upitima, nego ću ti reći: čuvaj se ti od 
zaraze umišljenosti i površnosti, u koju možeš lako upasti, ako 
pođeš za primjerom tisuća i tisuća ! Ti nemoj nikada govoriti o 
stvarima, u koje se ne razumiješ, a ako hoćeš o njima da što 
saznaš, upitaj one, koji se u to razumiju. Ti ne ćeš poći posta- 
Iaru, da ti šilom izvadi zub, niti ćeš poći k liječniku, da ti na- 
pravi postole ! — Hoćeš li što saznati o vjerskom kojem pitanju, 
pitaj svoga učitelja vjere; hoćeš li što doznati o svom materin- 
skom jeziku, pitaj nastavnika hrvatskoga jezika, pak tako na- 
prijed. Kad čuješ svoje drugove, da se grade mudracima u vjer- 
skim pitanjima, upitaj ih, koliko su godina učili teologiju, djela 
Augustina ili Tome Akvinskoga? Naumice ti spominjem vjerska 
pitanja, jer o njima svatko hoće da raspravlja a valjda ne zna ni 
„Očenaša" ni „Vjerovanja" ! — Neka te ne zavede budalasto mišljenje 
površnjaka i nedoščadi, koji se izrugavaju kojoj mu drago zna- 
nosti ili nauci, koja usavršuje ili unapređuje ljudsko društvo. Ti 
ćeš katkada čuti : više vrijedi jedna stranica realističkih nauka, 
negoli sve humanističke nauke od Platona do danas ! Znaj ti dobro 
predmet, a sve umovanje pedagoga i filozofa vrijedi šuplja boba! 
Slušaj ti, kako puk govori, a baci sve gramatike i rječnike u 
vatru! Tko može tako govoriti? Onaj, koji ne zna ni što su 
realističke ni što su humanističke nauke; onaj koji ne zna, kako 
valja svoje znanje drugima (osobito učenicima) podati; onaj koji 
nema pojma ni kako puk govori niti zna, što se nalazi u grama- 
tikama i rječnicima ! 

Ne prezri tih jadnika, jer su bolesni! Nemaju zdravlja umnoga, 
pak ne mogu dokučiti, da ne smiju govoriti o onome, u što se 
ne razumiju. Ako ih možeš izliječiti, pomozi im; učinit ćeš djelo 
milosrđa; ako ne možeš, spoznaj, kakova je i kolika je bolest: 
ne priviknuti se od mladosti na umovanje ! Da su ti bijednici 
bili priviknuti od rane dobi, da ništa ne izreknu prije negoli 
dobro promisle: znadu li i mogu li o nečemu govoriti, pak da 
im je stoput bolje mučati negoli ludo govoriti, ne bi bili zaslu- 
žili, da ih razumni svijet okrsti imenom: mudrih-budala ! 

Ne budi mučaljiv, kada te savjest i dužnost nuka da go- 
voriš. Jesi li dobro proučio neki predmet, pročitao neku pa- 
metnu knjigu, ili si sam svojim dugim razmišljanjem došao do 
neke istine, koju drugi ne znadu : kaži, priopći, pripovjedi je 
držeći uvijek na umu, da time možeš i drugome koristiti. Nijesu 
pametni oni ljudi, koji imaju dosta znanja a boje se kazati dru- 
gima; oni sliče bogatašima-lakomcima, koji od svojega obilja ne 
će da dadu ni mrvicu gladnima; njihovo je znanje mrtvi kapital, 
koji kad bi bio dobro uložen, donio bi koristi stostruke i po- 
sjedniku i drugima. No ima i takovih, koji svojim mučanjem 
vješto pokrivaju svoje neznanje, pak da ne otkriju svoje siroma- 
štvo duševno, ne će ni da upitaju za ono, što ne znadu, samo 
da prostodušnima pokažu, da je to njima bajagi poznato ! Obično 
takova stvorenja idu i dalje, pak onda tek progovore kojom lu- 
kavom doskočicom, kojom zmijolikom smicalicom ili kimaju dvo- 
lično glavom ili prevrću umno-pobožno očima, kada mogu bliž- 
njemu, koji im nije pogibeljan, a znanjem ih natkriljuje, umanjiti 
poštovanje ili ne priznati mu sposobnosti, koje su drugima očite. 
To su obično zavidna, zlobna stvorenja, koja vide svoju duševnu 
golotinju, a samoljublje im ne dopušta da je sami priznadu ili 
drugi da je poznadu, pak se sada mučanjem, sada sofizmima, 
katkada lukavim osmjehom, katkada lisičjim skokom izvuku i 
provuku ošinuvši bližnjega i prikazavši se — dobroćudnim goli- 
šima ili kratkovidnim mogućnicima — obrazovani ljudi, koji su u 
svakom pogledu na svome mjestu. Takovi se često dobro pro- 
vuku kroz život, ako ih sreća zapane i namjera namjeri na do- 
broćudne i kratkovidne, ali čim se suoče s okatim čovjekom, 
svuku zmijsku košulju ! — Lako ćeš takove gmazove-smuculje 
upoznati. To su oni, koji ti nikada ne će bistro i čisto da odgo- 
vore na upit; ne će nikada priznati, da nešto ne znadu; čekaju 
uvijek da ti prije izrekneš svoj sud ; u svakoj ozbiljnijoj i pogi- 
beljnoj stvari turaju tebe naprijed ; kad su s tobom, povlađuju 
tebi, a čim dođe drugi, pristaju uza nj, a je li se pojavio treći, 
ne će se ni njemu protiviti, ali vas sva trojica ne ćete doznati 
pravo, što on misli, uz koga pristaje ! Nikada ne ćete doznati za 


njegovo vjersko, političko ili društveno uvjerenje: kako je s kime, 
onako i preoblači kabanicu. Sa starješinama i mogućnicima — 
umiljato jagnje; s podložnicima ili drugovima, koji mu ne mogu šte- 
tovati, silnik. Sve mu je: divno, krasno, savršeno, što reku ili 
učine oni, koji mu mogu štogod dati, a od koga nema straha ili 
koristi, on će za nj imati sumnjiv osmjeh, podrugljiv pogled, 
dvolično kimanje ili koju doskočicu — smicalicu 1 

Sto budeš više gledati svojim očima, to ćeš takovih stvo- 
renja više vidjeti u ljudskoj zajednici i doći ćeš do spoznanja, 
što su oni čovječanstvu. Takove čirove sa organizma ljudske 
zajednice možemo odstraniti ili barem učiniti nepogibeljnim, ako 
svoje umovanje budemo što više obogaćivali obrazovanjem i ne- 
prestanim vježbanjem pravilna i zdrava mišljenja, pak jedno i 
drugo budemo očitovali govorenjem iskrenim, otvorenim na sva- 
kome mjestu, gdje možemo drugome koristiti, a sebe ne ćemo 
poniziti. Tražimo istinu, govorimo istinu, ljubimo istinu, prega- 
rajmo sve za istinu i cna će zavladati našim bićem. Sto joj bu- 
demo više odani, postajat će nam milija u ujedno postajat ćemo 
i mi miliji našoj zajednici našem narodu, koji će za našim 
primjerom poći, jer je čar istine sila, koja ljude sklone dobroti i 
ljepoti, privlači, a da je naš narod uopće naklon i dobroti i lje- 
poti, pokazuju sve njegove duševne tvorevine od stoljeća do 
danas. Gdje je klica takovim vrlinama, istina se najlakše udoma- 
ćuje, samo treba da narodna obrazovana ruka postane zaštitnicom 
istine u mišljenju, govorenju i djelovanju, pak će naša domovina 
postati velebnim hramom — istine! Ti je takovom možeš učiniti, 
hrvatska mladosti, ako pregneš zanosom i ustrajna ostaneš kroz 
cijeli život u službi i obrani istine. Ne kloni duhom, ako vidiš, 
da uza sve tvoje nastojanje, ipak veći dio svijeta robuje laži 
licemjerstvu i pretvaranju ; vjeruj da istina ima pobijediti, ako i 
ne može u tvojemu pokoljenju, ali hoće u potomcima! Istina, i 
ako sporo, uvijek pobjeđuje. Sjeti se, da su stoljeća u moru 
vremena tek čaši, pak ako naš kratki vijek pridonese nešto dobro 
za boljitak i napredak narodni i opće ljudski, taj časak, ljudski 
vijek ne propada! Izgrađuje pomalo hram ljepoti i dobroti, u 


kojem će carevati istina budućim, boljim i sretnijim pokoljenjima. 
Služiti istini znači — živjeti u budućnosti, veseliti se sretnoj 
ljudskoj zajednici, koja će doći, koja će zahvaljivati pređacima, 
koji joj takov sretan opstanak i bitak pripraviše i pokloniše. Mi 
ćemo tek onda sretno počivati, kada se bude nad nama krilio 
blagoslov zahvalnosti naših potomaka, koji će onda po našemu 
primjeru nastojati, da još bolju budućnost ostave svojim potom- 
cima. Je li istina dakle, da služeći istini, živimo za budućnost i u 
budućnosti ? ! 


X. Posljedice zdrava umovanja. 

Dok si još išao u pučku školu, seki ti je bilo dvije, tri 
godine, a majci ti trebalo svaki čaš trknuti u kuhinju ili na trg 
da što kupi, pak bi ti pripelila, da pripaziš na sestricu baš u času, 
kada ti htjede da se proskačeš ili poigraš s drugovima. Ti si ostao, 
pregorio si se i čuvaše sestru, premda te srce vuklo drugamo. 
Drugi put izgubi novu novcatu olovku, koju ti otac kupio! Bojiš 
se i kazati ikome, a olovka treba ti, dao bi za nju ne znam štol 
Pogledaš pod klupu, a tvojemu drugu ispala iz torbice još ljepša. 
Nema nego prignuti se, turiti je u svoj torbak, pa ti dođe mukte 
do miloga predmeta. Ti je diže, ali se u isto vrijeme pregori, 
pak je povrati drugu bojeći se nekako samoga sebe. — Zimski 
je dan; susnižica vani, a tebi lijepo vruće u postelji! Probudio 
si se; nedjelja je. Približio se sat da pođeš s drugovima na školsku 
službu Božju, a tebe podilazi mravi na pomisao, da ti sejeumiti 
u hladnoj vodi! Kako bi bilo ostati u toploj postelji još koji sat, 
misliš ti, pak majci reći, da te što boli, a ona će sutra opravdati 
izočnost učitelju vjere. U taj čas bočne te pomisao, da gubiš nešto, 
što se ne da nadoknaditi i da varaš onu, koju toliko ljubiš i štuješ, 
i skočiš kao zec, pak prispje na vrijeme u crkvu ! — Ti nijesi 
poslušao u sva tri primjera onu prvu pojavu volje, koja ti je to- 
liko laskala, jer si se nečega bojao: ili drugih ili samoga sebe; 
ili si se nadao nečijoj nagradi, ako ne pristaneš na prvo nukanje 
slatke zavodnice. 

U djetinstvu pa i u mladenačkim godinama vršimo ono, što 
imamo da Činimo, ponajviše ili iz straha pred kaznom ili iz po- 
misli na nagradu, pohvalu ili odobrenje roditelja, učitelja i sta- 
rijih. U tim godinama mi znamo, što imamo vršiti, ali još nijesmo 
svijesni, zašto imamo to vršiti; znamo, jer nam je naređeno, ali 
ako nije pogibli od kazni ni nade u nagradu ili pohvalu, mi ćemo 
gledati da izbjegnemo naredbu, koja nam nije po volji, jer ne- 
mamo još uviđavnosti, da ima nešto uzvišenije i plemenitije od 
kazni i nagrade, ščega nam je naredbu ili zapovijed izvršiti. A 
sto je to uzvišeno i plemenito, do čega dolazimo jedino umovanjem, 

obrazovanošću u zrelijim godinama, da se pokoravamo odredbama 
i zapovijedima bilo roditelja i učitelja, bilo domovine i države? 
To je svijest i čuvstvo pojma dužnosti! 

Pojam dužnost dobio je razvitkom i napretkom ljudskoga 
umovanja, a na temelju praktična iskustva, opsežno značenje. Nje- 
gova je klica odonda, otkada je čovjek društveno biće. Kako 
čovjeka ne možemo zamisliti izvan zajednice, ako će da živi, 
opstoji i da se razvija, tako ne ^možemo ni riječ dužnost oduzeti 
iz pojma: društvo, zajednica, obitelj. Gdje se samo i dvoje čeljadi 
sastane zajedno, postaje među njima neki odnošaj prostora i 
vremena, t. j. ne mogu u isto vrijeme na jednome istom prostoru 
stajati. Nije drugoga izlaza, već da dođu po sporazumljenja, uta- 
načenja i odredbe, kako ne će jedan drugome smetati, jer su u 
prvi čas sastanka uvidjeli, da će im smetanje oteščati življenje, a 
sporazumljenje i ugovor, da će ih dovesti do ugodna užitka i 
poretka. Cim su se sporazumjeli o odnošaju između sebe, nastala 
je i obveza sporazumljenja, a ta im je obveza odmah donijela i 
koristi, a ugodnost koristi dovela ih do ugodna raspoloženja 
prema obvezi. Domalo se priznala potreba te obveze i ušla je u 
krv kao nešto, bez čega ne može čovjek ni da živi i on se s vre- 
menom, kako su zahtjevi obrazovnosti, snošljivosti i uljuđenja kod 
njega sve to više rasli, sve to više i podvrgavao toj obvezi, bez 
koje danas ne možemo ni zamisliti ni porodice, ni naroda, ni dr- 
žave uljuđene, a tu obvezu zovemo dužnošću. 

U shvaćanju te obveze ili potrebe (dakle potrebite, nužne 
obveze) stoji sreća i dobrobit koliko pojedinca toliko cijele neke 
zadruge. Kakogod zdravlje tvojega tijela može da bude potpuno, 
ako su sve stanice, što ga sačinjavaju zdrave, pak vrše ono dje- 
lovanje, za koje su određene i po tome se pokoravaju cijelome 
tvojemu organizmu, kojemu je svrha da se zdrav uščuva i održi, 
tako je donekle i tvoj narod, tvoja država i cijelo čovječanstvo 
veliki organizam. Ti si njegova stanica, pak tvojim zdravljem ili 
poremećenjem, t. j. pokoravanjem ili nepokoravanjem obvezama, 
koje su kroz vijekove priznate kao uvjeti opstanku i zdravlju čo- 
vječanstva, postaješ dobročiniteljem ili zločincem zajedničkoga, 

velikoga organizma, ali ujedno spašavaš ili ubijaš i samoga sebe, 
jer zadajući bolest cijelosti, morat će se ona odraziti i na poje- 
jedinosti te cijelosti, a to si ti ! Sto je zajednica, pak se zvala 
ona: obitelj, pokrajina, narod, država, čovječanstvo? Skup ili 
skupine pojedinaca. Dakle neka veličina, koja se sastoji od mili- 
juna jedinica. Do čega će stati njezino zdravlje, sreća, poredak i 
napredak? Ako te jedinice obiluju tim uvjetima. A kada će obi- 
lovati? Ako se sve te jedinice pokoravaju onome uvjetu, koji su 
opet jedinice kroz vijekove priznale kao jedini temelj poretku, 
sreći za veliku zajednicu, koju one sačinjavaju. Koji je to čudo- 
tvorni temelj? Međusobne obveze između Članova (jedinica) obi- 
telji, naroda, države, a te obveze zovemo jednom riječi: dužnost! 
Koja je onda posljedica našega umovanja kao bića društvenih, 
koji smo ovdje u društvu za sreću, opstanak i održanje društva 
ili zajednice? Vršenje dužnosti! 

Ali to nije dosta! Već ti rekoh da u shvaćanju pojma 
dužnost stoji tvoja i tvoje zajednice sreća, pak valja da se mi, 
čim stupimo na prag obrazovanosti i zrelosti, odreknemo onoga 
djetinjega shvaćanja vršenja dužnosti, što ga imadosmo, dok nosismo 
kratke gaće i pohađasmo pučku školu. Onda mišljamo, da nam 
valja slušati, a da izbjegnemo kazni ili da stečemo pohvalu ili 
da ugodimo majci, ocu, učitelju. Sada, kada se zoveš gimnazi- 
jalcem, realcem, ili učiteljskim pripravnikom, valja da hvatiš riječ 
dužnost kao najveću dobročiniteljicu, vodilju k tvojoj sreći, zvijezdu, 
koja ti kaže put, kojim ćeš usrećiti sebe, obitelj, narod i domovinu. 
Kazna ili nagrada ne smije više da kalja uzvišeni pojam dužnosti; 
ona ti mora biti svetinja, kojoj služiš radi nje same, jer ona to 
zaslužuje i tebi svaki trud, svaki prijegor i svaku odreku sama 
nagrađuje čineći tebe karakternim, odlučnim, svijesnim čovjekom, 
koji će uvijek činiti dragovoljno i veselo sve ono, što je dobro 
i korisno za zajednicu, bez obzira na vlastitu lagodnost, sebičnost, 
koje su najštetnije nametnice napretku zajednice. Štogod ti dužnost 
nalaže, smatraj potrebom, obvezom, koju duguješ roditeljima i 
narodu, kojemu si član i koji od tebe očekuje, da mu vršenjem du- 
žnosti pomogneš i njegovu sudbinu odrediš, jer vršenje dužnosti odre- 

đivalo je i određuje sudbinom naroda i veličinom njihova imena 
u povijesti čovječanstva. Sjeti se onih divnih primjera iz grčke i 
i rimske povijesti, sjeti se uzroka veličine, cvata tih država i 
uzroka njihovoj propasti! Sto te uči današnja povijest čovječan- 
stva, koja se odigrava pred tvojim očima? Promisli, pak ce ti 
sve reći, što može, što čini i što će dovijeka činiti svijest i po- 
jam — dužnosti l 1 ) 

Sada nijesu tvoje dužnosti ni teške ni velike; što se od tebe 
zahtijeva, primjereno je tvojoj dobi i tvojim sposobnostima. Sto 
ti se na prvi mah čini teško i nesavladivo, uvidjet ces domalo, 
ako si upr’o dobrom voljom, da je lako i savladivo; lijenost te 
vara i straši, a tvrda odluka i ustrajnost ruga se kasnije pre- 
đašnjemu strahu i predanju. Ali sutra, kada ostaviš skolske klupe, 
vidjet ćeš kolike i kakove te dužnosti čekaju, pak ako se nijesi 
priviknuo na one đačke, lake, kako ćeš moći da vršiš one teške; 
čovjeka, muža, oca obitelji, vodića narodnoga, starješine drustve- 
nova? ! Tko bi se povjerio krmilaru lađe, koji nije otvrdnuo na 
morskim valovima i koji nema svijest dužnosti, da prije on pretrpi 
sve nepogode, pa i vlastiti život izgubi, negoli da se dogodi ne- 
sreća putnicima, koji s pouzdanjem i povjerenjem u njegovu vje- 
štinu i prijegor, unidoše u njegov brod? A zaslužuje lg da se 
povjeri žena, djeca, narod, domovina ili država onome čovjeku, 
koji nije očeličio u shvaćanju vršenja dužnosti i odgovornosti jos 
u mladim godinama, kada danas sutra u zajednici postane krmilarem 
ili vodičem svoje žene, djece, naroda, države ! — Ne sanjas i ti 
već sada, kako ćeš do koju godinu biti učiteljem ili liječnikom ; 
kako ćeš biti ovo ili ono tvojemu narodu? Sto odabrao da oda- 
brao. ostat ćeš članom zajednice, pak vršenje ili nevršenje tvojih 
dužnosti, odlučit će i tvojom sudbinom i — što je jos vise 
sudbinom stotina valjda tisuća! Ako se sada ne pnviknes na sa- 

i) Pobilježi 'sam iz povijesti: hrvatske, austro-ugarske i drugih naroda 
primjere, što si ih dosada učio ili čitao ili uopće čuo, u kojnr.a se vuh 
kako su pojedinci i narod: shvaćali pojam dužnosti i kako im je koristio. 
Do kojega ćeš zaključka doći! 

vjesno vršenje dužnosti, koje su tebi samomne na korist, sreću i 
zadovoljstvo, kako ćeš kasnije vršiti dvojstruke i trojstruke i de- 
seterostruke ? Privikneš li se sada na vršenje učeničkih propisa, 
naredaba i shvatiš li potrebu dužnosti, došle ti kasnije u muževnu 
životu ne znam kakove i kolike, vršit ćeš ih lakoćom i pripravno- 
šću, kao što ćeš lako i bez truda — recimo — prevoditi s nje- 
mačkoga ili kojega drugoga jezika, ako si svladao poteškoće 
gramatike i stekao zalihu riječi toka jezika. U ovome je kao u 
onome glavna stvar : neprestano i ustrajno vježbanje, koje dovodi 
čovjeka do navike i vještine u kojoj mu drago stvari, a navika 
iskorijeni svaku poteškoću, pak pređašnji napor i trud prijeđe u 
lakoću i užitak ! — Možeš li se sjetiti, koliko si se trudio, kada 
si se mučio, da napišeš prva slova, da pročitaš prve slogove, a 
složiš u riječi? A što je tebi danas čitati i pisati! Sjeti tvojega 
truda u prvim množidbama i djelidbama, a što su ti danas je- 
dnadžbe i su više nepoznanica! Tako ti je sa svim onim, što ljudi 
zovu : teško, mučno naporno. To su samo početnički nazivi ili 
izričaji onih, koji se ne osudiše poći dalje od početaka. Za mla- 
dića, koji se vježba u vršenju dužnosti i onoga, što mu dužnost 
nalaže, prestaje kroz nekoliko godina : teško, mučno i naporno, 
samo ako je zdravlja i vremena. 

Sve tvoje dužnosti možemo svesti na dvije glavne : poslu- 
šnost i učenje! Oko ova dva pojma skupit ću uopće sve, što se 
shvaća učeničkim dužnostima. 

XI. Dužnost poslušnosti i sloboda. 

Sto je poslušnost? Podvrgavanje svoje volje tuđoj. „To je 
jarani, to je nasilje 4 ', uskliknut će jedni. „Tko može mene prisi- 
liti, da se pokoravam, kad sam rođen slobodan, kada imam svoj 
um, svoje srce i svoju volju ! Ja sam svoj gospodar, jer sam ra- 
zumno biće; nerazumne životinje neka se pokoravaju! Kome da 
se pokoravam? Ljudima! A zar nijesu ljudi isto, što sam i ja; 
dakle meni jednaki. Tko je dao vlast meni jednakima, da sta- 
vljaju jaram na moju volju?!" — Odveć si se zaletio, prijatelju! 
Ne znaš li, dok si to izgovorio, da si se pokorio nekomu, da si 
sam sebi nametnuo jaram tuđih tvrdnja, koje su nikle opet pod 
jarmom nepromišljenosti, strasti ili umne zablude pojedinaca ! Ti 
nijesi pomislio, jesi li do te tvrdnje došao svojim umovanjem i 
iskustvom, pak si izrekao nešto zbilja svoje, ili si to negdje Ćuo 
ili čitao? Ako je to tvoja izvorna misao, jesi li je dobro ispitao 
postavljajući sam sebi pitanje: a je li to tako? Ti ne ćeš da 
podvrgneš svoju volju tuđoj, a već si se pokorio, tko zna čijem 
mišljenju, ili svome, koje se temelji na sasvim krivim pretpo- 
stavkama, pak ti poletarac postade robom, sužnjom svoje ili tuđe 
nepromišljenosti ! Jesi li daklen slobodan ! Nije li ta tvoja umi- 
šljena sloboda puko ropstvo ! ? Vidimo, tko ima pravo ! 

Rađa li se čovjek slobodan? Zašto mu je potreba, da ga 
majka doji, pelenama povija i tako mu prvo ropstvo nameće, 
ropstvo, što ga prati kroz cijeli život: podvrgavanje svoje volje 
hrani i odijevanju? Može li se najjača ljudska volja vinuti i otresti 
se najsilnijih tirana naše slobode: hranjenja, odijevanja i spa- 
vanja? Zašto se pokoravamo zakonu teže i ne možemo letjeti! 
Zašto po kalu zemaljskom da gazimo, kad je svemir tako čist i 
toliko prostran! Gdje ti je onda sloboda! 

— Da, da, ali to se tiče sve moga tijela, koje je kao i 
druga tjelesa, sputano za zemlju, pa valja da se pokorava zako- 
nima prirodnim, ali moj duh je slobodan! On nije rob prirodnih 
zakona, pak ne treba da se ikomu pokorava. 

— Dakako ! Imaš pravo, da je duh naš mnogo slobodniji 


samostalniji od tijela, ali ti si i tijelo i duh, pak je cijeli život 
čovjeka sama uzajamna sveza utjecaja tijela na duh i duha na 
tijelo. Slava slobodi duha, ali kuda ćemo s tijelom ? Nijesu li 
tvoja osjetila : vid, sluh, opip, kušanje i mirisanje tjelesni ustroji 
i sredstva, kojima duh dolazi do spoznavanja i umovanja? Ne 
stoji li do zdravlja i razvitka tih osjetila i zdravlje tvoga duha? 
Koliko nas puta pojedina osjetila varaju! Pak da nas i ne va- 
raju, opet mora duh da se pokorava njima i vidi stvari, kako 
mu ih osjetila prikazuju, a ne onakove, kakove jesu u zbilji! Je 
li onda i duh sasvim slobodan ? A poremećenje našega zdravlja ! 
Sto je od duha onih tisuća, što vapiju za zdravljen kao tamničar 
za slobodom ili topac za spasom? Gdje im je sloboda duha?! 

Uza sve to ostaje sloboda moga djelovanja ! 

Ona je, rekao bih, najskučenija ! Tek si prohodao i 
počeo govoriti ,,ja“, već si imao da slušaš roditelje i starije uku- 
ćane. Pošao si u školu i odmah narastao broj onih, koje ćeš 
slušati; stupit ćeš u život kao „slobodan" čovjek, da ti se po- 
desetorojstruČi broj onih, kojima ćeš se pokoravati! Tek u ži- 
votu vidjet ćeš, koji smisao ima riječ sloboda. Hoćeš li postati 
vojnik, trgovac, obrtnik, činovnik, svećenik, liječnik, odvjetnik i 
što mu drago drugo, sudbina ti je, da ćeš svoju volju podvrga- 
vati drugome i sloboda tvoga djelovanja bit će uvijek skučena. 
Upitaj koga god hoćeš trudbenika, na kojem mu drago području 
djelovanja, neka ti kaže samo, koliko mu ostaje „slobodna vre- 
mena ‘ i kakova je sloboda njegova djelovanja ! 

Nađi mi čovjeka na svijetu, koji hoće da živi u društvu, a 
da mu sloboda nije skučena i sputana: ćudorednošću, uljudnošću, 
skladnošću, držanjem tijela, obzirnim govorenjem, taktom, po- 
gledom, sve iz uvjerenja, da ne bi što učinio, što se protivi pra- 
vilima ljudske pristojnosti i plemenitosti! To mu sve nameće 
javno mišljenje — i on se pokorava pa htio ili ne htio. A gdje 
je borba s vlastitim manama i strastima, koje čovjeka progone 
od djetinjstva do starosti, a mora da se bori s njima, jer zna, da 
su najveće neprijateljice njegova dostojanstva. Pak sve da 
izgubi čovjek ponos i dostojanstvo i hoće da živi slobodno po 

zahtjevu strasti, ne može da ostane u zajednici, koja će ga od 
sebe odbaciti ili zakonima kazniti; ne će mu dati da kvari red 
i poredak, što ga ona smatra korisnim i potrebitim za svoj op- 
stanak. Gdje je onda krilatica: slobodan sam i hoću slobodno 
živjeti; ne ću se nikome pokoravati! 

Vrijedi li dakle ona tvrdnja nekih, koju si ti branio ili uza 
nju pristajao, o slobodi čovjeka? 

— - Sto? Onda izbrišimo riječ sloboda iz svih rječnika na 
svijetu i iščupajmo iz ljudske duše pojam te riječi! 

— Bože zakloni! To je jedna od najplemenitijih riječi; 
njezin je čar najsilniji; ona nas preporađa, tješi, krijepi; ona je 
najmilija sanja, uzvišeni ideal ljudskoga pregnuća i pothvata. Ali 
svaka stvar na svijetu ima svoju svijetlu i tamnu stranu, pak ako 
hoćemo da zdravo o kojoj mu drago stvari mislimo, valja nam 
obadvije strane promatrati, da ne ostanemo u zabludi jednostra- 
nosti, o kojoj sam ti već prije spomenuo, da je najveća neprija- 
teljica logičnu mišljenju, a po tome najjača zapreka ljudskome 
razvitku i napretku. Ja sam ti hotimice iznio mišljenje nekih, koji 
gledaju slobodu samo s jedne strane ; ostadoše jednostrani, za- 
slijepljeni i misle, da je sloboda: nepodvrgavanje svoje volje 
tuđoj; nasljedovanje svoga htijenja u svemu bez obzira na po- 
misao, što je čovjek, koja mu je sudbina života i koje su mu 
dužnosti kao članu zajednice. Rekoh ti, kako čovjek po svojoj 
prirodi, po odnošaju duha i tijela i po ljudskim odredbama nije 
slobodan, a sada vidimo : može li postati slobodan, kada upozna, 
u čemu se prava sloboda sastoji. Time bismo upoznali svijetlu 
stranu slobode i oslobodili bismo se kobne jednostranosti u shva- 
ćanju tako važne stvari 

Meni nije ovdje da govorim o političkoj slobodi nekoga 
naroda niti o državno-pravničkim pitanjima slobode i u čemu se 
ona sastoji, nego o tome, što je sloboda pojedinca i u čemu se 
ona odsijeva. 

Sloboda obrazovana pojedinca sastoji se u njegovoj volji 
(htijenju), kada ju je tako uzgojio, da je ona sposobna htjeti u 
svim prilikama života ono, što ćudoredna svijest drži potrebitim 

i pravednim. Čovjek ne dolazi lako do takova htijenja ; hoće mu 
se trajna vježbanja u samoprijegoru i zatajivanju sebe; hoće mu 
se borbe s čuvstvima i naklonostima, dok prisili volju navikom, 
da ne gleda ni na svoju korist ni na sile prilika izvanjskih, nego 
da samo i uvijek hoće ono, što je plemenito, istinito i pravedno. 
Tako uzgojena volja postala je slobodna, jer ne će nijednoj 
strasti htjeti da robuje, nego će nad njima gospodarati: ona je 
tada kraljica nad velikim carstvom ljudskih mana, a sve su strasti 
njezino sputano roblje. Čovjek s takovom voljom slobodniji je, a 
ujedno ćudoredno veći, od svih onih, koji su u najvišoj časti i 
vlasti, u najvećemu bogatstvu i gospodstvu, a robuju svojim 
strastima. Zabluda ljudskoga mišljenja drži slobodnima one, kojima 
nije potreba da se podvrgavaju ljudima, nego svoje htijenje na- 
meću drugima, jer takovi, ako nemaju ćudoredno slobodne volje, 
još je gore njihovo ropstvo, jer su svoji vlastiti robovi, a straš- 
nijega ropstva nema do potpadanja pod tiranstvo svojih mana, 
jer su uvijek one uz čovjeka, a on je u njihovim okovima, dok 
od njihova davljenja ne svisne. Tko je onda pravo slobodan : 
ili onaj, koji je svoju volju podvrgao ćudorednim zahtjevima, 
dakle nekome drugome i tako zavladao svojim strastima, ili je 
onaj, koji nije podvrgao volju drugome, pak ostao svojim vla- 
stitim robom? — Promisli i odredi! 

Poslušnost, koju od tebe sada zahtijevaju, u koju te sada 
upućuju, zapravo je priprava za tvoju buduću slobodu ! Tvoje 
sadašnje vježbanje u poslušnosti ili podvrgavanju vlastite volje 
onoj svojih roditelja, učitelja i uzgojitelja nije drugo nego navika 
na ono, što te čeka u životu, u kojem ćeš morati da slušaš svoje 
starješine, da se pokoravaš zakonima države, domovine, općine, 
staleža, kojemu ćeš pripadati, a najzad i obiteljskim zakonima! 
Tim zakonima ili propisima ne ćeš izbjeći, ako ćeš na zemlji sta- 
novati ! Ako se nijesi priviknuo na posluh, a isto moraš slušati 
preko volje, jesi li slobodan? Ili si slobodan, ako si se priviknuo 
na posluh, pa zakone i propise vršiš dragovoljno, jer uviđaš nji- 
hovu nuždu za dobro zajednice i društva? Mislim da si slobodan 
u ovom drugom slučaju, jer svojevoljno i dragovoljno vršiš ono, 

što imaš vršiti. Nije li svojevoljno i dragovoljno podvrgavanje 
nečemu — sloboda ! Svakako, jer što činim dragovoljno, činim i 
slobodno; nitko me na to ne siluje; slijedim svoju volju; dakle 
— slobodan sam ! 

U isto vrijeme napuci i zahtjevi roditelja, propisi i naredbe 
školske nameću ti nešto ili te upućuju u nečemu, što je za te 
potrebito, korisno ; što te čuva od zablude i pokvarenosti ; što 
te vodi do čestitosti, plemenitosti i dobrote. A sve to privikava 
te, da zarana svladaš u sebi zle naklonosti, rđave klice, kojima 
kada bi pustio bah-mah, rinule bi te u propast duševnu i tje- 
lesnu; dovele bi te do najpodlijega robovanja strastima, radi kojih 
bi stavio na kocku dobrobit države, obitelji, domovine i naroda ! 

Stoga od pamtivijeka, otkad se zna, da se je ljudska 
zajednica počela starati za uzgoj mlađih, uvijek bijaše među 
prvim načelima uzgoja : poslušnost. Svi oni, koji se starahu za 
sreću, napredak i boljitak države, priporučivahu poslušnost ; svi 
pedagozi o njoj govore kao o najvažnijem uvjetu popravka i na- 
pretka mladeži, a što je najvažnije, svakidašnje nas iskustvo uči, 
da ni obitelj, ni škola, ni zadruga, ni država ne može ni da op- 
stoji a kamoli da napreduje bez posluha. Ovo suglasno mišljenje 
čovječanstva, iskustvo vijekova, pak naše svakidanje iskustvo do- 
vodi nas do misli, da je posluh korisna, dobra i potrebita stvar 
i da nas ne može ponizivati do ropstva, nego da nas uzdiže do 
ideala pravo shvaćenoga pojma individualne slobode. 

Hoćeš li postati slobodan od svega onoga, što te ponizuje 
kao čovjeka; hoćeš li postati gospodarom svojih duševnih ne- 
prijatelja; hoćeš li u budućnosti kao građanin, državljanin da 
izbjegneš preziru i progonu zakona ili podlosti, da jednu misliš 
a drugu govoriš — ne pokoravajući se zakonima mišlju, a riječju 
i djelom pokorivši se iz straha — : nauči se već sada dragovoljno 
i pripravno slušati i vršiti zapovijedi roditelja, uzgojitelja i sta- 
rješina; ispunjuj propise i naredbe državne i školske, držeći uvijek 
na umu, da su za tvoje dobro i tvoju sreću. 

Poslušnost dakle i sloboda duševna ne stoji u nikakovoj 
opreci, nego je prva uvjet drugoj, pa gdje prve nije ne može 
da bude ni druge. — Hoćeš li biti slobodan, budi poslušan ! 


XII. Učenje. 

Eto — mislim — sporazumjesmo se o poslušnosti ili dužnosti 
posluha, koji stalno vodi do lične slobode. S dužnošću je po- 
sluha najprirodnije da odmah spojimo drugu tvoju glavnu duž- 
nost: učenje! I učenje vodi te k slobodi duha, jer te izbavlja iz 
tamnice neznanja, iz ropstva tmine; ono tamani tvoje strasti, jer 
dok si zabavljen naukom, izbjegnut ćeš lijenosti i dangubi : majci 
svih mana i zloća; naukom ćeš upoznati stotine istina; otkrit će 
ti se tisuće novih vidika na prošlost čovječanstva i na sadašnjost 
njegovu, a ti vidici razgalit će ti donekle i budućnost tvoga 
naroda, u koliko je možemo po ljudsku nagađati. Sto budeš 
marljivije, ustrajnije i razumnije učio, sve će se to više raspalji- 
vati u tebi želja za naukom i nestajat će sve vidljivije u tebi 
svega onoga, što ne doliči dostojanstvu čovjeka, koji je pozvan, 
da bude dobroČiniocem obitelji, domovine, države i čovječanstva. 
Takov si Čovjek — ti, jer čim te sreća prilika povede na nauke, 
odredi te za pobornika istine, pravice i prosvjete tvome narodu, 
kojemu treba obrazovanih, učenih i značajnih ljudi, a takove 
ljude ima da učini učenje. 

Jesi li dosada na to promišljao? U prvim godinama učenja 
mi obično ne razlikujemo pojam škole od pojma učenja, t. j. 
učimo više za školu ili radi škole, jer se bojimo loše ocjene ili 
da će nas roditelji, ako ne uspijevamo, odalečiti od škole, ili 
nam lebdi pred očima koji budući stalež, položaj, kojim bi nas 
htjeli primečiti na nauk, jer nijesmo zreli, da možemo shvatiti 
vrijednost nauka kao nauka, vrijednost obrazovanosti kao majke 
svakoga napretka, boljitka i sreće koliko pojedinca toliko cijelih 
naroda. U prvim razredima možemo to oprostiti nedozreloj mla- 
dosti, a opet ono, što su naučili i iz toga nerazumnoga cilja, 
ostat će svojinom, stečevinom njihova duha, koju će tek pravo 
shvatiti i upotrejebiti, kada dokuče, što je i zašto je učenje. 

Ja bih htio radi tvojega dobra, da što prije shvatiš : zašto 
učiš i što je zapravo temeljito i tebe dostojno učenje, jer ćeš 
tek onda zaljubiti se u nj i ne ćeš učiti, da prođeš iz razreda u 

razred ili čak zato, da dobiješ odliku, nego ćeš učiti, da te učenje 
učini čovjekom, kakova društvo treba i kakovim ga zdravi ljudski 
razum zamišlja ; što učenje ili uopće nauka ima da učini za do- 
bro, poredak i napredak i pojedinca i zajednice. 

U kojoj si školi? U kojoj bio da bio, u njoj si zato, da 
učiš. Svaka škola ima svoj određeni cilj, a taj je: da te pripravi 
za više nauke ili da te usposobi za neko zvanje, stalež ili zanat. 
Kako su ljudi došli do toga, da ustanove te razne škole, pa se 
zvale one: srednje, preparandije ili učiteljske, nautičke, trgo- 
vačke, obrtničke i t. d. Otkada je čovjek stanovnikom na zemlji, 
staraše se, da se na pr. zakloni od nepogode, studeni i da sebi 
sagradi ili nađe zaklonište; na to ga prisili nužda opstanka, koja 
ga gonjaše, da to zaklonište bude što bolje, stalnije, a s vremenom 
i napretkom, što udobnije. Za to mu se htjelo i razmišljanja i 
kušanja i građenja i razgrađivanja. Svi se opet ne mogahu time 
baviti, jer je bilo stotina i drugih potreba za opstanak, pa oni, 
koji se tome poslu odadoše, postajahu sve to vještijim a svoju 
vještinu, u kojoj je trebalo i klesanja i mjerenja i računanja, 
učahu druge, mlađe. Oni se opet podijeliše u one, koji će gra- 
diti i učiti se gradnji i u one, koji će znati kazati, nacrtati, pro- 
računati, kako će se graditi. Trebalo je kasnije graditi teže stvari, 
kao mostove, tvrđave i t. d. pak izučavanje građenja trebalo sve 
to višega umovanja i vježbanja, i tako nastadoše škole za jednu 
i drugu vještinu. A danas ? Osim 5-6 godina učenja na visokoj 
tehničkoj školi, hoće se i 7 godina učenja u realnoj školi onome, 
koji će da postane tehničarom graditeljske umjetnosti ! A što će 
mu toliko godina učenja u realci, gdje uči sve predmete, osim 
klasičkih jezika i filozofske propedeutike, kao oni u gimnaziji? 
Treba mu, jer osim matematike, crtanja i risanja, hoće mu se 
znanja i modernih jezika, povijesti i zemljopisa i prirodopisa i 
t. d. kao kulturnu čovjeku, a te su mu znanosti opet pomagala za 
njegovu stručnu obrazovanost. 

Sto će gimnazijalcu, koji će na visokim školama učiti medi- 
cinu ili pravo, grčki i latinski i logika? Sto će budućemu pučkom 
učitelju risanje, crtanje i t. d. ? Trebaju i prvome i drugome jedni 

i drugi predmeti, jer upravo oni, koji su učili i prošli te škole i 
postali članovi jednoga ili drugoga staleža, svojim savjesnim isku- 
stvom uvidješe potrebu tih predmeta za buduće trudbenike na 
onom ili ovom polju duševna rada. — Ali upravo ti predmeti 
smetaju mnogim đacima, da uspiju u dotičnim školama, reći će 
tkogod. — To ne smeta ništa, jer đak može da prijeđe u koju 
drugu školu, u kojoj se upravo ne uče ti predmeti, koji mu ne 
idu u glavu ili mu smetaju napretku. Radi pojedinih neuspjeha 
niti može niti smije neka škola pregorjeti svoj cilj, za koji je 
određena. Vojska ne čeka jednoga, narodna je poslovica. Ona 
ide prema svome cilju, pak ne će radi zaostatka pojedinaca pre- 
pustiti, da je neprijatelj preteče i pobijedi. 

Cim si stupio u neku školu, ti treba da upreš svim sna- 
gama da učiš sve predmete, koji se u njoj predaju, jer su ti svi 
korisni i potrebiti bilo za tvoj budući stalež bilo za tvoju opću 
obrazovanost bilo za tvoju praktičnu potrebu u životu. Ti ne 
znaš, što te može u životu zadesiti, pak se za nj valja što bolje 
pripraviti, a za život se najbolje pripravlja onaj đak, koji jednakom 
marljivošću uči sve predmete. Jezici, matematika, prirodopis, fi- 
zika, pak tehnički predmeti : risanje crtanje, glazba i svaka poje- 
dina tvoja vještina u ovom ili onom predmetu može ti spasiti 
život, može te usrećiti, može te učiniti dobrim članom društva, 
potrebitim udom zajednice, spasiteljem obitelji! Teško onome, 
koji u borbi života i za život ne zna nego samo jedan predmet ! 
Sto će biti od tebe, ako te prilike života isture iz škole ili sta- 
leža, za koji si se jedino pripravio ? Ostat ćeš na putu, ne ćeš 
znati da se snađeš ; ti ćeš misliti, da ti je zadnji čas kucnuo i 
da se ne možeš udarcu sudbine oduprijeti. A život pred tobom, 
koji ti nudi tisuću poslova i zanimanja, samo zasuči rukave i 
ne boj se truda, pak ti ta zapreka u životu postade najboljom 
dobročinkom ! 

Nema predmeta u tvojoj školi, koji nije od velike koristi 
za te, jer nije nijednoga, koji nije od koristi za društvo i koji 
društvo ne treba, pak ako se u njima uputiš i dobiješ temeljite, 
dobre početke u školi, lako ćeš kasnije u životu prihvatiti se 

jednoga ili drugoga, ako ti jedan od njih izmakne ili ti ne do- 
nosi one koristi ili sreće, koju bi ti htio. Dobro će ti doći svaki, 
pak što si u više njih upućen, to je tvoja glavnica veća, to je 
tvoj dobitak obilatiji, a svakako tvoj opstanak i život zajamčeniji 
i sretniji. Naravno je, da će ti se — prema tvojoj darovitosti i 
prirođenoj naklonosti — sviđati više na pr. učenje jezika negoli 
prirodopisa, više povijesti ili zemljopisa negoli matematike; tone 
smeta ništa. Učit ćeš mnogo lakše one, što ti se sviđajaju, pak 
na toj lakoći što si dobio u vremenu i naporu, upotrijebi više 
truda i vremena na one, koji su ti teži. Činiš dvojaku korist, jer 
ne ćeš zapustiti teže, koji su ti svakako potrebiti, a privikava- 
njem svoje volje na ono, što je teško a tebi uharno, čeličiš volju, 
ubijaš u sebi bojažljivost i sve se više uvjeravaš, da ti možeš 
mnogo više negoli si mislio. Tako se u tebi porađa samočuvstvo 

0 tvojoj vlastitoj sposobnosti i moći, do koje čovjek dolazi na- 
prezanjem, ustrajnošću i vježbanjem. Zlo i naopako čovjeku, koji 
nije trudom došao do vlastite cijene samoga sebe ! On će kroz 
cijeli život ostati duševna kukavica, plašivica bojeći se uvijek 
samoga sebe. Kakav je to čovjek, koji ne drži nešto do sebe! 
A kako će da drži, ako nije okušao u vatri truda i pregaranja, 
što je zlata u njemu ? Zlato je u čovjeku njegova duševna snaga 
u svladavanju trudnih i napornih pothvata za vlastito dobro duha 

1 kreposna života. 

— Eh, lako bih ja, da mi nije matematike; da sam u gimna- 
ziji, da sam u preparandiju, da sam u onoj školi! 

— Varaš se ! Cim ti je u jednoj školi tijesno, ne će ti ni 
u drugoj biti široko ! U nijednoj školi ne dolazi znanje gotovo 
kao pečenka na stol. U svakoj je isti neizbježivi zakon: bez 
tvoga ozbiljna truda — nema uspjeha. — No ako baš nikako 
ne ide grčki i latinski u glavu, a ti prijeđi u realku. Ne ide li 
ni tu nikako, a ti hajde u trgovačku, obrtničku ili zanatnijsku 
školu. 

— Ali zanatnik ! Gdje bi mi to roditelji dopustili ? Do ne- 
koliko godina moji drugovi odvjetnici, liječnici, činovnici, a ja 
drvodjelac ili klesar ! 

— Sto govoriš? Nijesi promislio! Svaki vrijedni i pošteni 
zanatnik vrijedi društvu koliko i liječnik i odvjetnik — ali da- 
kako vrijedni i pošteni liječnik i odvjetnik — ili koji mu drago 
javni član društva. U prosvijetljenu narodu ne cijene ljude po 
njihovim naslovima, nego po njihovoj vrijednosti u zanatu i če- 
stitu životu. A sjeti se i druge velike prednosti. Zanatnik dovrši 
svoje nauke u mnogo kraće vremena, pak još mladićem počne 
zasluživati svoj kruh; u kratko vrijeme postane svojim gospo- 
darem, pak ako je radišan u nekoliko će godina postati posjed- 
nikom, jer njegov posao donosi stoput veću dobit negoli ijednom 
činovniku. Tvoji drugovi, koji su proslijedili nauke na srednjim 
školama, poći će na sveučilište, pak će njihovi nauci trajati od 
10. do 22. ili 24, godine, i onda će tek, ako nađu službu, po- 
četi dobivati plaćicu, od koje će moći preživjeti ! A koliku 
glavnicu uložiše im roditelji za njihovo školovanje kroz 12 ili 14 
godina! Da budu tu glavnicu uložili u kamate, a njihov sin do- 
vršio u 4-5 godina koju zanatnijsku školu, mogoše mu dati go- 
tovu glavnicu, kojom je mogao odmah postati gosparom i otvo- 
riti svoju vlastitu radionicu, koja bi mu u 5-6 godina donijela 
višu dobit, negoli će ne znam kojemu činovniku svih 30-40 go- 
dina njegove službe. 

U nas i je najviša nevolja, što roditelji hoće da im sinovi 
postanu činovnici, liječnici i t. d., pak ih nasilu trpaju u srednje 
škole. Ni polovica ih ne dovrši ni srednjih, a kamoli visokih 
škola, pak istureni iz njih, ostanu besposlenici ili pisarčići po 
uredima, dok da budu učili koji zanat ili ratarsku školu, postali 
bi posjednici i bogati građani. — Koliko u nas propade imanja 
i lijepih stanja upravo stoga, što svatko hoće, da mu sin potroši 
i stanje i godine i zdravlje po pustim školama ! 

Ti valja da nešto postaneš, pak ako ti ne idu od ruke 
srednjoškolski i njima slični nauci, čekaju te druge škole, koje 
su mnogo kraće, manje zapadaju, a ti, ako ih savjesno prođeš i 
dadeš se na rad, postade dobrostojan i slobodan čovjek ! A tko 
ti brani, da se kasnije, u bilo kojemu zanatu, baviš pomalo i 
knjigom? Svaki skoro zanat ima svoju književnost, koja će te u 

zanatu usavršiti i potaknuti, da i ti nešto valjda novo izumiš ! 
Tko će ti smetati da učiš moderne jezike, da se baviš poviješću, 
lijepom knjigom svoga i tuđih naroda? Imat ćeš i više slobodna 
vremena negoli činovnici, a svakako više sredstava negoli oni 
da putuješ i upoznaješ svijet. 

Čega se bojiš, pred čim predaš? Ta svijet ti je otvoren, 
a u njemu tisuće putova, koji te vode k sreći i blagostanju, samo 
zarana se snađi. Vidi i pokušaj, za čim te srce najviše vuče, pak 
se junački odluči i ustraj, a plod mora doći, jer ga ti hoćeš. 
Boj se samo najljućega svoga ubojice: nerada! Razboritost 

združena s odlučnošću i ustrajnim radom, a poticana sviješću 
dužnosti i ljubavlju prema sebi i domovini, ruši sve zapreke. 
Svaki mladić, koga vodi dužnost, odlučnost i radinost, mora da 
otkrije u sebi neku sposobnost, za koju nije ni sam znao, a kad 
ju je jednom otkrio, ona će ga sama poticati na uspješan i plo- 
donasan pothvat. U pothvatu može katkada posrnuti i klonuti, 
ali kada je postao svijestan svoje sposobnosti, ne će od pothvata 
odustati. Pogrješke i časoviti neuspjesi mogu ga u početku smesti, 
ali svijest sposobnosti bit će ostan, koji će ga bockati i naprijed 
tjerati. 

Ne budi zadovoljan, ako se samo od razreda do razieda 
provlačiš pomoću srednjih ocjena ili valjda pomaganjem drugova. 
To je veliko zlo za tvoju budućnost! Priviknut ćeš se na tuđu 
pomoć, na kriomčarenje, na zavaravanje. Ostat ćeš polutanac i 
teško od tebe pravoga čovjeka. Ako na taj način (kako bi prosti 
narod rekao : malo radi, malo kradi ! . . .) i postaneš članom kojega 
staleža, nikada ne ćeš biti svoj ; uvijek ćeš visjeti na koncu tuđe 
milosti i nemilosti ; postat ćeš ulizicom i doušnikom, jer svijestan 
duševne manjkavosti i nesposobnosti, bit ćeš osuđen na mrvice, 
što će ti ih mogućnici i jači od tebe pod stol bacati ! Takovi 
duševni sirotani ne stekavši ni vrlina ni kreposti ni znanja piihva- 
ćaju se najpodlijega oružja: laskanja, doušivanja, mazanja i li- 
zanja i ocrnjivanja, samo da se provuku i protuku kroz život. 
Kakovi su to parasiti na ljudskom organizmu, kakovi su to zlo- 
činci u ljudskoj zajednici, najbolje znadu pošteni, kreposni i 

sposobni ljudi, koji od tih štetnika i iskopajnika društvenoga 
mira i poretka najviše trpe. 

Ti se odmah sada odreci imena — čovjek, ili se zakuni, da ne 
ćeš onakov nikada postati. Ne, nikada, ti ne smiješ postati podlo, 
nemoralno stvorenje, koje nije dostojno da sc čovjekom zove! 
Naprotiv — ti hoćeš steći ime tebe dostojno, za koje si stvoren, 
koje od tebe očekuju roditelji, domovina i čovječanstvo, a to je 
ime : čovjek ! I o ime valja da zasluzis marljivim učenjem sv 
predmetu tvoje škole , vršenjem svojih đačkih dužnosti , pokoruvu 
njem svoje volje ćudorednim, društvenim i državnim zakonima. 
Bez toga — upamti zauvijek — ne možeš postati čovjekom. Ako 
to ne vjeruješ, onda živiš u najpogubnijoj samoobmani, u naj- 
pogibeljnijem snu, koji vodi tvoj život u propast tvoju i Bog /.na 
koliko drugih, koji će pasti žrtvom — tebi ! Od takovih zloči- 
naca Bog učuvao naš hrvatski narod ! 1 i nijesi i ne ćeš postati 
takov! Ti si već odredio postati čovjekom, pak evo ti nekoliko 
naputaka, kako ćeš učiti, kako ćeš se vježbati u vršenju dužnosti 
i u podvrgavanju svoje volje ćudorednim i društvenim zakonima. 

XIII. Pažnja. 

Age quod agis — stara je i uvijek mlada nauka za svaki 
moralni i materijalni napredak ; čini ili radi ono, što činiš ili 
radiš! Dok si u jednom poslu, ne misli na drugi ! Dok nijesi 
izradio, svršio jednu stvar, ne započinji drug-e! — Zađimo u tvoj 
svakidanji život. 

Sio si za stol; otvorio si povijest ili koju mu drago knjigu, 
da učiš lekciju za sutra. Uči i uči, dok se nijesi uvjerio, da 
lekciju znaš i ne misli ni na jedan drug-i predmet, koji ti je 
sutra ; ne g-ledaj niti na sat, koliko si vremena potrošio. Jesi li 
zbilja uvjeren, da si naučio ono, što si počeo učiti, onda tek 
misli na učenje drug-og-a predmeta, jesi li se uvjerio, da znaš 
drug-i, prijeđi na treći zadatak. — No koliko te može smetati u 
učenju misao na drug-e predmete, toliko će — a valjda i više 
smetati — koja drug-a misao : šetnja, igra, zabava i t. d. Čim si 
sio i otvorio knjigu, reci ,,S Bogom“ svim drugim mislima, jer 
ako i jedna ostane s tobom, zavest će te, prevarit će te baš, 
kada si u najboljem raspoloženju da učiš! Ti ćeš gledati u slova 
i riječi knjige, a ne ćeš ih razumijevati, jer će ti misao lutati ili 
po ulici ili tko zna kuda, pak prođe četvrt ili po sata tvoga 
gledanja u knjigu, a ti niti što razumje niti što nauči! Kako to ? 
Ti si čitao valjda i na glas, a nijesi ništa upamtio! To ti je ona 
ista duševna pojava, kao na pr. kada ideš ulicom, a zaokupljen 
si nekom jakom mišlju, pak gledaš svoga profesora i ne pozdra- 
vljaš ga, jer ga ne vidiš, ne zamjećuješ, jer ti je slika tvoga 
mišljenja zaskupila svu dušu, a i druge stvari gledaš, ali ih ne 
vidiš, ili čuješ tuđe riječi, ali ih ne slušaš ! Koliko puta profesor 
tumači najlakšu stvar i svi su je tvoji drugovi razumjeli, pak je 
znadu od šale ponoviti, a ti ni slova upamtio ! I ti bijaše u školi 
i ti ču njegov govor ! Ti si slušao a nijesi čuo, jer ti misao bila 
kod kuće ili na moru ! — Obično onda kažemo : nijesam bio 
pažljiv ; bio sam rastresen. 

Pažnja i rastresenost ! Dvije sudbonosne riječi po ljudski 
život. Zaustavimo se kod njih, jer su prevažne. Radi njih je 
upravo veliko pravilo života : čini — što činiš. 

Sto je pažnja? Koncentracija tvoje duše, tvoje svijesti — i 
ako hoćeš — cijeloga tvoga organizma u jedan predmet, misao 
ili kretnju. Hoćeš na pr. da preskočiš preko potoka. Ti si upravio 
oštar pogled na drugu stranu potoka; tvoja misao, tvoj duh, čak 
i tvoje ruke, kojima ćeš sada zamahnuti i noge, koje ćeš ispru- 
žiti: sav ti si koncentriran u ono mjesto, u koje si odredio sko- 
čiti. Ti si u taj čas — samo oko ! — Gledaj lovca, kada cilja 
u nešto ; gledaj igrača na biljaru, kad će štapom da udari u 
kuglu; gledaj četu vojnika, kada ima koraknuti na zapovijed 
časnika ; gledaj i svoje drugove, kada se imaju zatrkati prema 
određenu cilju na riječ ,,šad“ ! — To je časak, u kome se i volja 
i čuvstvo i um sjediniše u jedno, skladno, odlučno djelovanje, 
koje obično i postizava svrhu. To je časak, u kojemu se sva tri 
tvoja duševna rada (spoznanje, čuvstvo i htijenje) pretvoriše 
u napeti luk, koji će sada hitnuti strjelicu u cilj i ispoljiti svoju 
skladnu, u najvećem stupnju napetu i harmonična silu. To je 
dakle najjača sila naša, jer smo u nju uložili sve svoje sposob- 
nosti. Ona je i najmoćnija rušiteljica svih zapreka; ona je po- 
bjednica svih protivština, koje možemo ljudskom snagom nadvla- 
dati. Čovjek nema u sebi jače sile, da može što naučiti, upamtiti, 
shvatiti, postići, nadvladati — do koncentracije svijesti ili pažnje. 

A što je rastresenost ? Nedostatak skupljenosti i harmo- 
nične sloge duševnih sposobnosti u nekom vremenu. Počeo si 
učiti lekciju, a iz daljine dopriješe zvukovi glazbe! Čuvstvo te 
vuče da uživaš zvukove i nuka ti volju, da pođeš onamo, odakle 
zvukovi dolaze ; um ti razlaže, da ćeš time izgubiti određeno 
vrijeme za učenje, a može biti, da ćeš sutra biti ispitan iz te 
lekcije! Nastade u tebi nesklad; ti si rastresen. Možeš li onda 
pamtiti ono, što učiš ? Koliko li će proći vremena, dok se sa- 
bereš i budeš sposoban, da upamtiš i naučiš zadatak ? ! No ako 
si se naviknuo na sabranost, lako ćeš rastresenost u zametku 
ugušiti, pak ćeš biti koncentriran u svakome poslu, koga se 
prihvatiš, a bit ćeš rastresen za sve ono, što bi te moglo smesti 
u tvome poslu. Tako često puta ljudi krivo sude o učenjacima, 
koji udubljeni u svoju nauku, istraživanje ili umovanje, ne čuju i 

ne vide, što se oko njih zbiva, pak im vele, da su rastreseni. 
Nijesu oni rastreseni, nego su koncentrirani u svoj posao, pak su im 
sva osjetila kao tupa, umrtvena za sve utiske vanjskoga svijeta, 
koji nijesu u taj čas na korist njihova duševna posla. — Sjeti se 
Arhimeda! Sjeti se, čemu se ono šalčine podruguju profesorima! 

Pažnja je prvi uvjet svakome, a osobito duševnu radu, 
svakoj mogućnosti rada uopće ; bez nje nema ni pravoga mišljenja, 
ni suđenja ni zaključivanja; ona prikazuje duh čovjeka! Sto 
znači: htjeti? Moći obratiti pažnju na ono, što hoćemo, pak 
stoga za te ne znam pametnijega načela za uspješno učenje do: 
čini — što činiš ! Jesi li se prihvatio posla, ne ostavljaj ga, dok 
ga tako nijesi uzvršio, da ne možeš bolje. Oštriš li olovku, ne 
budi zadovoljan polovičnim zaoštrenjem, nego pazi, jesi li je 
naoštrio najbolje, kako ti možeš i znaš. Pišeš li pismo ocu, majci, 
setri ili prijatelju, ne zatvori ga u oklopnicu, dok se nijesi uvjerio, 
da si ga napisao i jezično i pravopisno i po sadržaju i po obliku 
baš najdotjeranije, koliko ti umiješ. Crtaš li najlakšu stvarčicu, 
ne pokazuj je nikome, dok se nijesi natrudio, da izide baš naj- 
bolja, koliko tvoja crtalačka snaga i vještina dopušta. 

Navedoh ti hotimice nekoliko poslova, koji nijesu toliko 
važni ni trudni, da ti istaknem, kako za tvoj duševni uzgoj, za 
uzgajanje tvojega karaktera, ne odlučuju poslovi važni ili manje 
važni, trudni ili laki, nego poslovi, koje obavljaš s pažnjom ili 
bez nje. S uzgojnoga stajališta svi su poslovi jednako važni, jer 
je u njima jedino to važno, koliko su ti oni služili u vježbanju 
pažnje, u če ličenju tvoje volje, u izrađivanju tvoga karaktera, 
tvoga, čovječjega ja. Izgrađivanje čovjeka ne sastoji se dakle 
u tome, što on radi, što on uči, nego u tome, kako on radi, 
kako on uči. 

Pri svakoj — pa i najneznatnijoj radnji — saberi se, upri 
pažnju, ne daj duhu, da bude nestrpljiv, odstrani rastresenost, 
hitnju i površnost, pak ćeš vidjeti, kako ti radnja uspijeva. Čuvaj 
se naglosti i rđave navike, da što prije posao opremiš. J ) Hitnja 


3 Čija je to mana? Ima li je koliko-toliko u tebi? U mladosti uopće, 
a u južnjaka?! 


privikava čovjeka na površnost i polutanstvo, a to oboje graniči 
s glupošću. Nije li glup onaj, koji sagradi polovicu kuće ili je 
sagi adi tako, da je može vjetar razoriti? Ne zaslužuje li taj na- 
slov i onaj đak, koji mora da uči, a uči sve na polak ili površno, 
da tako izide iz škole „đače nedouče“, a što je još gore, ostat 
će^ kroz cijeli život površnjak i polutanac, ne naviknuvši svoju 
volju da radi i doradi ono, što upravo sada radi. 

^vaku lekciju, što je učiš; svaki zadatak, koji rješavaš; svako 
predavanje, koje slušaš: svaku molitvu, što je Bogu uzdižeš: drži 
kao odsudni, kao najvažniji posao u tom trenutku ili satu, sma- 
traj to kao jedim cilj svojega života, jer u stvari u taj čas on i 
jest cilj života. Promisli samo, što može prouzročiti rastreseno ili 
u nepazljivosti bačena žigica! Nije li ona bila uzrokom najko- 
bnijim požarima? Sjeti se ščega nastaju tolike katastrofe na 
željeznicama, paroplovima, u tvornicama ! Nesmotrenost, rastrese- 
nost pojedinca često je sudbonosna po tisuće. Onaj trenutak 
kretnje, onaj časak nesabranosti ne odlučuje li sudbinom i poje- 
dinca i tisuća? Sjećaš li se, kako ti već prije rekoh, da se naš 
život sastoji od trenutaka i tisuća sitnica, pak da upravo o njima 
i visi naša sreća ili nesreća. Ali još nešto. U svakom trenutku, 
u svakoj sitnici odlučuje se borba našega duha s tijelom, s ma- 
teiijom, pak iz pobjeda jednoga ili drugoga nastaje i vlast u 
nama prvoga ili drugoga. Ti trenuci odlučuju, hoćemo li postati 
duhovni, umni, karakterni, ili ćemo ostati robovi tvari — tijela. 
Radi se o konačnoj pobjedi duha ili tijela. Svaki je trenutak sa 
izvedenom radnjom temelj našoj sreći, našoj sudbini ! Stoga u 
svakom trenutku moramo biti sabrani, koncentrirani; sabranost, 
pažnju imamo držati kao najveću našu dobročiniteljicu, a rastre- 
senost kao najveću zločinku, što je uopće može da ima čovjek 
na svijetu. 

XIV. Plodovi pažnje. 

Između svih dobročinstva, što nam ih skupljenost svijesti 
donosi, najvaće je ovo: uči nas razumnu ili logičnu mišljenju. 

Što je razumno mišljenje? To je mišljenje, koje odgovara zbiljnosti 

stvari. Ono nam otkriva istine, koje vrijede za svakoga, uvijek i 
svukuda. Kako dolazimo do njega? Naše spoznaje, naše znanje 
dobivamo iz vanjskoga svijeta kroz naša osjetila ; ako ona mjesu 
izvježbana i naviknuta, da sabrano hvataju utiske i dojmove, ostat 
će u našoj svijesti slike (predodžbe) površne i nepotpune o svemu, 
što vidjesmo, čusmo, opipasmo i t. d. Kad jedan predmet, na pr. 
aeroplan gledam rastreseno, ne mogu uočiti njegove bitnosti, nje- 
gove bitne biljege, kojima se on razlikuje od drugih stvari. Kako 
dolazimo do spoznaje bitnih karakteristika nekoga predmeta f 
Pomnjivim, svestranim i dugim promatranjem mnogih stvari iste 
vrste. Nađemo ono nešto, što je svima zajedničko i bez čega 
nema nijedne stvari iste vrste, bez čega se ona ne da zamisliti. 
A što je nebitno, nuzgredno? Ono, što te stvari mogu imati i 
ne imati, ili jedne imaju, a druge nemaju. Dakle uz pažljivo pro- 
matranje stvari potrebno je i pomno upoređivanje njihovo, da bu- 
demo sposobni odlučiti (abstrahirati) bitne biljege od sporednih, 
pak sakupiti bitnosti u jednu cijelost. Tim postupanjem dobijemo 
o stvarima pojam , koji nije drugo nego: spoznaja, u kojoj su sa- 
brani bitni bilježi stvari. Tako naše primanje odgovara zbiljnosti, 
(realnosti) stvari, njime dolazimo do objektivno vrijednih istina, 
koje vrijede uvijek i za svakoga, tko je sposoban da razumno mis i. 
No stvari imaju i razna svoja svojstva, (na pr. veličinu, boju, te- 
žinu i t. d.), pak koncentracijom svijesti određujemo, da h ta 
svojstva pripadaju nekom predmetu. To je suđenje, ili naš duševni 
rad, kojim odlučujemo, da li se mogu dvije spoznaje spojiti po 
svojem sadržaju. — Što nam je trebalo, da izreknemo sud : zvono 
je zazvonilo, a parobrod je zazviždao ? Što ram treba, da razli- 
kujemo glas zvona od glasa trublje? Što nam treba učiniti, da 
možemo zvonjenje spojiti s pojmom zvono? — Koji je uzrok, da 
ljudi neobrazovani drže šišmiša pticom, a kita ribom? Na čemu 

se osniva to njihovo krivo suđenje? Pomoću kojega duševnoga 
rada dođe nauka do toga, da ustvrdi, da kit nije riba, niti šišmiš 
ptica ? Sudi po onome, što ti čas prije rekoh. 

Nije li svaka naša rečenica, koju napisasmo ili izrekosmo, 
sud? Može biti i zaključak, reći će đak, koji je već učio logiku. 
Dakako ! Ali što je zaključak nego spoj od više sudova, gdje iz 
poznatih izvodimo jedan nepoznati ! Mi govorimo, ako hoćeš u 
gotovim zaključcima, dakle naše su rečenice gotovi zaključci ! No 
meni nije do toga ! Meni je bilo glavno, da ti dokažem, da ti 
nije moguće logično misliti (poimati, suditi i zaključivati) bez prave 
skupljenosti duha, bez pažnje. Ako se nijesi naviknuo pomnjivo 
promatrati i upoređivati stvari, teško ti dođe do pojma o stva- 
rima, a gdje nije čistih, stalnih i pravih pojmova, tu ne može da 
bude uopće razumna mišljenja. A bez razumna mišljenja što smo? 
Koja je onda razlika između Čovjeka pri svijesti i luđaka? Koja 
razlika između čovjeka i životinje ? 

Je li ti sada jasna važnost koncentracije svijesti i ne zaslu- 
žuje li, da se u njoj svaki dan, svaki sat, da, svaki čas, vježbaš? 
Stoga : uvijek radi ono, što radiš, t. j. kod svake misli, svake 
riječi, svake kretnje, uopće kod svakoga posla budi sabran i ne 
puštaj ga, dok nijesi ostao s njime potpuno zadovoljan. Takovim 
duševnim radom stičeš zadovoljstvo, koje ti ne može nitko drugi 
na svijetu dati nego ti sam sebi. Njime postaješ gospodar sebe i 
ujedno zajamčen ti je uspjeh u svakome pothvatu, a najviše u 
onome, koji ti je sada glavna dužnost — u učenju. Nema na 
svijetu sredstva zgodnijega i priručnijega, koje će pomoći bolje 
izgradnji tvojega značaja, do sveđernoga vježbanja u pažnji. Ona 
ti ne će dati, da ikada štogod učiniš, što bi ti moglo štetovati, 
što bi te moglo poniziti, čime bi ti mogao nanijeti štetu svome 
bližnjemu. Ona će te naučiti da vidiš, kada gledaš; da čuješ kada 
slušaš; izoštrit će tvoj vid, protančat ća tvoj sluh. Naviknut ćete, 
da ne prolaziš mimo stvari i ljudi kakono prolaze slijepci i gluhi; 
spasit će te, da ne ostaneš tuđincem u svojoj okolici, u svojoj 
pokrajini i uopće u Božjoj prirodi. Ti ne ćeš putovati svijetom 
kao što putuju kola ili vlak ili kovčeg u njima, nego ćeš iz sva- 

koga pogleda nešto naučiti, a poslije svakoga putovanja, povra 
tit ćeš se kući obogaćen iskustvom i užitkom duševnim. 

Bit ćeš se dosada namjerio na drugove, koje će ti obećati 
— j j 0 š na poštenu riječ — da će sutra učiniti ovo ili ono, da 
će na taj sat doći k tebi. A kad tamo — kao da nije ništa ni 
bilo! Drugi će opet sutra nijekati, što je danas tvrdio; danas će 
ti dokazivati, da nema ljepše stvari od one, a sutra će ti reći, da 
nema ništa ružnije od one iste stvari. Danas mu je onaj čovjek 
najbolji, najpošteniji, a sutra najgori, najnepošteniji. Danas mu je 
mišljenje Petrovo umno, razborito, plemenito, a sutra glupo, ludo, 
podle. Ili ti se pravdaš s Ivanom, a onaj poznati, dok ti govoriš, 
povlađuje tebi, a čim Ivan tebi protuslovi, odmah potvrđuje i njemu. 
Ili pokušaš li ti, da ga bolje upoznaš, sada jednu stvar nijekati, 
i on će, a do po sata tvrditi je, i on će! A taj drug odgovara 
u školi može biti bolje nego ti, uči napamet lakše nego ti, a 
valjda i Čita više negoli ti. A nije ni po naravi rđav ; skladan 
je; ne će hotimice nikome zlo učiniti; ljubezan je i uslužan sa 
drugovima. I ti se čudiš tome drugu. Još ćeš mu se više čuditi, 
kada kroz nekoliko godina svrši i visoke škole, a ti ćeš unaprijed 
znati, kako će on govoriti i kako će se vladati. — Sto mišliš, 
da je tome uzrokom? Nije ga nitko uputio na vježbanje sabra- 
nosti i pažnje; njemu je to ostalo zauvijek zakopano blago! Bi- 
jednik imađoše u sebi tu bogatu baštinu, a ne umjede je upo- 
trijebiti ; uz bogatstvo neupotrebljeno osta duševnom sirotom 
kroz cijeli život ! 

Nije li ti dužnost, da i svoje drugove i mlađu braću i sestre 
i svako kršteno stvorenje upućuješ i vježbaš u pažnji. Ne žali 
vremena u taj plemeniti posao potrošena. Blagoslivat će tvoj 
trud plodovi onih, koje naučiš pažnji. Vidjet ćeš, da oni, koji ti 
se činjahu nenadareni ili čak nesposobni, da nešto nauče ili shvate, 
kako poslije vježbanja od nekoliko dana ili mjeseci postaju kao 
preporođeni za svaki duševni trud; kako je njihovo govorenje 
i vladanje drukčije. Od mušica smetalica, eto ti pčela radilica! 

XV. Čitanje. 

Od svih prijatelja duševnoga, umnoga života i rada Čut ćeš 
da hvale i preporučuju čitanje; nazivlju ga najmilijim prijateljem, 
koji nikada ne ostavlja i uvijek koristi. Dobra je knjiga mnoge 
preporodila: bila im majkom i ocem, braničem i vodičem ; neki 
čak kažu, da ih je knjiga spasila od propasti i navela na put 
kreposti ; nekima otkri ovu ili onu zakopanu sposobnost, za koju 
sami ne znadoše : drugi je opet drže i pod blazinjom, da je mogu 
prihvatiti, Čim se probude; u njoj vide svoju sreću, mir i zado- 
voljstvo. Svi kulturni narodi nastoje, da knjiga postane svakome 
pristupna, jer kažu, znanje je sunce, koje ima da grije svakoga, 
a to sunce raznosi knjiga. Prosvijetljene države hoće, da svaki ! 

njihov član zna čitati i takme se u otvaranju pučkih škola; ponosi 
se svaka, u kojoj ima manje analfabeta. Tko ne drži jednim od 
najblagoslovljenih izuma — štampu ? Sto bismo mi danas bez J 

nje ? Tk'o bi nam bio sačuvao djela književna onih velikana sta- 5 

roga. srednjega i novoga vijeka do danas ? A današnje književne 
tvorevine kolikom se brzinom rašire od istoka do zapada, od juga j 

do sjevera! Jučer Američanin naštampa znamenito djelo, a mi ga 
danas u prijevodu čitamo! Njegova jedna ili druga misao klica v 

je, sjemenka stotinama drugih misli Evropejcu, a Evropljanina opet 
Američaninu! Štampom — knjigom kao da smo svi u jednu dvo- 
ranu preneseni, gdje možemo svi nazočivati predavanju nekoga 
stručnjaka-učenjaka ih uživati u djelu pjesnika-umjetnika. Malom 
prištednjom možemo sakupiti lijepu knjižnicu poučnih, zabavnih 
djela, da u časima odmora mnogo i mnogo naučimo i duševno 
se zabavimo. Ošinu li nas sudbina, izda li nas prijatelj, dodija li 
nam prevrtljivost i glupost, pobjegnemo u svoj zakutak i razgo- 
govaramo se s najboljim utješiteljem i najvjernijim prijateljem — 
s knjigom! Nastani tmurni, zimski dani; vani kiša i vjetar, a ti 
s njom u ruci prođe satove zabave i nauke, mira i zadovoljstva. 

Sto bi bez nje? Skitao se, dangubio na štetu sebi i drugome. 

No kad si se s njome zbilja sprijateljio, za te i prestade skitanje 
i dangubica i ljenčarenje, tri najljuća neprijatelja napretka i kre- 

posna života. Pa da nemaju pravo oni, koji knjigu obasuše i oba- 
siplju najmilijjm i najljepšim ukrasnim pridjevima? 

A kome da bude knjiga milija nego učeniku? Nije li mu 
ona i najkorisnije pomagalo, da upotpuni znanje, što ga u školi 
nije moguće potpuno naučiti? Gdje će đak naći bolju dopunu poče- 
cima i temeljima školskih nauka nego u knjigama, koje se bave 
istim predmetom ? Koja mu drago škola daje učeniku početne, 
temeljite spoznaje i uči ga, kako će učiti. Kroz kratko trajanje 
škole, i radi mnoštva predmeta, nije moguće više od škole ni 
zahtijevati. Ona daje temelje i kaže, kako ćeš graditi. Pa što da 
ti da više ! Sada nestaje tvoj posao : ili nastaviti sam, ili izgubiti 
onu blagodat, koju si sticao 5 ili 7 ili 8 godina. Je li sumje, na 
što ćeš se odlučiti? To bi bilo isto kao da ti netko stavi zalogaj 

0 usta i kaže ti, kako se hrana žvače i guta, a da ti se tijelo 
mogbude razvijati, a ti se zadovoljiš samim tim zalogajem i ne 
staraš se više sam, da pribaviš hrane za uzdržanje života! Ti si 
počeo duševnom hranom pitati svoj duh u školi, a kada izideš 
iz nje, red ti je, da sam nastaviš pitanjem, t. j. samoobrazovanjem, 
koje ti donosi čitanje. Ali, vjeruj mi, ti ne ćeš to učiniti, ako se 
još sada ne priviknu, dok griješ školske klupe. Tko se ne priviknu 
za đakovanje čitanjem proširivati svoje znanje, ne će lako ni po- 
slije sprijateljiti se s knjigom. Gledat će samo da nauči i zna ono, 
što se zahtijeva za ispite, da nabuba ono, što mora znati, da 
dobije jedno ili drugo mjesto. Cim on dobi svjedodžbu, čim se 
on dočepa mjesta, zbogom, knjigo! Bog je spasi, goro, pasi! 
Puste li sreće onome staležu, u koji se taković uvali ; velike li 
koristi od njega domovini, društvu, državi ! 

Izmotavanje mnogih đaka, da im nedostaje vremena za či- 
tanje, jer da imaju mnogo učiti, lažno je zavaranje samoga sebe. 
Najobičnija je pojava, da najviše čitaju najmarljiviji učenici, koji 
nikada ne zakoračiše nepripravni u školu, a oni, koji nemaju vre- 
mena za privatno čitanje, nemaju ga obično ni za učenje školskih 
predmeta. Tko je zbilja marljiv i željan nauke, taj će naći vremena 

1 za jedno i za drugo. Ukinut će iz svoga rasporeda smucanje 
po ulicama, čevrljanje s onima, od kojih ne može ništa dobro ni 

čuti ni naučiti, prikratit će suvišno spavanje, pa eto ti vremena 
na pretek. Bit će ih i takovih, kojima ne osta vremena za učenje, 
jer potroše slobodno vrijeme u čitanje. Ni to nije u redu, jer ne 
vrše prvu svoju dužnost, koju zanemariše radi lagodnosti ili vrlo 
krive pretpostavke, da im je suvišno učenje, kada se bave či- 
tanjem Takovi grade zgradu svoga duševnoga života na pješčanoj 
zakopini ! Ostat će kroz cijeli život bez temeljnih i stalnih po- 
četnih spoznaja, koje kasnije nije moguće naučiti. Ima nešto, što 
se samo u pučkoj školi mora naučiti, jer poslije za to ni vremena 
ni sposobnosti. Tko se na pr. u toj školi ne nauči mekanički, 
logički i estetski čitati, ne će kasnije nikada! Srednja škola nije 
za to, da te uči čitati, niti je sveučilište za to, da ti daje početke 
znanja, koja si imao steći u srednjoj školi. Početke znanja, interes 
za naukom i način, kako ćeš se dalje sam obrazovati, valja to 
sve da stečeš u školi. Učenjem školskih predmeta stičeš i spo- 
sobnost, da se možeš korisno baviti čitanjem, jer školska obra- 
zovanost usposobljuje te za razumno i kritično čitanje; izoštri u 
tebi ukus izbora obogativši tvoj um etičnim, logičnim i estetskim 
pojmovima. Bez učenja školskih predmeta, teško ćeš doći do bla- 
godati razumna i korisna Čitanja, a bez čitanja opet ostat ćeš 
jednostranom duševnom sirotom kroz cijeli život. Učenje s či- 
tanjem potpomaže se i upotpunjuje kao malo koja druga stvar 
na svijetu. 

Jesi li to dosada opazio ? Ako nijesi, počni odmah bez 
otezanja kušati. Plod će ti kazati, da li rekoh istinu. 

* * 

* 

Niti je zlato sve, što sja, niti je sve dobro, što je naštam- 
pano. Dobra je knjiga najveća dobročinka, a rđava najveća zlo- 
činka. Kako god pametni ljudi obasiplju hvalama dobre knjige, 
tako isti ljudi baciše proklestvo na rđave knjige. Tko bi jedno- 
strano i na prečac sudio štetne posljedice izuma štampe po zlim 
knjigama, koje otrovaše tisuće nevinih duša, došao bi do pogrje- 
sna zaključka, da je štampa — otrovna zločinka. Proturi ona 
badnje otrova i hambare kukolja, ali samli i brodove najzdravijega 

brašna i proli potoke najsvježijega napitka. Stotine blagosivlju 
knjigu, stotine proklinju knjigu ; kako se tko na koju namjeri. 
Čim se čovjek nauči čitanju, izloži se pogibli, da ga zločinka 
zaveda i pokvari, ili ga dobročinka usreći. U toj si pogibli i ti ! 
Vreba na te svodilja, koje još ne poznaješ; zove te namiguša naj- 
zamljivijim naslovom, najzovodljivijim ruhom, a zaražene joj krvi 
i otrovna zaduha ne osjećaš, dok se i sam njome ne otruješ ! — 
Odonud dobročinka, skromna naslova, valjda u siromašnu ruhu, 
a zdravom krvlju i miloduhim dahom, svojom vanjštinom ne mami 
te, jer sliči onoj iz škole poznatoj, i ti mimo nju prolaziš s pre- 
zirom! Prevari te naslov, a prevara bijaše kobna po te! 

Kako da se snađeš? Blago tebi u tim godinamal Sad je 
svatko duševan i pam 'tan za te. Tko te stariji ne će savjetovati, 
što je za te, a što nije za te? Imaš svoje učitelje i uzgojitelje; 
imaš u školi svoju đačku knjižnicu. Ne uzmi u ruke knjige bez 
savjeta tvojih nastavnika ili roditelja, ako su obrazovani i bave 
se knjigom. Hoće li tvoj otac, tvoja majka, tvoj uzgojitelj, kojem 
te Bog i roditelji povjeriše, dati tebe u ruke samokres, da se 
ubiješ? Hoće li oni uzeti za te odgovornost pred Bogom i lju- 
dima? Možeš li pomisliti, da će te savjetovati na čitanje nečega, 

što bi moglo biti uzrokom tvojoj moralnoj propasti ? Ako i u 

kojem savjetu, to osobito u savjetu o izboru čitanja, hoće ti se 

savjetnik i obrazovan i iskusan i savjestan. Tu se radi upravo o 
velikoj stvari zbog sudbonosnih posljedica. Sto je lakše i pri- 
rodnije tebi nego uzeti knjigu i čitati? Tko te može uvijek nad- 
zirati, što ti čitaš ! Pa neka ti zabrane i pripele, da to ne čitaš, 
podžeći će zabrana radoznalost, i ti ćeš naći vremena i mjesta 
da proštiješ upravo ono, što drugi ne bi htjeli, da čitaš. Tu moć 
zabrane postaje baš — nemoćna. Ti si pročitao, što si htio ; 
učinio si, što nijesi smio ; time si već povrijedio svijest posluš- 
nosti i počeo se privikavati kriomčarenju, krađi , a i laži, jer ćeš 
sutra iz straha pred kazni, zanijekati da si to čitao. Eto već 
klice beznačajnosti! A čemu te nauči ona rđava knjiga? Po 
svoj prilici kojoj strasti ili mani, za koju ti ne znađaše ! Ili barem 
nađe lukavo i zavodno opravdanje kojoj svojoj mani, koje se 

valjda prije stiđaše! Mlad si, neiskusan si. Ti još ne možeš ra- 
zabrati u svemu istine od laži. U tebi još nije izgrađena stalnost 
karaktera; nemaš tvrdih načela; može te zanijeti svaka krilata 
riječ, svaka lukavo skovana a lukavije napisana rečenica. Kao što 
nije još tvoj fizični sustav jako i čvrstvo izgrađen, da možeš 
podnijeti led i vrućinu, glad i nespavanje, teški teret i napore 
poput čovjeka u 25. ili 30. godini, tako ni duševna tvoja snaga 
nije jaka, da podnese napore logičkog i kritičnoga umovanja pri 
ispitivanju i prosuđivanju svega onoga, što čitaš. Pridodaj k tome, 
da su sada tvoji nagoni u cvatu i naponu, da sok tvoje mlade- 
načke energije ključa i vre, pak je dosta i iskrica, varnica, da u 
tvojoj duši nastane požar strasti jedne ili druge, koji će te izgo- 
rjeti u prvom cvijetu tvoje mladosti. A jesi li ti za to na svijetu, 
da u popoljku izgoriš ili da se razviješ u bujan cvijet, koji će 
mirisati rodu i domovini?! 

Radi velike lakoće, kojom možeš doći do najgorega druga 
— rđave knjige, radi kobnih posljedica, koje ti neminovno sprema 
rđava knjiga: zabrani ti sam sebi pristup do nje ili njoj do sebe, 
pak se ti spasi u najpogibeljnijoj dobi od najzavodnije zločinke. 
To valja da sam odlučiš, jer se radi o tebi samome! 

* * 

* 

No i knjige, koje smiješ ili čak valja da čitaš, mogu ti biti 
štetne, ako ne znaš da ih čitaš ! Koliko i zreliji ljudi — po go- 
dinama! — ne znadu čitati, a nekmoli mladići! Citati i čitati 
velika je razlika. Sve čitaoce na svijetu možeš podijeliti u dvije 
skupine: jedni čitaju — da čitaju; da im prođe vrijeme; ljen- 
čare kao kod kojega mu drago tuđega pripovijedanja, samo da 
oni ne govore ; primaju tuđe misli bez vlastitoga promišljanja, 
samo da ne treba njima misliti; ne pitaju pisca, je li to tako? 
Nijesu li ti štioci jednaki prostome pučaninu, koji na Božju vjeru 
vjeruje svemu, što je napisano, jer je napisano ! No pučanina 
možemo i opravdati, jer on uopće poznaje i vidi knjige u crkvi, 
iz kojih mu svećenik pjeva ili čita sv. evanđelje, pak ne može ni 
pomisliti po psihološko aperceptivnom zakonu, da knjiga može 

imati nešto lažno ili ružno. Ali obrazovan čovjek, čim uzme knij- 
^u u ruku, valja da postane nekaki Toma sumnjivac ili barem da 
hladno dočeka toga neznanovića, pak da svaku njegovu i mjeri i 
sudi i prosuđuje. Valja da postane donekle sudac i knjige i samoga 
sebe; knjige, jer ne zna, što je i tko je, dok je ne upozna; sebe, 
da li je za nj, je li mu korist da je čita? Odgovara li zbiljnosti, 
što pisac piše; je li to i to mogao ljepše, ožetije reći; kakav 
mu je jezik, kakav stil? 

— E — onda se hoće priprave, pređašnje obrazovanosti, 
da mogu čitati, kako ti hoćeš ! 

— To mi i bi na vrhu jezika! Nije li već tvoje učenje u 
školi, nije li birano čitanje s tvojim nastavnikom hrvatsk )ga je- 
zika preko određenih satova za to, da stečeš neki ukus, po 
kojemu ćeš kasnije i sam znati da biraš? Čitanje odlomaka iz 
ponajboljih hrvatskih pisaca, čitanje kasnije iz latinskih i grčkih 
klasika i u hrvatskom prijevodu, pa iz modernih (njemačkih, ta- 
lijanskih čak i francuskih prvaka) ima da te uputi i nauči, što 
ćeš i kako ćeš Čitati. Škola je i duševan učitelj za to, da te 
nauči čitati; škola je i tvoji nastavnici, da te savjetuju spočetka, 
koje ćeš knjige u ruke uzeti. Kad se ti na med naviče, ne će ti 
lako svako voće slatko biti ; kad se ti nameči na bistricu vrutka, 
ne ćeš iz svakoga potoka vode crpsti. 

Mana je obična u tvojim godinama: brzo čitati. To izbjegni, 
jer na brzu ruku čitati, letjeti od stranice do stranice, isto je 
kao i — ništa ne čitati ! Ne osvrći se na budalaste hvale tvojih 
drugova, da su tobože u mjesec, dva pročitali pet ili deset 
knjiga. Upitaj ih : što su upamtili ? Neka ti pametno pripovjede 
i sami sadržaj! A je li to dosta? Nikako! Pametno i po vla- 
stito dobro korisno čitanje zahtijeva onu veliku vrlinu : sabranost 
duha ili pažnju. Sabrano pročitanih pet stranica više vrijedi, ne- 
goli rastreseno pet debelih svezaka. Sabranost te čini da upamtiš 
sadržaj, da se obogatiš mislima i iskustvom, koje će ti služiti za 
ozbiljni i pogibeljni put kroz život ; ona će te uvježbati da za- 
pamtiš ili pobilježiš u svoju bilježnicu važnije i za te korisne 
rečenice, nove riječi ; ona će te ponukati, da i ti počneš onako 

nešto sastavljati ! U dobrim knjigama - — a o tima mi i govorimo 

— naći ćeš sve to i mnogo više, samo ako skupljeno i pola- 
gano čitaš, ako čitaš za to, da nešto naučiš, a ne radi toga, da 
samo čitaš. Pročitaj na godinu tako jednu ili dvije, knjige, pak 
će ti više vrijediti, nego da si ih prelistao i trkimice pozobao 
pedeset. 

U tvojim je mladim danima još jedna mana: radije čitaš 
novele, romane i pjesme, negoli poučna štiva. A nijesu ti mrske 
ni političke novine ! — ~ Uopće ti malo prije ozbiljno napomenuh, 
da ne uzimlješ a ruke privatno štivo bez savjeta pametnih i sa- 
vjesnih, a sada ću te i zamoliti radi tvojega dobra, da ne čitaš 
mnogo beletristike (ili lijepe knjige) nego da biraš od preporu- 
čenih opet samo biserje. Lijepa je knjiga za to, da te zabavom 
oplemeni, uzgoji : učini čovjekom ćudoredne značajnosti. Za to je, 
da izoštri tvoj ukus u prosuđivanju onoga, što je lijepo, da te 
stvori: estetično-etičnim bićem (lijepim i dobrim karakterom). 

Budi u tome prava pribirika: od dobrih — najbolje, od lijepih 

— najljepše! Ne bi li sutra, da te povede otac u dućan, neka 
izabereš sebi odijelo, koje hoćeš, odabrao i najbolje i najljepše? 
Pa i pravo je ! Kada ti ono ima čuvati i resiti tijelo, neka bude 
što valja ! Nije li i knjiga za to, da čuva i resi tvoju duh, tvoj 
um, srce i volju, a što je još više, da te uputi putem života, koji 
te čeka i mnogo od tebe zahtijeva? Pa je li onda gubiti vre- 
mena u srednje, pa i u same dobre, kada možeš birati najbolje ? 
A kako ćeš? Reci otvoreno savjesnu savjetniku: hoću najprije 
najljepši hrvatski epos, najljepšu i najbolju dramu i t. d , kojoj 
priznaje obrazovani svijet prvenstvo i po sadržaju i po obliku ! 
Ako nijesi još dozreo, da to najbolje pročitaš, zahtjevaj, što je 
za tvoje godine najbolje, a ustrpi se za ono drugo, kada do- 
zriješ. 

Umjetničko djelo u knjizi valja da je prvoga reda, ili nije 
za čitanje! Valja da bude i početnika i njihovih pokušaja, a 
bilo je i bit će, dok bude svijeta, i srednjih i loših tvorevina ; 
ali jesi li ti za to, da ih čitaš, gubiš u njima viijeme, kvariš 
ukus estetski i etički ? 1 gavrana i vrapca ubrajaju u ptice pje- 

viče! Hoćeš li radi njih poći u gaj, da slušaš njihovo — pje- 
vanje, ili ćeš u vrt, da slušaš slavuja!? 

Imamo, hvala Bogu, u hrvatskoj knjizi biserja i po sadržaju 
i po obliku među priličnim mnoštvom lijepe knjige, pak je sveta 
dužnost osobito onih, koji su ti učitelji tvoga materinskoga je- 
zika, da ti to biserje otkriju, a tebi je kao budućem čovjeku i 
Hrvatu dužnost, da to najprije proštiješ po onim napucima, koje 
ti spomenuh. Nauči i naizust, što ti se najviše sviđa ; ne će ti 
biti na odmet ; zabilježi lijepe misli, krasne rečenice i nove, do- 
tada nečuvene riječi, u bilježnicu. Ne pitaj se i ne muči se mi- 
šlju^ koliko si prostio na semestar, u godinu, nego kako si prostio! 

Dođosmo i do čitanja političkih novina ! Cesto se puta na- 
mjerili na školsku mladež, koja se čudom čudila, što joj zabra- 
njuju čitanje novina. Držaše kao da je to napadaj na njezinu 
rodoljubnu svijest. Umovanje njeno bijaše otprilike ovo : gdje 
ćemo doznati, kako se narodna prava brane? Koji su borci na 
poprištu za domovinske amanete, koje li varalice, izdajice domo- 
vinskih svetinja? Tko će nam kazati sutra, kada dovršimo uče- 
nički život, kojoj ćemo stranci pripadati, jer ne upoznavši, koja 
je na pravom, koja li na krivom putu, lako da pristanemo uz 
onu, u koju prije zapanemo, ili koje nas pristaše za sobom po- 
vuku. Ne učiniše li nam najveću nepravicu, ne ostavivši nam 
slobode, da čitamo novine političke, koje bi nas bile pripravile 
za tako važni korak u budućem našem vladanju prema rodu i 
domovini ? ! 

Eh — kada bi političke novine imale zadatak, da se za 
vas staraju, kao otprilike pedagoška znanost, onda prestadoše 
biti ono, što jesu, a prometnuše se u pedagoško-uzgojne — li- 
stove! A to nije nijedna politička novina pod kapom nebeskom. 
Poštene i ozbiljne političke novine imale bi biti: neustrašivi borci 
najsvetijih rodoljubnih ideala; valjalo bi da budu uzgojiteljice 
najzanosnijega pomlatka za sve ono, što je dobro, lijepo i po- 
šteno; valjalo bi, da ne izlaze za se i svoju stranku, već za 
dobro, napredak, procvat tvarni i umni jednoga naroda ! Daj mi 
takove novine, a ja ću se prvi na te okositi, ako ih ne budeš čitati ! 



Ali uzmimo koje mu drago novine na svijetu, pa sve da ih 
pokrenuše najplemenitiji ljudi za najplemenitije ciljeve, one su 
uopće glasila, otkucaji i odboji neke političke stranke, ili poje- 
dinih ličnosti, a služe im za obranu vlastite siranke i njezinih 
interesa i ciljeva, dok u isto vrijeme tvrđave su — jače ili sla- 
bije — da zapucaju na protivničku stranku, kada im hoće da 
pomrsi ciljeve ili uništi interese. Svaka od njih dokazuje, da je 
na pravome putu, a sve druge, koje se s njome ne slažu, da su 
na stramputiei. Svaka, da primami što više čitalaca i pristalica, 
jer su mnoge i čisto novčano-spekulativna poduzeća, popušta i 
laska strastima mogućnijih i imućnijih potpornika, otvara im svoje 
stupce, neka šibaju perom po protivnicima. — Kad ne bi bilo 
tako, tada bi u svakom narodu bile dovoljne jedne novine, ili 
neka ih i više, sve bi služile jednom cilju: dobrobiti cijeloga 
jednoga naroda, pak bi se mogle natjecati u dobru, trseći se 
svaka, da što prije dođe do domovinskih ideala. Onda nijedne 
ne bi gubile hartije i crnila, da ocrnjuju, sumnjiče, vrijeđaju 
svoje protivnike, jer bi im protivnici politički bili zapravo tak- 
maci, tko će više i brže pomoći domovini ! Pa bi li to bili pro- 
tivnici? Ne bi, nego štovaoci jedni drugih; davali bi dobar pri- 
mjer jedni drugima; poticali jedni druge! Može li u obitelji, gdje 
svi njezini članovi stiču, a nitko ne razmeće, biti mržnje i ocr- 
njivanja? Bit će natjecanja i ploda! A netom se braća posvade, 
eto rastjecanja i podjelbe, jer će svaki raditi za se. Nestade 
skrbi i truda za opće imanje i stanje, čim se svaki zauze za 
svoju posebnu kuću i imutak. 

Među tolikim brojem novina, koje zastupaju svoje političke 
interese, a sve kažu, da misle samo za domovinu, reci mi, kako 
ćeš da se snađeš? Gdje je tebi vremena, da sve čitaš, kada ti 
ono jedvo doteče za nauk i privatno, izabrano čitanje ! Ako 
hoćeš, da sam svojim razumom prosudiš, koje imaju pravo, pak 
da uz njihovo političko mišljenje pristaneš, treba da barem naj- 
važnije pomnjivo čitaš. A koliko ti odnese vremena! Sto ti osta 
za učenje! — Čitaš li samo jedne, postade slijep pristalica, ćorav 
sljedbenik Bog zna čijih stopa: misliš, kako one hoće; držiš 

poštenjacima one ljude, koje te novine poštenim okrstiše, a ne- 
poštenim one, kojima tvoje novine poštenje ocrniše ili oteše. Sto 
budu odrješitije i slobodnije lagati — zakrabuljene bajagi pošte- 
njem i svetim gnjevom! — ti još poletarac i bezazlen, povjerovat 
ćeš im još više, podžeći će te mladenački žar za njihovim razla- 
ganjem. Ti se svađi sa svakim, s kojim su one svađene; ti već 
psuješ ljude, koje ni ču ni vidje, niti tebi (a valjda i nikome na 
svijetu ni: crne ti oči u glavi — ne rekoše); ti posta neprijate- 
ljem svojoj braći po jeziku i krvi, ti već brusiš mač na njih! A 
zašto, mlad junače!? Ne ćeš li se sutra, kada upoznaš one ljude, 
kada pogledaš svojim očima istini u lice, stidjeti samoga sebe ? 
Ne dogodi li se obično mladim ljudima, da mijenjaju stranke i 
političke nazore, kako stignu u koji grad, kako ih koja skupina 
vikača saleti i zaokupi ! 

Tebi je: ili pratiti sve naše političke novine, a onda s knjigom 
i naukom u peć; ili te je privezati se uz jedne, a onda postade 
ćor-kasalo tko zna čijih kola ! — Biraj ! 

Ti valja da se pripraviš, uzgojiš i obrazuješ, a da uzmogneš 
čitati političke novine. Kako tebe škola pripravlja za umno, ko- 
risno i plodonosno čitanje uopće, tako valja da te pripravi na- 
pose i za čitanje vrlo škakljiva čitanja: političkih novina. Ja ti 
nešto natuknuh, što su i zašto su one, pak sam uvjeren, da ne 
ćeš biti toliko lakouman, da radi takova čitanja, pregoriš učenje 
ili postaneš krpom tko zna čijoj haljini, nego ćeš se prihvatiti 
odlučnije učenja školskih predmeta, čitanja poučne knjige, pro- 
brane usgojno-zabavne knjige hrvatske, koje će te sve zajedno 
uputiti i obrazovati, kako ćeš kasnije, kada dorasteš javnome 
političkom životu, biti sposoban da čitaš i novine. Dotle pusti, 
taj za te sumnjivi posao, dokonim ljudima i onima, kojima je to 
zanimanje i zanat. 

Da — ali ti ostah još nešto dužan ! Ne kazah ti, kako ćeš 
se pripraviti za tvoj budući rodoljubni rad ; u koju ćeš stranku 
pristupiti, koji ćeš politički pravac prihvatiti ! Ti si od mene to 
očekivao, jer tvoja mlada duša gori od ljubavi za svetu grudu, 
koja te rodila, za slatku riječ, kojom te majka u kolijevci tetošila. 

Dao Bog, mladi prijatelju, da ta tvoja sveta iskra postane 
plamenom, koji će i grijati i rasvjetljivati sve ono, što je za 
dobro, procvat i najsretniju budućnost tvoje domovine i mate- 
rinske nam riječi! Da to postaneš, evo ti moje. — Počni se 
odmah, i to odmah danas, pripravljati za uzvišeni poziv, koji te 
čeka u životu. Ti proklija u divnoj bašti, koja treba ljudi, da je 
ljube najzanosnije, da je brane najbjesnije, da je obrađuju naj- 
pregornije, ako će da postanu dostojnim da u njoj žive i u njoj 
počinu. Ta je bašta tvoja domovina, a da li ćeš je smjeti zvati 
svojom, stoji do tebe. Ako se u mladim godinama privikneš, da 
ti je ta bašta samo za to, da se u njoj toviš i gojiš i u njoj 
planduješ, poput četveronožnih stvorenja, onda niti je tvoja niti 
će tvojima ostati. Ako se već sada naučiš, da živiš samo za se, 
a ne za cijelu baštu i njezino svako stablo i svaki listak na 
stablu, ne okusi ti ni slasti značenja : čovjek, ni svetosti riječi : 
domovina. Tko se pripravlja da postane čovjekom rodoljubom i 
desnicom junačkom domovini : tomu je u mladim godina navik- 
nuti se na vršenje dužnosti (kod tebe: učenje i pokoravanje 
školstim dužnostima) ; tome je zarana odreći se lijenosti, rastre- 
senosti, dangube; tome je vježbati se u svim građanskim krepo- 
stima (čednosti, skladnosti i pristojnosti ; poštovanju prema sta- 
rijima; Ijubeznosti i susretljivosti prema vršnjacima i mlađima; 
izbjegavanju pravdanja, vrijeđanja, zadirkivanja) ; tome je da se 
očeliči još na školskim klupama u ovome : živjeti i umrijeti za 
dobro domovine. Takovih pripravnika treba tvoj narod. Deseto- 
rica tako pripravljena više vrijede domovini nego tisuće i mi- 
lijuni pukih brojka, koje su za to tu, jer tu nikoše i dobro im je. 
Ne gleda se, koliko jedan narod broji, nego koliko vrijedi. Koja 
korist, da nas je stotine milijuna Hrvata, ako nijesmo ljudi. Sto bi 
nam Hrvati za to, jer su rođeni u hrvatskim zemljama, ako ne- 
maju svijesti i dostojanstva ljudskoga! Prije čovjek: sviješću, 
obrazovanošću, umom, srcem i voljom — a onda mi postani 
Hrvatom i stupi u stranku. 

Tebi je prije svega postati čovjekom u potpunom smislu 
riječi, a postat ćeš, ako hoćeš, da se savjesno i ustrajno vježbaš 

u vrlinama i krepostima, koje ti navedoh. Je si li odlučio i ostati 
čovjekom, što možeš onda drugo postati po narodnosti nego 
ono, što jesi? Kad si ti obrazovanošču i ćudorednom značaj- 
nošću dopr’o do dostojanstva sv jesti čovjeka, što ćeš biti drugo 
nego Hrvat ! U koju ćeš ti onda stranku, kazat će ti tvoj um i 
tvoje srce, a ne će političke novine! Pripravi se ti za čovjeka- 
Hrvata, pak ćemo mi lako za sve političke stranke i njihove 
novine! - — Uči i slušaj; oplemenjuj se i trijebi svaku manu i 
strast, čim ti se pojavi; odriči se svojih lagodnosti za korist, 
sreću i dobro tvoga bližnjega najbližnjega — - tvoga naroda: i 
eto tebe sutra, kada ostaviš školske klupe, razumna i obrazo- 
vana, odlučna i krepka značajem. Tako se ti pripravi najprije za 
čovjeka, pak drugo ne možeš biti nego Čestit Hrvat i vrijedan 
član domovine i države. Onda ćeš ti biti gospodarom novina ili 
još bolje: bit ćeš nad novinama i nad strankama! Kad Hrvatska 
bude imala dosta takovih sokolova, bit će sve to manje suvišnih 
stranaka, a sve to viša i to jača množit će se stranka čestitih i 
pregornih ljudi za — Hrvatsku i cjelokupnu državu. 

Eto ti priprave za tvoj budući rodoljubni rad i ujedno 
spreme, da uzmogneš birati, u koju ćeš stranku ! Bez takove 
priprave, bit ćeš lutka u. tuđim rukama, sebi na poniženje, dru- 
gima za šprdnju. 

XVI. Materinska riječ. 

Među najjača sredstva, koja će te najbolje pripraviti za 
budućega čelik-rodol'uba, jest tvoj lijepi, bogati, skladni i zvučni 
jpzik hrvatski! Po njemu postaješ svijestan, da si baštinikom i 
posjednikom one svete grude, što se domovina zove; po njemu 
se osjećaš bratom i članom one junačke zajednice, što se hrvat- 
skim narodom nazivlje; po njemu ti srce ponosnije i zanosnije 
zaigia, Kada dozna, da je on stvorio ono bogatstvo narodne epske 
i lirske pjesme, pripovijetke, poslovice, zagonetke; ponos ti nadme 
giudi, kada spoznaš, da si potomak onih umnih velikana, koji 
tamo od četrnaestoga vijeka do danas, u njemu, u tvom slatkom 
jeziku, pjesmu umjetnicu pjevaju, knjigu prosvjetnicu pišu : kada 
prostiješ, da njime „carevi carevahu i banovi banovahu"! 

A čime se razlikuješ od drugih naroda na svijetu? Po 
čemu znaš, da si „bus poseban u naroda silnoj smjesi"? Tko ti 
kroz vijekove tame i borbe, krvi i bijesa, sačuva ime, da se ne 
izgubi u moru naroda i plemena ? A što poticaše tvoje djedove 
i oce, da kao lavovi ostanu svoji na svojemu ; da postanu be- 
demom Evropi u dane najstrašnijih oluja i zamaha, potresa i pu- 
stošenja? Tko je i danas nada naša, utjeha jedina, zalog bu- 
dućnosti naše ? On, jezik hrvatski! — Dok njega budemo štititi, 
njime se svugdje ponositi, od njega, kao od najvgće svetinje i 
najdi agocjenije baštine, nikada i nigdje ne zazirati; dok ga bu- 
demo — kao oko u glavi — Čuvati od tuđe natrune, uvrjede ili 
poniženja; dok ga budemo proučavati, obogaćivati: dotle će i 
nas biti, pak neka najžešći udarci sudbine nad nama zavijaju kao 
bijesni vuci; pak neka grom i oluja svemirom drma; ostat ćemo 
uza nj i s njime zdravi i potpuni, jer je on ona sila, koja narode 
cmi narodima, koja narode uzdrži narodima. — Bez njega niti 
ijasmo, niti jesmo, niti će nas biti. Na njemu nam je sagrađena 
prošlost, pak ako se jezika odrekosmo, zakopasmo svoju povijest, 
od rekosmo se svoje budućnosti. Hoćemo li zakoračiti u bolju 
budućnost negoli nam bijaše prošlost: njega ljubimo, za nj živimo 
1 z a nj umirimo ! 

A je li naš jezik dostojan, da ga toliko ljubimo, da se 
njime toliko ponosimo, u nj toliku nadu polažemo ? 

Jest! On po rodu pripada onoj velikoj i slavnoj porodici 
jezika, što je zovemo obitelju indoevropskom, a jedni joj sinovi 
ostadoše u Aziji (Indijci, Iranci s perzijskim, kurdijskim i afgan- 
skim jezicima, pa Armenci po Aziji i nekim evropskim stranama), 
dok drugi raširiše se po cijeloj Evropi. Jednima ime: Slaveni 
(Rusi, Bugari, Hrvati, Srbi, Slovenci, Poljaci, Cesi-Slovaci — i 
lužički Srbi), drugima: Germani (Nijemci, Englezi, Nizozemci, 
Danci, Švedi, Norvežani, Islanci i Fararci), trećima: Romani 

(Francuzi, Talijani, Španjolci, Portugizi i Rumunji, Ladini i Fur- 
lani), četvrtima : Kelti (žive po Irskoj, Škotskoj, u Walesu i Bre- 
tagni), petima: Litavci (po jezika najsrodniji Slavenima, a žive što 
u Prusiji, što u zapadnoj Rusiji, a srodan im je i letski jezik po 
Livlandiji i Kurlandiji), šestima Arbanasi , a sedmima Grci. Nije li 
nam jezik hrvatski brat stare i velike porodice ! A najbliži mu 
plemenjaci: stotine milijuna Slavena, koji se diče opet najboga- 
tijim, i ako mrtvim, jezikom starim-slovenskim. Taj jezik spasiše 
nam sv. braća Ciril i Metod još iz devetoga vijeka, kadno do- 
đoše k Slavenima moravskim, da ih privedu Krstovoj vjeri, pak 
im izumiše i prvo slavensko pismo (glagolicu). Tako su njih 
dvojica prvi naši prosvjetlitelje, a ujedno i spasitelji jednoga je- 
zika, koji u znanosti jezikoslovnoj svih evropskih jezika vrijedi 
koliko i sanskrt (najstariji, u knjigama sačuvani, indijski jezik). 

Kad je on brat tolikih plemića i vitezova po Evropi i Aziji, 
je li i on sebi osvjetlao lice kroz vijekove ? Može li vedra čela 
i ponosita pogleda stupiti u kolo svoje braće? I kako, vesela mu 
majka ! I ako mu bilo, može biti više nego ijednome bratu, mačem 
i kopljem — a najviše junačkim prsima — braniti svoje, i ako 
ga nevjera i nasilje podmuklo s latinskih žala pecali; nađe on 
vremena, da stotine tisuća stihova gudalom izvije iz duše pučanina 
i pučanke : divno naše narodno pjesništvo, kojemu se cijela obrazo- 
vana Evropa divi, proučava i uzorom umjetnom pjesništvu postavlja; 
prišanu on od usta do usta onu bogatu prozu, što nam do danas uzo- 
rom i maticom klasična stila : jasnoćom, jezgrovitošću i ljepotom. 

Dok usmena, narodna, književnost uz šestopar i jatagan 
jezik nam dojila, njihala, povijala, branila, sačuvala i junačkim 
pašom opasala, dotle naša knjiga umjetnica, čim je od nasilja 
odahnula, čim se mira dokopala: proklija, procvjeta po Dalmaciji, 
Bosni, Hrvatskoj i Slavoniji. Tek se pomolio u Italiji preporod, 
imenom humanizam ; tek po Evropi prosuo zrake duševnu po- 
kretu, eto našega jezika, da zaigra kolo prosvjetno, svojim glasom 
i svojim skokom. Dubrovnik zabigliše Siškom MenČetićem i Đorom 
Držićem , a Split prihvati Markom Marulićem, ozva se Hvar Ha- 
nibalom Lučićem i Petrom Hektorovićem, a priojknu Zadar Pe- 
trom Zoranićem , Brnom Karnarutićem i Jurjem Barakovićem. 
Pritisnu odmah slavujevo gnijezdo u Zadru, Hvaru i Splitu pre- 
komorski kraguj i prekinu pjesmu, ali srećom osta slobodna vi- 
linska dubrava, pitomi Dubrovnik. Državnom razboritošću, trgo- 
vačkom poduzetnošću, otpornom smjelošću, osta on morska klisura 
protiv bure i oluje, nanese zemlje plodnice na hrid, a iz nje niče, 
zalijevan znojem velikih duhova, cvijet miloduhi naše knjige 
umjetnice našega jezika. Nema književne struje u tada najkultur- 
nijoj zemlji — Italiji, a da u Dalmaciji, a osobito u Dubrovniku, 
ne nađe odjeka, a što je još po naše stare časnije, to oni, premda 
učenici naprednijih, ipak ih u koječemu natkriliše. Eno već Hekto- 
rović ispjeva idilski ep, kakova u ono doba Italija nema. „ Ribanje 
i ribarsko prigovaranje “ vjerna je slika, realni je opis ribarske 
idile, pak je naš Petar tako pretekao stotine godina realističku 
struju u knjizi evropskoj. Lučić svojom „ Robinjom “ prvi u svjet- 
skoj knjizi dramatizuje trubadursku liriku. Andrija Ćubranović 
ljupkom i skladnom ,,Jeđupkom i( ne htjede se ugledati u on- 
dašnju talijansku raspojasnu pokladnu liriku, nego skiti uljuđenu 
i pristojnu pjesmu, prema duhu pitomosti i plemenitosti naše 
riječi i dubrovačkoga gospodstva. Mavro Vetranić i lirik i epik i 
dramatik, premda nešto odug i nejasan, značajna je ličnost svojim 
državničkim pogledom, realnim političkim’ nazorima, a osobito 
reformatorskom oštrinom, kao da je daleki prethodnik Tolstoju. 
Kad se dramatsko pjesništvo raskopitilo Italijom, pa krenulo i 
strampaticom, naš Marin Držić stvori našu dramu, punu duhovi- 

tosti, domaćega cara i prirodnoga duha odnesavši megdan svojim 
uzorima i izvornošću i naravitošću. Dinko Ranjina i Dinko Zla- 
tarić s onima, što ih spomenusmo, utrše put trima velikanima 
dubrovačkoga Parnasa: Ivanu Gunduliču, koji trima klasičnim 
djelima, (Osmanom, Dubravkom i Suzama sina razmetnoga, stoji 
uz bok ondašnjim prvacima talijanske lijepe knjige), Juniju Pal- 
motiću, najopsežnijemu dramatiku starije naše knjige i Ivanu Bu- 
niću, u to doba, ponajboljem liriku. A Ignjat Đorđić, bujnim, 
iskićenim pjesničkim govorom, poletom i darovitošću ne zaosta 
za tom trojicom. 

Ošinu bič strašne trešnje vilovitu dubravu, pitomi Dubrovnik; 
uništi sjaj i bogatstvo, ali ipak ne utrnu u njemu plam naše riječi 
i ne priguši zvuk naše pjesme. Ne vinu se ona iz njega više 
onim zamahom i letom, ali ne prođe ni svako dvaestak, triestak 
godina, da Dubrovnik ne porodi slavuja hrvatske riječi. Ban, 
Pucić, Vodopić, Kazali — i da ti imenima ne duljim — ponajjači 
naš današnji dramatik Ivo Vojnović, umjetnik je najprotančanije 
umjetnosti. A učenjaci: Bošković, Bogišić, Budmani, Rešetar? 

I ako ostala Dalmacija, u teškim danima iskušenja i propi- 
njanja, ne mogaše takmiti se s Dubrovnikom, a to manje inogoše 
Bosna, Slavonija i Hrvatska, pa ipak uza sve istočne zmajeve i 
prekomorske lavove, ne daju su ove tri sestrice, po sudbini si- 
rotice, nego hrvatskom riječju tješe se u bijedi iščekujući bolje 
dane. U Bosni ubogi sinovi serafskoga oca: Matija Divkovič, 
Pavao Posilović, Stjepan Matijević, Ivan Bandidovič, Ivan Ančič 
stadoše pisati onom bistrom, sočnom, odsječitom, a nada sve či- 
stom hrvatskom prozom, kojom daroviti bosanki seljak govori. U 
Hrvatskoj nikoše prvi počeci u kajkavskom narječju (kao u 
Splitu. Zadru i na Hvaru, a spočetka u Dubrovniku, na čakav- 
skom), da poslije svi prihvate štokavski govor. Juraj Zrinjski, 
Mihajlo BuČić, Ivan Pergošić, Juraj Habdelić, Ivan Belostenec, 
Petar i Katarina Zrinjski, Franjo Krsto Frankapan, a nada sve 
Pavao Vitezović, dični su svećenici materinske nam riječi. U Dal- 
maciji Petar Kanavelović Korčulanin, Jerolim Kavanjin Splićanin, 
Andrija Vitaljić Komižanin, Ivan Ivunišević iz Dola na Braču, a 

nada sve franjevac Andrija Kačić okitiše nam neprolaznim lo- 
vorom materinsku riječ. Slavonija „plemenita* 1 ne zaosta svojim 
darovima u hramu naše riječi ! Antun Kanižlič, vršnjak Ignjatu 
Đorđiću, Matija Reljković (slavonski Kačić) Vid Došen, Matija 
Petar Katančić, mićenici vila, vilinskim vijencem krune čelo hr- 
vatskoj riječi. 

Granu sunce našega preporoda, kadno svi Hrvati sjediniše 
se u jednom, književnom, narječju: štokavsko-jekavskom, pak 

odonda ne dijelimo knjigu, na hrvatskom jeziku napisanu, u dal- 
matinsku, bosansku i t. d. nego je zovemo jednim imenom, kao 
što nam i jedan jezik, kao što smo i jedan narod. Odonda nam 
i zasja jezik svojim žarom i ponosom, jer srca hrvatskoga naroda 
stadoše se na njemu grijati u pučkoj, srednjoj i visokoj školi; 
stade zaslugom naših starih lliraca (budioca hrvatske narodne 
svijesti, hrvatskog dostojanstva i ponosa, najvatrenijih štovalaca 
materinske riječi) proučavanje narodne pjesme i pripovijetke, stare 
dalmatinske književnosti i žive riječi narodne, koja je i danas 
riznica, izvor neiscrpivi bogatstvu jezičnome. Taj zanos rodi nam : 
Gaja, Draškovića, Mažuranića, Demetra, Vraza, Kukuljevića, 
Kurelca, Bogoviča, Martića, Botića, Preradovića. Na njemu se ili 
uza nj odnjihaše: Strosmajer, Jelačić, Rački, Jagić, Senoa, Mar- 
ković. Taj sveti, nesebični zanos, kojemu teško naći slična — po 
svojoj samoprijegornoj zamisli i velikoj osnovi i požrtvovnom 
pregnuću — u kojem mu drago svjetskom preporodu ; taj ilirski 
pokret, postavi temelje hramovima materinske nam riječi: akade- 
miji, sveučilištu, Matici Hrvatskoj, kazalištu, i svima skoro našim 
prosvjetnim zavodima i ustanovama, koje danas s raznim imenima 
služe hrvatskoj svijesti, riječi i prosvjeti. Taj zanos probudi Bosnu, 
Dalmaciju, Slavoniju, Istru i spoji ih s majčicom Hrvatskom. Svi 
kasniji umnici i trudbenici, zadojeni mlijekom zdrave materinske 
riječi, kite joj neuvele vijence, hoće da je dovedu u kolo pro- 
svijetljene Evrope. Zaredaše pripovjedači: Senoa, Tomić, Kovačić, 
Kumičić, Đalski, Kozarac, Novak, Leskovar, Fran Mažuranić, 
Lisičar, Viktor Car-Emin, Simunovič; pjesnici: osim onih, što su 
se odnjihaše na Ilirskom pokretu, prihvatiše: Marković, Arnold, 

Badalić, Hranilović, Harambašić, Palmović, Despot , KranjČević, 
T resio- Pavičić, Nazor, Alaupovič, Katalinić- J eretov i kita drugih 
vilovnjaka. U našem kazalištu teče medna riječ sa umjetničkih 
usana družine Fijana i Strozijeve u dramskim tvorevinama Mar- 
kovićevim, Vojnovićevim, Miletićević i Tresićevim, odzvanja naša 
riječ za glazbu prikladna u skladbama Lisinskcga, Zajca i Hatzea , 
a hrvatska pjevačka društva pjevaju stotine naših popjevaka 
uglazbenih od naših umjetnika. 

A je li zgodna naša riječ za znanost, pouku i uzgoj? Rački, 
Jagić i Torbar pokazaše već svojim „Književnikom" , koji udari 
temelje našoj „Jugoslavenskoj akademiji" u Zagrebu, koja dosada 
na stotine znanstvenih djela naštampa; pokazaše to historici: 
Smičiklas, Klaić , Sišić, Srkulj, Horvat i drugovi im ; potvrdiše to 
jezikoslovci: Jagić, Budmani, Broz, Maretić , Rešetar ; uvjeriše 
nas Kurelac , Pavlinović svojim klasičnim djelima na polju pouke 
i uzgoja, kako za najuzvišenije, najprotančanije i najdublje zamisli 
imamo svoja riječ. A što bih duljio imenima, kad je već u nas 
zavoda ili ustanova na našem jeziku za sve znanosti? Akademija, 
sveučilište, pedagoški zbor i t. d. Akademijski rječnik (koji na- 
žalost sporo napreduje) donijet će nam tek jedan dio bogastva 
naših riječi, a valjda bi se htio drugi, isto tolikoga obujma, da 
nam iznese sve riječi živoga našega govora! Doći će i tomu 
vrijeme, ako u mlađem naraštaju, u tebi, mladosti hrvatska, ostane 
onaka ljubav prema materinskoj riječi, kakovu imađahu i imaju 
tvoji predšasnici, trudbenici, koje ti nanizah. 

Kakva je stasa i glasa, kakove je puti i krvi naša majčica, 
što nikada ne stara, nego se pomlađuje i pristalijom biva? Je li 
primamljiva ili je goropadna, je li jasna i čista, ili tamna i ga- 
rava; je li se oličila i nenaravnim haljinama ispupčila, ili je na- 
ravnim rumenilom procvala, pa bez stezanja i pritezanja zaodje- 
nuta se dolamom njenu struku pristalom? — Primamljiva je, jer 
je slatka. Nema u nje prigrizanja i napiranja, nego teče jasno, 
romonito, ugodno te golica kao baršum i svila. Kažu, što je veći 
postotak samoglasnika u nekom jeziku, da je on mekši. Hrvatski 
jezik prema tome, bio bi najmekši od svih živih evropskih jezika, 

osim talijanskoga (hrvatski ima 46'47, a talij. 47*73) a od mrtvih 
natkrili ga samo starislovenski (48*37). J ) Naravno, da je svakome 
majčina riječ najslađa, ali nitko ne će zanijekati, da veći postotak 
samoglisnika omekšaje i olakoćuje izgovor nekoga jezika, pa nam 
bio tuđ ne znam koliko. Čistoćom pojedinih glasova ne može se 
podičiti nijedan jezik kao naš. U njemu „jasni samoglasnici" na- 
djačali „tamne", t. j. pretežniji su a, e, i od o i u; nema u 
njemu dvoličja ili dvojaka izgovaranja pojedinih samoglasnika : 
svaki samoglasnik osta za se i uvijek samome sebi jednak. Nema 
tu gutanja ni žvakanja ni mekanja ni stiskanja usana ; nema kroz 
noz diplenja ni grlom grcanja i davljenja, nego je i uvijek čisto 
i, e, a uvijek jednako čisto i bistro, jasno i glasno kano srebrn 
zvončić. Hajde ti nauči izgovore tih glasova i u nekim slaven- 
skim jezicima, a kamoli u engleskom ! Promuknu ti grlo — isplazi 
jezik ! — Nema u nas ni tvrđih skupina suglasnika, a lijepa razlika 
u izgovoru: z, ž, ć, č, lj, nj, đ — ,,i zuji i zvuči". Sto našoj riječi 
daje napose skladan — harmoničan — zvuk, to je muzični na- 
glasak, koga niti u slavenskim, niti u drugim evropskim jezicima 
u tolikoj mjeri. 2 ) 

Bogatstvo oblika u sklonidbi imenica, zamjenica i pridjeva; 
obilje glagolskih vremena, načina, priloga i pridjeva ; bujnost 
sintakse; plodovitost u tvorbi riječi i razvijanju njihova značenja; 
riznica neiscrpiva našega rječnika: ne zaostaje ni za kojim ži- 

vim kulturnim jezikom, a natkrili mnoge. Kad se onako lijepo 
mogu prevoditi najklasičnija djela sa svih jezika: Homer, Sofoklo, 
Euripid, Pindar — s grčkoga ; Vergil, Horac, Ovid, Tacit — 
s latinskoga; Dante — s talijanskoga; Shakespeare — s engle- 
skoga; Goethe — s njemačkoga, a da ne spominjem srodne 
jezike : ruski, poljski i t. d., pak uporedimo li naše prijevode : 
Maretićeve (Ilijade i Odiseje), Kurelčeve (Tacita), biskupa Uccel- 

b V. Maretić, Gramatika i statistika hrv. ili srp. književ. jezika. 
Str. 12. 

-) V. M. Rešetar: Elementar-Grammatik der Kroatischen (serbischen) 
Sprache. Zagreb 1916. 

Una (Danta) i dosta drugih: zaigra nam srce od veselja i ponosa 
pri obilju, bogatstvu i natjecanju, a često i natkriljivanju našega 
jezika kojega mu drago tuđega, pa i najklasičnijega na svijetu. 
No, što se može lijepo na naš jezik prevoditi, ne bi mu još to- 
liku slavu pribavilo ; ali je to u njemu odlično, što možeš krep- 
činom, ožetošću, plastikom; možeš poletom, mekoćom, zamamlji- 
vošću; možeš titranjem, njihanjem, zujanjem; možeš — jednom 
riječju: sva sredstva utjelovljenja, što ih priroda dade ljudskoj 
riječi za izričaj i izražaj ljudske misli, u hrvatskom jeziku i naći i 
zgodno upotrijebiti. Izražaj za najdublju misao, za najpotresnije 
čuvstvo, za najjači čin volje ; za najnježnije draganje, za najbjes- 
nije djelovanje, za najstrastveniji odušak ; za najsmjeliju i veličan- 
stvenu uporedbu, za preneseno značenje, za simbol, za sve ukrase 
najnježnije, najbujnije, najraskošnije, što protančana umjetnost 
pjesničkoga govora pronađe i stvori : time se hrvatski jezik raz- 
meće nesamo u umjetničkom stvaranju naših pjesnika (osobito u 
najnovijoj lirici Nazorovoj), nego i u priprostitu govoru bosan- 
skoga, ličkoga, dalmatinskoga, slavonskoga seljaka i seljakinje. 

Ako nam je materinski jezik toliko bogat i tako lijep; ako 
nam je on najočitije obilježje naše narodnosti i najjače sredstvo 
za obranu našega opstanka : koja nam dužnost prema njemu, ako 
nije u nama ugasla iskra ljudske svijesti, muževna dostojanstva 
i ljubavi prema najsvetijem imenu — majka, domovina? Je li 
dosta, da ga hvalimo, slavimo i zanosne mu pjesme pjevamo ? 
Veća je dužnost prema toj velikoj svetinji! 

Prva je: njime uvijek i svugdje govoriti, osim s tuđine em, 
kojemu ne bijaše dužnost da ga nauči. Tuđe poštuj — ali i svoje 
brani. Sa svojima i na svome pragu ne smiješ ni nasamu ni javno 
drugim jezikom govoriti do hrvatskim. Cim netko započne 
s tobom, u tvojoj zemlji, tuđim jezikom, odgovaraj mu svojim; 
zahtjevaj najprirodnije pravo, najtemeljitije pravilo prosvjetne ugla- 
đenosti: svatko u mojoj kući mora poštovati ono, što mi je naj- 
svetije ! 

Tko u nas vrijeđa najviše to najprirodnije pravo? — Ruku 
na srce, pa budimo iskreni! Mi i mi najviše!! I to mi, koji bismo 

imali biti prvi na obrani svoga prava, mi tobože obrazovana ruka 
hrvatskoga naroda! Ne ću u druge naše pokrajine dirati; neka 
one same pometu ispred svojih vrata ; ali mi u Dalmaciji (opet : 
mi — obrazovana čeljad) kao da izgubismo pojam prava i po- 
nosa, kao da zaboravismo, što je jezik svakome narodu na svijetu. 
Dođi u grad, u varoš, pa i u selo (samo, ako su u njemu trojica, 
koji svršiše koje mu drago škole) ; zađi u kavane, gostionice, 
paroplove, željeznice — (srećom — nemamo ih puno !) ; zaviri u 
čitaonice, općine, pa čak i u škole — pučke i srednje - (da- 
kako, s nastavnim jezikom hrvatskim) ; pođi u goste u obitelji ; 
prisluhni, kojim se jezikom na ulici razgovaraju: svećenici, od- 
vjetnici, liječnici, profesori, učitelji, pak sve pripadali najčistijoj 
medu najčistijim strankama, pa sve se razgovarali o pravu i 
obrani hrvatskoga imena i jezika, ćut ćeš — tuđi : talijanski 

jezik! A naš krasni spol? Naše mamice i seke?! — Tko bi nas 
sudio po jeziku ,,općenja“, a tako nas sude stranci, došao bi do 
logično-psihološkoga zaključka, da smo Talijani. A nijesmo! Dal- 
macija je to kroz više od deset vijekova dokazivala i danas do- 
kazuje. Hrvatski puk i hrvatski prosvijetljeni i iškolovani stalež 
očituje svoju svijest, svoj ponos i zanos hrvatski može biti više 
nego ikoja druga hrvatska pokrajina, jer nijedna nije bila tako 
dugo i tako kulturno jakim neprijateljem pritisnuta i odnorođi- 
vana, pa ipak uza sva tajna i javna sredstva potalijančivanja, 
ostadosmo svijesni Hrvati! — Mogli bismo ovoj zanimivoj, ali 
ujedno i žalosnoj, psihološkoj činjenici naći obrazloženja i tuma- 
čenja; ali bi nas, danas u 20. vijeku napretka i prosvjete, sva 
obrazloženja slabo opravdala, što svoj jezik, na svojem pragu, 
sa svojom braćom, zamjenjujemo tuđim t! 

Hoćeš li, uzdanico hrvatskoga naroda, hrvatska mladosti, 
ostati pri ovoj, prosvijetljena i ponosna naroda nedostojna obi- 
čaja? Ispravi pogrješku pokoljenja; izbriši ljagu, što nas ponizuje 
pred tuđinom i pred nama samima! Budi pametnija od nas: go- 
vori svugdje, sa svakim u svojoj zemlji svojim lijepim jezikom 
hrvatskim ! 

Rekoh: lijepim! Kada govoriš lijepo? Onda samo, kada 
govoriš pravilno! 

Evo ti i druge dužnosti : uči, doklegod živiš , svoj materinski 
jezik. U školi tek naučiš temelje, upute u bogati, veliki i opsežni 
jezik hrvatski, a poslije, u koji god stalež stupio, dužnost ti da 
nastaviš učenjem hrvatskoga, ako ćeš u svojem jeziku govoriti i 
pisati. Nauči se sada, da ga mnogo više učiš, negoli to sama 
škola traži! Uopće onaj je pravi čovjek, koji uvijek više radi, 
negoli sami propis i naredba od njega zahtijeva. Navikni se taj 
„predmet poštovati, ljubiti i njegovati, jer ti je nad svim škol- 
skim „predmetima" i radi razvijanja tvojega ljudskoga dostojan- 
stva i rodoljubnoga ponosa, a opet i radi koristi same. 

Po čemu čovjek postaje više samosvjesnim svoga dostojan- 
stva, nego po zdravu mišljenju i bogatstvu obrazovanosti? A kako 
će svoje mišljenje i obrazovanost saopćiti drugima, ako ne zna 
pravilno govoriti i pisati? Tko će mu dati tu sposobnost, moć 
riječi i pera? Učenje materinskoga jezika, vježbanje u njemu i 
usmeno i pismeno! Koja korist čovjeku, da je mudrosti Salamu- 
nove i Platonove, ako je ne zna priopćiti svome bližnjemu? Ti 
si već čuo, da jesi i da moraš biti društveno biće, pak ti je 
dužnost i potreba i svakidanja nužda da govoriš i pišeš. Kada ti 
je tako, onda ćeš, kao razborito biće, gledati da se usavršiš u 
onome, bez čega ne možeš biti, pa bio, što bio. — A korist? 
Sto ljepše govoriš i pišeš, svugdje si viđeniji i pristupniji. Miliji 
si u društvu, slađi si u razgovoru, ugledniji si u staležu, pošto- 
vaniji si od svakoga. Tebi je učiti i druge jezike, bilo mrtve bilo 
žive, ali upamti : ne znaš li svoga jezika dobro, ne nauči ti pravo 
nijednoga na svijetu! 

Koji je najzgodniji način, da naučiš pravilno govoriti i pi- 
sati ? — Evo ti nekoliko naputaka. 

1. Čitanje narodnih pripovijedaka, ‘) narodnih pjesama, 2 ) 

9 Preporučujem ti: D.r D. Bogdanović : Izabrane narodne pripovijetke. 
Zagreb, 1914. v J 

") D.r B. Drechsler : Izabrane junačke narodne pjesme. I. Zagreb, 1908. 

D.r N. Andrić: Izabrane narod, pjesme ženske. II. Književna izdanja 
hrvatskih srednjoškol. profesora. 

zagonetaka i poslovica. 1 ) Iz umjetne književnosti: prijevod Sv. 
Pisma Daničića i čuka, ali ti se za to hoće dopust od duhovne 
vlasti, budući da prijevod nema tumača, koji je tebi potrebit. 
Od naših pisaca drži se proze : Pavlinovića, 2 ) Kurelca, 3 ) No- 
dila, ) Maretića, 5 ) Broza, ') Despota, j a od hrvatskih pripovje- 
dača pročitaj najprije: Hrvatski pripovjedači, priredio Milan Ogri- 
zović (Izd. hrvat, srednjoškol. prof. u Zagrebu), a ostala njihova 
djela (Senoina, Tomića, Đalskoga i t. d.) čitaj posavjetovavši se 
prije s učiteljem hrvatskoga jezika, koji će te upozoriti, što ćeš 
u kojem razredu čitati. Od pjesnika, od kojih ćeš učiti jezik, 
najprije čitaj: Martića, 8 ) Mažuranića, °) Botića, 10 ) Palmovića, n ) 
Hranilovića, 12 ) a ostale naše pjesnike po savjetu i uz pripomoć 
učitelja. 1S ) Preporučujem ti i lijepi prijevod Maretićev Homerove 
Ilijade i Odiseje. 14 ) 

Može biti, da bijah malo škrt, pak ti mišljaše, da ću ti više 
knjiga preporučiti, ali meni je na pameti: učenje hrvatskoga je- 


9 Nemamo još zgodna izdanja, ali možeš naći starijih u učeničkoj 
knjižnici. 

9 Nemamo još nažalost probrana štiva iz Pavlinovićevih djela, ali 
naći ćeš njegove „Pute"; „Pjesme i Besjede 11 i lijepi prijevod „Radišu Bog 
pomaže 11 . 

3 ) Imamo lijepi izbor ulomaka iz Kurelčevih djela: Runje i Pahuljice. 
Izdao D.r B. Vodnik. Zagreb 1916. 

4 ) Historija srednjega vijeka I., II. i III. sv. Izdanje naše akademije u 
Zagrebu. 

fi ) Naša narodna epika. Izdanje akademije. — Slaveni u davnini. Izdanje 
Matice Hrvatske. 1889. 

6 ) Crtice iz hrvatske književnosti. Izd. Mat. Hrv. 1886-88. 

7 ) Malo zrnja. Spljet 1885. 

8 ) Osvetnici. Luka Vukalović, II. Sarajevo 1893. 

9 ) Smrt Smail-age Čengića. 

10 ) Pobratimstvo; Bijedna Mara; Petar Bačić. Izd. Mat. Hrv. 1885. 

n ) Pjesme. Zagreb. 1883. 

12 ) Pjesme. Izd. Mat. Hrv. 1893. 

1S ) Nazorova djela: Medvjed Brundo i Utva zlatokrila već su prire- 
đena za tvoje čitanje. 

14 ) Izdanje Mat. Hrv. 

ztkci — čitanjem. Već ti prije preporučili, kako ćeš citati i u 
čemu se sastoji vrijednost čitanja, a sada ti evo dvije: kako ćeš 
čitanjem tili djela učiti jezik. 

Svako je umjetničko književno djelo od vrijednosti, koje se 
odlikuje i sadržajem i oblikom. Sadržaj je ono : što nam pjesnik 
ili pripovjedač kaže, a oblik je: kako nam kaže. Nedostaje li 
djelu jedno ili drugo, nema prave umjetničke vrijednosti. Ja sam 
kod spomenutih djela više gledao na oblik, i to na glavnu čest 
oblika: na jezik. Odmah ću ti reći, da ćeš naći među spomenutim 
djelima gdjekoje, koje ti se po sadržaju ne će valjda mnogo svi- 
djeti, ali ćeš iz njih naučiti ono, što bih ja htio, da najprije naučiš, 
a to je jezik. 

Kada sam to pripomenuo, pazi na ovo : gledaj, kako ti pisci, 
ili narodne tvorevine, izriču svoje misli, svoja čuvstva; upoređuj 
njihove izraze, riječi, rečenice s onima, koje ti upotrebljuješ u 
običnu govoru ili u pisanju hrvatskih zadaća, pak i pisama, što 
ih pišeš kući ili prijateljima. Nove, dosada nepoznate tebi riječi, 
poslovice, rečenice podcrtavaj i prepisi u svoju bilježnicu, nazna- 
čivši ime pisca ili knjige i broj stranice. Najbolje da urediš bi- 
lježnicu alfabetskim redom ostavivši za svako slovo po više listova, 
pak ćeš onda lako nadopunjati i naći, koja ti riječ ustreba. Tako 
ćeš i nehotice upamtiti zalihu jezičnoga bogatstva. 

No usput treba da budeš i mah kritik! Ako ti se čini, da 
je mogao pisac štogod reći kraće, ožetije ili jasnije, da je mogao 
zamijeniti koju riječ ljepšom i narodnijom ili određenijom, ne žali 
olovke i zabilježi odmah na knjizi ako je tvoja ! napomenu, 
ali ujedno napiši, kako bi ti to bolje rekao. Svoj ispravak ne 
zaboravi prenijeti u bilježnicu ! 

Koji ti se odlomak osobiti svidje, omili: pročitaj ga više 
puta, čitaj ga na glas, pa ga nauči naizust. Govori ga pred dru- 
govima, neka te isprave u jasnijem izgovoru ili u naglasku, ako 
su mu vještiji od tebe. Dobro je, da nešto, što je baš uzorno 
po sadržaju, jeziku i stilu, i prepišeš koji put. Nijesi time izgubio 
vremena! Sjeti se Demostena! Ne izostavi da zabilježiš ukratko, 
kako na te prvi put djelova, koja ti čuvstva probudi, na što ti 



1 

volju pokrenu koje izabrano štivo ! Sve je to velika glavnica za 
tvoju duševnu tekovinu. 

Kad se tako uputi, slušaj, kako narod govori ! Blago tebi, 
ako si Hercegovac, Bošnjak, Ličanin ili Dalmatinac iz Bukovice, 
ravnih Kotara, iz drniškog, vrličkog ili imotskoga kotara, iz 
kninske, sinjske okolice ili uopće iz dalmatinske Zagore ili ,,ple- 
menite“ Slavonije. Ti već ----- da tako rečem — udišeš čisti što- 
kavski govor, pravilan književni naglasak u tim krajevima. Ako 
si čakavac ili kajkavac, nastoj da druguješ s drugovima iz spome- 
nutih krajeva, a preko praznika pođi svakako u te krajeve. 

Sto pripomenuh kod čitanja, još ti više vrijedi kod slušanja 
narodnoga, pučkoga govora. Neka je uza te uvijek olovka i bi- 
lježnica. Navikni uho, da ti svaku čuje, a ruku da ti svaku ubi- 
lježi. Nesamo riječi i poslovice i naglasak, nego i pripovijetke, 
pjesme; mišljenje, ćud, osobita obilježja duševna, običaje pri 
raznim prig'odama: sve to mora da pozoblje tvoje uho, utuvi 
tvoja pamet, ponese tvoja bilježnica. Drukčije ćeš onda gledati 
svoj puk, drukčije ga cijeniti i za nj se starati. 

Uputi li se time u učenje svoga jezika? Nijesi! Ostade ti 
priručnik, koji će ti kroz cijeli život biti i pomoćnikom i sa- 
vjetnikom : gramatika tvoga jezika i rječnik hrvatski. Ti priručni 
savjetnici valja da su uvijek na stolu Hrvatu, koji hoće da pra- 
vilno piše i govori hrvatski Varaju se ljuto (i neupućene zavode) 
oni, koji misle da mogu stalno, razumno i pravilno pisati i go- 
voriti bez učenja gramatika i rječnika. To potvrđuju* svaki čas 
naši pisci, koji su^rođeni u krajevima, gdje se govori lijepim 
štokavskim narječjem, a oni uz narodni govor griješe proti knji- 
ževnom. Zašto? Jer nije na svijetu narječja, koje nije natrunjeno 
nečim, što nije njegovo. Eto u nas natrune ili turske ili talijanske 
ili njemačke ; eto svaki dan ljudi iz gradova, kojih riječi i reče- 
nice prihvaća prosti puk; eto i preko crkve i škole tuđica, pa se 
ukuće i drže se domaćima ; eto novina i knjiga od slabih pozna- 
valaca jezika, koji navrću sve to češće, nevidom i kradimice, tuđe 
na naše. Tko ne vjeruje u gramatiku, njemu je evanđelje govor 
pučki, pa što puk govorio da govorio, on niti će posumnjati o 

pravilnosti, pak će i najluđu, tko zna od koga prihvaćenu tobože 
pučku riječ, rečenicu i pisati i pivČiti se njome zato, jer je ču 
od pučanina ! 

Tko će nam ostati auktoritetom u prosuđivanju : što smijemo, 
Što li ne smijemo iz narodnoga govora prihvatiti ? - — Kao u 
svakoj stvari, tako i u jezičnoj, ljudi od zanata ! A ti su u svakom 
jeziku oni, koji poznaju i narodni živi govor i njegov razvitak i 
odnošaj prema srodnim jezicima; jednom riječju po zanatu jeziko- 
slovci, koji cijeli svoj život uložiše u jezičnu nauku. 

Ti imaš dobru školsku gramatiku Maretića, i to IV. izdanje, 
a dobre su — ako ćeš još koju pogledati — Florschiitzova (II. 
izd. 1907) i Divkovićeva. Kada dođeš u gornje razrede, dobro 
bi bilo, da kupiš veliku Maretića gramatiku, a uza nju je i sti- 
listika. Prištedi i nabavi što prije Broz-lvekovićev Rječnik. 

Kako se je u naš književni jezik uvuklo tuđih, rđavih riječi, 
a ti nijesi još vješt prosuditi, je li koja riječ tuđica, ili je koji 
izričaj dobar ili loš, stoga ti uvelike preporučujem dvije lijepe 
knjige: „ Barbarizmi “ u hrvatskom jeziku, prof. Vatroslava Ro- 
žica (III. izd. 1913.) i D.r N. Andrića: Branič jezika hrvatskoga 
(II. izd. 1911.). 

Mnogo ti smeta, što nijesu sve naše knjige napisane jedna- 
kim pravopisom, pak stoga i to više puta ne znaš, kako bi koju 
riječ pravopisno napisao, jer ti osta u svijesti vidna slika riječi, 
koju si pročitao u kojoj knjizi, recimo „Matice Hrvatske", koja 
još izdaje svoja djela starijim pravopisom, dok u školi učiš novi 
pravopis i njime pišeš. Neka ti i to bude dokazom, kako je kod 
Hrvata teško doći do jedinstva! Sjeti se, da je Ljudevit Gaj 
blizu pred sto godina svojim pravopisom bio stvorio duševno je- 
dinstvo medu Hrvatima, a malo poslije njega nastala su tri pra- 
vopisa, pa svaki Hrvat piše onim, kojim ga volja. Tu pogrješku 
valja da ispravi mlađe pokoljenje, kojemu ti pripadaš. Dok do 
toga dođemo, drži se školskoga pravopisa : Broz-Boranić, Hr- 
vatski pravopis. (Imamo već VI. izdanje). 

* * 

* 

]ednU duŽnost srneće tvoja majka — materinska 
, 9 e . n Sn ^ narod > pak nam treba radenika-pregalaca na 

a om poju. Treba nam svijesnih radnika od ratara do akade- 
mi a o zanatmka do državnika, a treba nam pisaca od novi- 
ara o pripovjedača, od pjesnika do učenjaka. Što ćeš ti postati, 
(a hoće s svakako nešto, jer ti je dužnost i ti sam hoćeš), odlučit 
ces i, ah neka ti ne prođe ni jedan dan, a da štogod ne napišeš. 
„Nuli a dies sine lmea“ govorahu stari. Ne treba to da bude Bog 

orLl Sp ° C ? tka 2adov °lji se: malim opisom šetnje; kratkim 
im- .,° m Sa rZa]a nece g a > što si pročitao; kojom napomenom ili 
jes om o svojem napretku i nazatku u učenju. Kasnije, kada si 

čnvstv a ° u ag jem izricanju misli pismeno, počni izricati svoja 

dva tH “I 81 *• ht /. jenja ’ ako možeš 1 u stih ^ Uvijek pregledaj 
, puta . Je li jezično, pravopisno i siilistično u redu » Neka 

učiteT e/l ' P p OPr f koii Stariii ' Vredniii dru? - a s vremenom i 
(što obi- ' ’’ i 3 p° , te pohvale ’ nemoj da te napast navede 

!l Bn ”, ‘ )Ude ‘ Z ^° di) . da POmisliš " e si 2 ot ° v Pisac 

štamnaTr'rt aren Pi ® Snik 1 Cuva J se lči i e g a nagovora, da to na- 
• ./ “ da P° hvala neka ti je poticalo i ostan za ustm/nije 
jez a nje, koje nikada i najdarovitijemu nije suvišno. Ti, dok si 
đak ostani kod vježbanja, a tvoje sastavke neka čuva pretinac I 
S ake godine đakovanja vidjet ćeš napredak, postepeno usavrši- 
vanjei u jeziku, stilu, mislima; kolikoća i kakvoća (a ovi je glavno) 
n predova ce, a tvoj istup pred žrtvenik materinske svetice, kad 

Sov ni Ic’ ;V e /r ati - " U da već đakom 

gotov pisac, teško tebi , našoj knjizi I - Sto se namjeriš na 

Srr-t d ° k , Se . Vje l baŠ ’ bolje Za te - l’ er & ‘i nzde 
sustegnuti, da vrat ne slomiš. Naučit će te: da onaj postaie 

piscem, koj, u mladosti ozbiljno uči i mnogo se vježba> J "“‘red 

javnost ne istrčava, dok se muškim ne opaše pasoiL Takov pri 

pravljemk mt, će klonuti, ako ga hladno prime, jer će blti na 

- -A - - - 

nn • i •• trnov l e vijenac i onome, tko era 

nosi i onome, koji za njim čezne I S 

Ponajviše štetuje mladim ljudima, što se zarana, nepripra- 

vljeni, neoboružani dugim vježbanjem, zalete na književno po- 
prište. Pokaju se, ako ih kritika upozori na nedostatke, klonu i 
misle, da im učiniše nepravicu, pak se za uvijek odreknu knji- 
ževnoga rada. U tome mcže biti i dobro i zlo. Dobro, ako nijesu 
za taj rad, jer knjiga s njima ne će ništa izgubiti, a oni će se 
valjda dati na koji posao za njih prirođen ; zlo, ako su zbilja bili 
obdareni, pak ih svrati s korisna puta po knjigu prvi udarac, gdje 
se poljupcu nadahu. 

Nepripravnicima dogodi se i ova. Izdadu prvijence. Kritika 
nađe u njima nešto dobro, pak obzirući se na dob, osokoli ih, a 
da ih ne prepadne, ne spominje im i omašnije nedostatke držeći 
da će ih daljna obrazovanost i razvitak otkloniti. Poletarac po- 
digne glavu; misli da je dobio pečat: ne diraj u me! Dade se na 
tobože — „stvaranje", a odreče se učenja, obrazovanja i vjež- 
banja, pak što bi od njega? Pevijenci bili najbolja mu tvorevina, 
a ostalo? Todore, svako „stvarenje" to gore! 

Ti se vježbaj ustrajno, popravljaj i ispravljaj neumorno, uči 
i čitaj dragovoljno, pak je li u tebi dara i poziva, od marljiva 
vježbenika, s vremenom eto i umjetnika! Ako nije dara, da po- 
staneš književnikom, postade ti i ter kako sposoban, da svoje 
misli, čuvstva i htijenja uzorno pismeno izrekneš, a hoćeš onda i 
usmeno! Izgubi li vrijeme? Nijesi, jer ti je to velika glavnica za 
svaki stalež, za svaku prigodu u životu. Tko je vješt na peru i u 
riječi, otvorena mu svačija vrata k srcu i pameti; ne će ga lako 
nitko ni smesti ni prepasti; ima jako oružje u ruci za obranu 
svoju i svoga iskrnjega. Komu to oružje nije pri ruci, teško 
obrani sebe i drugoga. 

XVII. Tvoje imanje. 

Tuđ.nac je u svojoj kući onaj, koji ne zna, što i kakovi 
mu bijahu djedov, i pradjedovi; što kroz vijekove stekoše, što Ii 
izgubise ; kako svoje unucima namriješe; da li im unuci i prau- 
nuc, mianje spasiše ili razmetnuše ? Kako će on svoje stanje 
cijeniti i čuvati ga, ako ne zna, što je baština njegova? Kako 
ce manama praotaca izbjeći; kako vrline sačuvati; kako će iz- 

Jeg . a ^? tl °^ ome » sto sramotilo ; kako li prihvatiti ono, što ih 
prodicilo, ako o tome ne zna ništa ? Otkle će to doznati ? Iz 
p°vijesh svojega naroda! Ne rekoše utaman: historia magistra 
vi ae. ) Da, ona je najbolja učiteljica životu, ali valja tu učite- 
ljicu upoznati i od nje mudru nauku priznati. 

Ti učiš povijest raznih naroda. To je dobro, jer ona reče- 
nica vrijedi za svaku povijest, ali nada sve za tvoju - hrvatsku. 

oga nemoj čekati, u kojem ćeš razredu početi učenjem hrvatske 
povijesti, nego započni ti sam što prije učiti je. Košulja ti uvijek 
bliza od haljetka 1 Povijest tvoje domovine i države neka ti ie 
srcu uvijek bliža od koje mu drago na svijetu. Kako je god 
lijepo poznavati tuđe jezike, a sramota je nepoznavati svojega, 
tako je dobro znati tuđu povijest, ali je zazor i sramota ne 
poznavati domaće i državne. Tko ne će pohvaliti poštovanje 
prema bližnjemu, ali svatko će se narugati nepoštovanju samoga 

Ti ne ces nikada postati svijesnim Hrvatom i državljaninom, 
ako ne poznaješ svoje i svoje države povijesti. Poznavanje i 
sjajnih i tamnih stranica naše povijesti tebi će koristiti. Neke će 
te razveseliti, ponosom ispuniti i potaknuti, da takovih stranica i 
t. napises: svojim radom, poštenjem, pregaranjem i junačkim 
mahovima; neke ce te ozalostiti i valjda rumenilom obliti, pak 
ces nastojati, da ti i tvoje pokoljenje takovih stranica djelima 
vlastitim ne napišete, nego da ih prekrijete, izbrišete sjajem i 
žarom stojstrukih plemenitih pregnuća. U povijesti vidjet ćeš kao 


) Povijest učiteljica je životu. 

na dlanu, koji uzroci rađaju dobrim ili zlim posljedicama ; kako 
se nepromišljenost, naglost i lakoumnost brzo osvećuje ; kako 
nesloga, zavist i mržnja potkopava korijen i žile svakome stablu 
napretka i blagostanja ; kako grijesi otaca odlučuju sudbinom 
sinova ; kako propuštanje u obrani svega, što je narodno i vla- 
stito, rastiče nevidom imutak i posjed pradjedovski. Vidjet ćeš: 
koji uzroci dovedoše tvoj narod i tvoju domovinu do današnjih 
prilika, uocit ćeš svoju sadašnjicu, pak ćeš, ako si razumno biće, 
odmjeriti svoj rad na korist i dobro domovine i naroda. 

Povijest će te uputiti u prosuđivanje ljudi i ljudskoga dje- 
lovanja. Uvjerit ćeš se: koliko su pojedinci ustrajnim radom, jakom 
voljom i poštenom namjerom učinili; ti ćeš postati njihovim što- 
vaocem, a oni tebi uzorom i poticalom za sve ono, što je dobro 
i plemenito. Vidjet ćeš, kako su samo oni najveći, koji su naj- 
više dobra učinili svojemu bližnjemu. Upoznat ćeš, kako neka 
tajna moć kroz vijekove kazni i nagrađuje pokoljenja prema nji- 
hovu djelovanju; kako oholost, sila i nepravica, kada se najviše 
nadmu, najlakše i crknu. Puknut će ti pred očima, da su vije- 
kovi tek trenuci povijesti; da je bogatstvo i sjaj i sreća nešto 
nestalno i časovito kao san, a da su samo poštenje, krepost, 
rad za dobro bližnjega: djela dostojna dostojanstva čovjekova. 
Naučit ćeš, da mržnja proždire sama svoje sinove , a da ljubav 
nesebična rađa sve, što je dobro i lijepo. 

Jesi li već pročitao Sišićevu ili Horvatovu: Hrvatsku po- 
vijest? Ako nijesi, počni je pomalo čitati, ali odmah ! Kada jednu 
ili drugu dočitaš, postaraj se za veliku Klaićevu. 

* * 

* 

Ti od srca pjevaš „Lijepa naša domovino“, a da li je zbilja 
lijepa, znaš li? Zna li Hrvat iz Zagreba za ljepote prirodne Dal- 
macije i Bosne, a Hrvat iz Zadra i Splita za ljepote Hrvatske i 
Slavonije? Koliko mladih Hrvata iz same Dalmacije vidješe Boku 
Kotorsku, Dubrovnik* s okolicom, slapove Krke, sinjsko i imotsko 
polje? Ne ću đake pitati, kada ni mi stariji nijesmo ništa bolji! 
— Spomenut ću ti samo jedan primjer o sebi samome. 

„ . B j a , b 7 Ši °, sv «“čil'šte, kada pođoh da vidim Dubrovnik i 
Boku Kotorsku Iz Dubrovnika do Kotora hotimice odabrah te- 

bila nasT^’ °n ** mnogo m i esta zaustavljaše. Putnika 
b’la na dvojica. Upoznamo se. On Nijemac iz okolice Berlina 

čije i!7 ,Ee ,e ;.., “ ? ° VaraiUĆi 56 ° 'jepota-a Dalma- 

J , J ^ vise puta zastidio samoga sebe, što on bolje pozna- 

KotolZTć raJeV<! d " lmatin5ke ne ? oli i al Kad stigosmo pod 
brovnfe " LT em V' Jl ^ ° VO Vama PUt ’ Št ° P u t u J e t e iz Do- 
movine ?“ ’ ^ 56 nauz, J ete Plodnih krasota Vaše do- 

— Prvi put. 

A meni sedamnaesti ! 

Kroz nekoliko dana mojega boravka- u Kotoru bijaše mi 
lolicull' 2 “ " Ske pr ° V0diČem kroz cijelu boko-kotorsku 

tisuću^ 01 ’ “ V Primjer ' 3 m0|ra0 bih joŠ stot, 'nn - a i 

cu da sam ih popamtio, što ih čujem svaki dan koliko mi 
rvat, poznajemo svoje rodne krajeve. Je li nam to na čast na 
.’ 'h Sra, " 0 ‘ u 1 štetu ? 1 I to je dokaz naše narodne svijesti 
ase .skrene ljubavi prema domovini. Kako možemo ljubiti i 0 ^ 

nešto, sto ne poznajemo? Kako ćemo braniti ono čemu 
vrijednost ne znamo? ’ emu 

uzrok da " aŠOj mlak ° J ' jubaVi P rema domovini tri su glavna 

“rok '■ nepoznavanje naše zemlje, naše povijesti i noie g a j Z 

Prije te zamohh, da učiš jezik hrvatski i povijest svojega 
naroda, a sada te ^ y svojega 

su ti L . aaa .^. 2akl,n J em - “P°znaj zemlju svoju! Najzgodniji 
su iza to ' velik, praznici. Pripravi se za to putovanje kroz 
Školsku godinu ovako. Pitaj u svoga profesora zemljopisa daT 
posavjetuje, koje ces knjige pročitati, u kojima se opisuju ljepote 
tvoje domovine. Odredi, koje ćeš obaći prvih praznika a op t 
p avje uj, je li to putovanje najzgodnije za prve ili druo-e 

deTI l 6 k k°d Ci)e ' U ? ° dinU 23 P^-anje-VrouNitul 

se gdl zadr m t’- P 7“ P .!™P l<>vo ” i!i željeznicom; koliko ćeš 

štvu se d T G edaJ " aC1 dr “ S ' 0Va ’ koji će s “>bom; u dru- 
stvu se ugodnije putuje. 

Promisli na sve, čime se možeš okoristiti pri putovanju. 
Propitaj se kod učenijih za koji zgodni putopis koga uvaženoga 
putopisca, da vidiš, što ćeš i ti — za prvi put po njegovu uzoru 
- u svoju bilježnicu zabilježiti. Osim prirodnih ljepota, pazit ćeš 
na geologiju, faunu, floru, plodovitost, osobitost mjesta, kraja 
i t. d. Valja da te zanima : narječje, običaji, ćud, tipovi svakoga 
sela, varoša, okolice. Ima li tu starina, iskopina, ruda ? Bi li se 
moglo tome mjestu čime pomoći? Naći ćeš stotine zanimivih 
stvari, koje će ti koristiti. Otvorit će ti duševne vidike i potaknut 
će te na najljepše misli. A što je najvažnije za tvoj duševni život, 
naviknut će te putovanje, da gledaš svijet svojim očima, da slušaš 
svojim ušima! Tvoja će se osjetila izoštriti i ne će ostati tupa za 
dojmove i utiske, koji su hrana tvojemu iskustvu, mišljenju i su- 
đenju. 

Bog zna, ne će li upravo putovanje po tvojoj državi i do- 
movini u tebi otkriti koji dar tvoga duha, koji bi valjda zauvijek 
ostao zakopan? — Koliko će ono koristiti tvojemu zdravlju! Ta 
sama promjena prirodnih pojava, promjena vazduha, drugi život, 
drugi ljudi, kretanje, lagani napor penjanja, — i sve ugodnosti 
pa i neugodnosti putovanja : osvježuju, okrepljuju i pomlađuju 
duh i tijelo. 

Kako ćeš se onda rado povratiti svojoj kući, sobici učenja 
i školi! Kako će ti biti milije, slađe, razumljivije učenje! Tvoj će 
život uopće početi da teče novim — životom, punim smisla i 
sadržaja. 

Upoznavanje tvoje države i domovine, upoznavanje njihove 
povijesti i materinskog jezika dovest će te do svijesti : što si, 
tko si i koja ti je dužnost kao čovjeku, državljaninu i Hrvatu. 

* * 

* 

To su ti tri „predmeta", koja valja da učiš više izvan škole 
negoli u školi, jer u njoj malo je vremena za njih. Ta tri pred- 
meta zaljubit će te u tri druga predmeta, bez kojih ne ćeš moći 
onda da budeš : u povijest cijeloga ljudskoga roda i njegova na- 
pretka; mamit će te zemljopis cijele zemaljske kruglje i njezinih 



stanovnika , pa se zvali imenom, koji god hoćeš ; namečit će te 
na učenje jezika srodnih tvojemu i tuđih njemu. Učenjem tih 
triju znanosti zaljubit ćeš se u se i u svoje, a u isto vrijeme 

naučit ćeš se poštovati tuđe. Ljubav prema svome, a poštovanje 
prema tuđemu, sačuvat će te od slijepe nastranosti sebičnosti, 
od površnoga mišljenja i suđenja. Svijet će ti postati lijep, a 
domovina mila. Život tvoj bit će pun iskustva, a želje za novim 
spoznajama ne će dopustiti da ti život postane dosadnim, jer 
dosadi nema mjesta, gdje um teži za saznanjem, gdje srce ljubi 
svoje a poštuje tuđe, a volja hoće radom da bude na korist sebi 
i iskrnjemu. 

XVIII. Svakidanji posao. 

Umorih li te svojim odužim razgovorom? Sve se bojim da 
jesam ! Stoga prekinimo zasada razgovaranje, a ako ti se razgo- 
vor svidje, eto me k tebi do koji mjesec i drugom knjižicom. Ali 
ne mogu se s tobom nikako rastati, a da ti još jednu ne prepo- 
ručim, pa ako je i ne ćeš danas pročitati, ostavi za sutra, ali 
izvrši svakako, što ću ti sada od svega srca preporučiti. 

Postani, molim te, svojim vlastitim vidokom! Nikada ne 
pođi na počinak, a da samoga sebe ne upitaš otprilike ovo: 

1. Jesam li danas učinio išta, što bi mi moglo štetovati 
zdravlju? Smijem li to sutra ili uopće ikada više učiniti, ako ne 
ću da postanem kržljavcem, boležljivcem, pa i vlastitim ubojicom ? 

2. Jesam li savjesno izvršio sve svoje dužnosti? Koje su mi 
dužnosti kao kršćaninu, učeniku i Hrvatu: prema Bogu, rodite- 
ljima, učiteljima, nauku; prema bližnjemu, državi i domovini? 

3. Koje su osobito moje mane javne, a i one, koje će 
drugi teško opaziti ? Koliko sam se borio danas, jučer da ih 
ispravim ili da se od njih sasvim otresem ? Koliko mi je to uspjelo 
i koji sam način upoznao zgodnim, da ih mogu najlakše svladati? 

4. Koliko sam uznapredovao u naukama (raznim predme- 
tima)? Koji mi je najlakši način učenja napamet? Koji mi se 
predmet sviđa više, koji manje ? Koliko više znam danas negoli 
jučer? U čemu sam postao iskusnijim? Je li mi shvaćanje lakše, 
mišljenje bistrije ? 

5. Kojim sam se privatnim čitanjem bavio ? Je li me to 
učinilo boljim ili gorim ? Jesam li iz toga naučio što pametno ili 
korisno po me i po moga bližnjega? Je li mi to potaklo volju 
na rad, ustrajnost i plemenite odluke ? Je li razborito, da se više 
takovim čitanjem bavim ? 

6. Kakovo je društvo, s kojim se družim? Navodi li me na 
krepostan ili raspušten život ? Čujem li tu nepristojnih riječi, 
psosti, uvreda, pretresanja iskrnjega, laži ? Dolikuje li meni u 
takovu društvu ostati, gdje mi prijeti otrov duši i tijelu? 

7. Koliko sam vremena izgubio u dangubici, suvišnu spa- 

™neL k l a Dot e - nj K- i,i k ° j0j “ mC nedost °i n °i te*? Da budem to 

koliko bi mi kottilo!? fanJe raZmiŠljanJ ' e Ui k ° ji rUČni rad ’ 

štetnoVn! 8 " 1 IV 53 " nOVČ ! Ć P ° trOŠio " ludo iH što po me 
štetno? Da svaki dan to ustedim, koliko bih na svršetku školske 

? ° ine imao, da kupim dobrih knjiga ili proputujem domovinom? 

za crtanje” ' •*““?’ f “ Upoznam ’ imam li » sebi koji dar: 
za crtanje pjevanje, glazbu; pripovijedanje, učenje jezika, pisanje 
lijepih sastavaka u prozi ili stihu ? 

stio ? a' d D \ ni ;T Sam SVO!ra bl žn i e ST a uvr 'jedio, ozloglasio, ražalo- 

stl poptib? °" meM ‘° UČi " i0? Kak ° & n “ u 

, ^ ivam Slinama stariji, postajem li i pametniji 

raz ori rji, s Jadniji u vladanju i govorenju ; ‘jesam li marljiviji’ 
plemenitiji bol,,? Koliko sam lanjskih ili predlanjskih mana po- 
pravio, koliko novih kreposti stekao? P 

22. Koje sam uzore, ideale odabrao iz naše ili tuđe po- 

ijesti da ih - koliko mogu više - slijedim? Što su oni u nđa- 

činili, a da su se mogli u muževnoj dobi tako proslaviti? 

13. Zašto sam na svijetu? Kako se za život pripravljam? 

Kako cu se oduzit, roditeljima, dobročincima, narodu i domovini? 

A k \ T ? tet “J em ’ ak ° °™ko svaki dan ne ispitujem? 

a ne Lst ”* ak ° i "»je pogrješke priznajem, 

nastojim svim sposobnostima da ih ispravim? 

15. Hoću samoga sebe uzgajati, jer svaki tuđi uzgojne vri- 

TzbZ'it m J m ° Je V ° lJe: d “ P ° Stanem ČOV -i ekom Opasnim, 
razbor, hm, odlučnim, svjesnim svoga ljudskoga dostojanstva i bo- 

Z ™ S R S ° P0Z ' Va ’?“ budem na k °™t državnoj zajednici, u koju 
me Bog postav,. Uzgajat ću svoju volju i prisilit ću je, da hoće 
ono, sto je dobro i plemenito -, obogatit ću svoj razum svim onim 
crne mogu koristit, svome bližnjemu i sebi; oplemenit ću svoje 
srce tako, da traži svoj užitak i sreću i sreći svoga bližnjega ’ 

16. Držat ću uvijek na pameti Šenoine stihove: 
Oj, budi svoj! Ta božji ti je zamet, 

A Bog sve mrzi, sto je laž i varka; 

I neka ti je vazda vedra pamet 
I srce vrelo, duša čista, žarka; 

Nek ravno um i srce tvoje važu, 

Tek tako bit ćeš čovjek, brate moj ! 


Oj, budi svoj ! Al brat si budi braći, 

1 radi za svijet, al ne slušaj pljeska; 

I ljubi svijet, al ne nadaj se plaći, 

Jei hvala ljudska voda je vrh pijeska. 
U tvojoj svijesti hvala ti je trudu, 

S poštena lica teče pošten znoj, 

I nijesi, brate, živio zaludu, 

Kad jesi svoj ! 

Str. 7. 

redak 

10. 

pjesmik 

popravi : pjesnik. 

ft 

15. 

„ 8. 

i 7. 

(odozdo) godin, adi, okoe popravi : 






godina, radi oko. 

99 

16. 

99 

1. 

Je si popravi: Jesi li; 

99 

16. 

99 

15. 

(odozdo) Je si popravi : Jesi. 

99 

34. 

99 

14. 

» 

počelo čitaj : počela. 

99 

35. 

99 

16. 

99 

guteš „ gutaš. 

9} 

38. 

99 

8. 

99 

cieloga „ cijeloga. 

99 

40. 

99 

2. 

99 

kojim si „ kojim si se. 

99 

42. 

99 

7. 

99 

stvorenom „ ostvarenom. 

99 

46. 

99 

16. 

99 

naslov „ naslova. 

99 

51. 

99 

11. 

99 

one „ ona 

99 

56. 

99 

2. 

99 

mom „ onom. 

99 

57. 

99 

12. 

99 

o latinskom „ u latinskom. 

99 

63.. 

99 

14. 

odozgo 

podilazi „ podilaze 




9. 

99 

činimo „ činimo; 

99 

65. 

99 

20. 

99 

mišljamo „ mišljasmo. 




13. 

odozdo 

hvatiš „ shvatiš. 

99 

67. 

99 

11. 

99 

Sjeti „ Sjeti se. 

99 

96. 

99 

16. 

odozgo 

te „ ti. 

99 

98. 

99 

1. 

99 

Je si „ Jesi. 

99 

100. 

99 

13. 

99 

jezika „ jeziku 

99 

105 bilješka 

I. 


statistika „ stilistika. 




